64 ވަނަ އަސާސީ ތަމްރީނު ކޯހުގެ ދަރިވަރުން ސިފައިންގެ ހުވާކުރުމާއި ބަޑި ހަވާލުކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n64 ވަނަ އަސާސީ ތަމްރީނު ކޯހުގެ ދަރިވަރުން ސިފައިންގެ ހުވާކުރުމާއި ބަޑި ހަވާލުކުރުމުގެ ރަސްމިއްޔާތުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n22 ޖަނަވަރީ 2019، ރިފަރެންސް: SA/RIMS/2019/4\nاللّـه سبحانه وتعالى އަށް ޙަމްދާއި ޝުކުރު ދަންނަވަން. މި އުންމަތުގެ މާތް ނަބިއްޔާ مُحَمَّـد رســول اللّـه صـلّى الله علـيـه وسـلّم އަށް ޞަލަވާތާއި ސަލާމް ލެއްވުން އެދި ދުޢާކުރަން. މި ޞަލަވާތާއި ސަލާމުގައި އިތުރު އެކަލޭގެފާނުގެ އާލުންނާއި އަޞްޙާބުން ޝާމިލުކުރަން.\nމިނިސްޓަރ އޮފް ޑިފެންސް މާރިޔާ އަޙްމަދުދީދީ، ޗީފް އޮފް ޑިފެންސް ފޯސް މޭޖަރ ޖެނެރަލް ޢަބްދުﷲ ޝަމާލް، ވައިސް ޗީފް އޮފް ޑިފެންސް ފޯސް ބްރިގޭޑިއަރ ޖެނެރަލް ޢަބްދުއްރަޙީމް،ބްރިގޭޑިއަރ ޖެނެރަލް ވައިސް ވަޙީދު، ޖެނެރަލް އޮފިސަރުން، ސިފައިންގެ އެހެނިހެން ރޭންކްތަކުގެ އޮފިސަރުން، ދިވެހި ދައުލަތުގެ ދިފާޢީ އައްޑަނަ ކަމުގައިވާ ލޮބުވެތި ދިވެހި ސިފައިން، މި ބައްދަލުވުމުގެ އެންމެހައި ބައިވެރިން.\nތިޔަ ސިފައިން ދެންމެ ތިޔަ ކުރެއްވި ހުވައިގައި ވަރަށް މުހިންމު ހަތަރު ކަމަކަށް ވަޢުދުވީ އަޑު އަޅުގަނޑުމެންނަށް އިވިއްޖެ. އެއީ، ޤާނޫނުއަސާސީ ދިފާޢުކުރުން. އިސްލާމްދީން ދިފާޢުކުރުން. އަދި ދިވެހިރާއްޖެ ދިފާޢު ކުރުމާއި، ދުޝްމަނުންނާއި ބާޣީންގެ ކިބައިން ދިވެހި ދައުލަތް ސަލާމަތް ކުރުން.\nމި މުހިންމު ވާޖިބުތައް އަދާކުރުމުގައި ތެދުވެރިވާނެ ކަމަށާއި، އަމާނާތްތެރިކަންމަތީގައި ދެމިތިބުމަށްވެސް ވަޢުދުވެއްޖައިމު. ތިޔަ ސިފައިން ހުވާ ކުރެއްވީ، އެ ވަޢުދުތައް ފުއްދުމަށްޓަކައި ހަށިގަނޑާއި ފުރާނައިން ޤުރްބާންވާން ޖެހިއްޖެ ޙާލަތެއްގައި ޤުރުބާންވުމަށްވެސް ތައްޔާރުވެ ތިބުމަށް.\nމާތް ﷲ ގަންދީ ތިޔަ ކުރެއްވި ހުވަޔަކީ، ހަމައެކަނި ވަޒީފާގެ މުއްދަތަށް ދެމިއޮންނަ ހުވަޔެއް ނޫން. ތިޔަ ހުވަޔަކީ، ޤައުމީ ޖިހާދަށް ނުކުތުމުގެ ފުރަތަމަ ފިޔަވަޅު. ޙަޔާތުގެ ކިތަންމެ ކުޑަ ހިނދުކޮޅަކަށްވިޔަސް، ސިފައިންގެ މީހަކަށް ވެވިއްޖެ މީހަކީ، މުޅި ޙަޔާތުގައިވެސް ސިފައިންގެ މީހެއްކަން ހަނދާނުގައި ބަހައްޓަވަންވާނެ. ވަޒީފާ ބަދަލުވިޔަސް، ރިޓަޔަރ ކުރިޔަސް، އެ ހުވާ ނެތިގެނެއް ނުދާނެ. އެ ހުވާގެ ސަބަބުން، ތިޔަ ސިފައިންނާ މަތިކުރެވޭ ޒިންމާތަކާއި މަސްއޫލިއްޔަތު، ދުވަހަކުވެސް ތިޔަބޭފުޅުންނާ ވަތްކެއް ނުވާނެ. އެއީ، ދާއިމީ ގޮތެއްގައި އެއަށް ޙުރުމަތްތެރިކޮށްހިތައި ވަފާތެރިވާންޖެހޭނެ ވަޢުދެއް.\nމިއަދު ތިޔަ ސިފައިން ތިޔަ ގުޅިވަޑައިގަތީ، މި ރާއްޖޭގެ އެންމެ ޝަރަފުވެރި އަދި އެންމެ ފަޚުރުވެރި ޢާއިލާއާ. މި ބަދަހި ސަފުތަކުގެ ފަހުލަވާނުންނަކީ، ވަރަށް ތެދުވެރި ވަފާތެރި، އަދި އެހާމެ އަމާނާތްތެރި ބައެއް. ދިވެހި ސިފައިންގެ 127 އަހަރުގެ މާޒީ ކަށަވަރުކޮށްދެނީ، ދިވެހި ސިފައިންނަކީ ދުވަހަކުވެސް ޤައުމަށް ޣައްދާރުވާނޭ ބައެއް ނޫންކަން.\nޤައުމެއްގެ ސިޔާދަތީ މިނިވަންކަން ދެމެހެއްޓުމުގެ އެންމެ މުހިންމު ބަހާއަކީ، ކުޅަދާނަ ފަހުލަވާނުން ހިމެނޭ ލަޝްކަރެއް އޮތުން. ސިފައިންގެ އެންމެ މުހިންމު ވާޖިބަކީ ތާއަބަދު ހަނގުރާމަ ކުރުމެއް ނޫން. ހަނގުރާމައިގެ ނަޞްރުން ލިބޭ އުފަލަށްވުރެ، މިނިވަންކަމާއި ޞުލްޙަވެރިކަން ޤާއިމުވެފައި އޮތުމުން ލިބޭ ހިތްހަމަޖެހުން މާ ބޮޑުވާނެ.\nއަޅުގަނޑުމެން ކޮންމެ މީހަކުވެސް، ކޮންމެވެސް ދުވަހަކުން މިޤައުމާއި މިފަސްގަނޑު ދޫކޮށްފައި ދާނެ. ވަޠަނުގެ ދަރީންތައްވެސް، ޖީލަކަށްފަހު ޖީލެއް ބަދަލުވަމުންދާނެ. ނަމަވެސް މިވަޠަން ތާއަބަދަށް ދެމިއޮންނާނެ. މިވަޠަނުގެ ބަނޑުން އުފަންވާ ދަރީން އަބަދުވެސް، މި ވަޠަނުގެ ޙައްޤުގައި ޤުރްބާންވަމުންދާނެ. މިއަދު އެ ޒިންމާއާ ޙަވާލުވެ ތިބީ ތިޔަ ހިތްވަރުގަދަ ޒުވާން ސިފައިން.\nޝަހީދު ޢަލީ ރަސްގެފާނު، އުތީމު މަހާރަދުން، އަދި ހުރާ ދޮން ބަންޑާރައިން ފަދަ ބޭބޭފުޅުންނަކީ، ޤައުމުގެ ޙައްޤުގައި ތެދުވެވަޑައިގެންނެވިއިރު، ތިޔަބޭފުޅުން ފަދަ ނޫކަށިފުރައިގެ ޒުވާނުން. ޝަހީދު ޙުސައިން އާދަމް، މި ޤައުމުގެ ޙައްޤުގައި ޝަހީދުވެވަޑައިގަތީ، ޒުވާން ލޭގެ ހޫނާއި ޖޯޝްގައި. އެ ފުރާނަފުޅުތަކަށް މާތް ﷲ ހެޔޮ ރަޙްމަތް ލައްވާށި!\nތިޔަ ހިތްވަރުގަދަ ސިފައިންނަކީ، މިނިވަންކަމާއި ޞުލްޙަވެރިކަމާއެކު ބައިނަލްއަޤްވާމީ މުޖްތަމަޢަށް، މި ރާއްޖެއަށް ނޭވާލެވޭ މައިގަނޑު ސަބަބު. ޤައުމުގެ ދާޚިލީ ހަމަޖެހުމާއި ޞުލްޙަމަސަލަސްކަން ދެމެހެއްޓުމުގައިވެސް، ސިފައިންގެ މަސައްކަތަކީ އަގުނުކުރެވޭހާ ގިނަގުނަ މުހިންމު ޚިދުމަތްތަކެއް.\nޤައުމަށް ދިމާވާ ކޮންމެ ބޮޑު ކަމެއްގައި، އެއީ އުދައެރުން ކަމަށްވިޔަސް، ސުނާމީ ކަމަށްވިޔަސް، ނުވަތަ އަލިފާނުގެ ހާދިސާއަކަށްވިޔަސް، އެންމެ ފުރަތަމަ ރައްޔިތުންނަށް އެހީވާން ނުކުންނަ އެއްބަޔަކީ ދިވެހި ސިފައިން. އެ ވާޖިބު ވަރަށް ފުރިހަމައަށް އަދާކޮށްދެއްވަމުން ގެންދަވާތީ، ދިވެހި ހުރިހާ ސިފައިންނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން.\nމި ފަހުން ތަޢާރުފުކުރި ޚިދުމަތްތަކުގެ ތެރެއިން، ސީ އެމްބިއުލާންސްގެ ޚިދުމަތްވެސް، ސިފައިންނާ ހަވާލުކޮށްފައި އެވަނީ،ކޮންމެފަދަ ޙާލަތެއްގައިވެސް، ފަސްޖެހުމެއްނެތި، އެ ޚިދުމަތް ފޯރުކޮށްދޭނެކަމުގެ ޔަޤީންކަން އޮންނާތީ. މޫސުން ގޯސްވެ، ޢާއްމުކޮށް ދަތުރުފަތުރު ނުކުރެވޭ ޙާލަތްތަކުގައިވެސް، ސިފައިން އަންނަނީ އެ ޚިދުމަތް ފޯރުކޮށްދެމުން.\nހުރިހާ ރައްޔިތުންނެކޭ އެއްފަދައިން، ސިފައިންނަށްވެސް ކުރިމަތިވެފައިވާ އެންމެ ބޮޑު ދައްޗަކީ ބޯހިޔާވަހިކަމުގެ މައްސަލަ. އެހެންކަމުން، ސިފްކޯ ހިޔާގެ ފްލެޓްތަކުގެ މަސައްކަތް، މިހާރަށްވުރެ އަވަސްކުރުމަށްޓަކައި، ހަރުދަނާ އުސޫލޫތަކެއްގެ ތެރެއިން އެ ފްލެޓްތައް ނިންމުމަށް ސަރުކާރުން މި އަންނަނީ މަސައްކަތް ކުރަމުން.\nޚިދުމަތަށް ނުކުމެ ހުންނަ ސިފައިންގެ މީހާއަށް ލިބޭ އެންމެ ބޮޑު ހިތްވަރަކީ، ގޭގައި ތިބޭ އޭނާގެ ޢާއިލާގެ މެމްބަރުން. ސިފައިންނަށާއި ސިފައިންގެ ޢާއިލާތަކުގެ ވެލްފެއަރގެ ކަންތައްތައްވެސް، މިހާރަށްވުރެ ހަރުދަނާކޮށް، ފަސޭހަކަމާއެކު، އަވަހަށް ޚިދުމަތް ލިބޭނެ ގޮތްތަކެއް އަޅުގަނޑުމެން މި އަންނަނީ ރާވަމުން.\nސިފައިންގެ ތަރައްޤީއާއި ހަށިހެޔޮކަމަށް އަބަދުވެސް ސަރުކާރުން މަސައްކަތް ކުރާނެ. ދިވެހި ސިފައިންނަކީ ޢިލްމާއި ހުނަރު ލިބިފައިވާ، ހުޝިޔާރު ޤާބިލު ބަޔަކަށް ހެދުމަށްޓަކައި، ރަޙްމަތްތެރި ޤައުމުތަކާ ގުޅިގެން، ތަމްރީނުގެ އިތުރު ފުރުޞަތުތައް ހޯދުމުގެ މަސައްކަތްވެސް ސަރުކާރުން މި އަންނަނީ ކުރަމުން.\nވެރިކަމާ ޙަވާލުވުމުން، އަޅުގަނޑުމެންނަށް ފާހަގަކުރެވުނީ، ސިފައިންގެ އެތެރޭގެ ކަންތައްތަކަށްވެސް އިޞްލާޙީ ބަދަލުތަކެއް އަންނަންޖެހޭކަން. ހުރިހާ ގިންތިއެއްގެ ސިފައިންނަކީވެސް، ޒިންމާދާރުކަމާއެކު މަސައްކަތްކުރާ، އަދި ޒިންމާތަކަށް ޖަވާބުދާރީވާ ބަޔަކަށް ހެދުމަށްޓަކައި، ސިފައިންގެ ގަވާއިދުތަކާއި އުޞޫލުތައް، އިޞްލާޙު ކުރުމުގެ މަސައްކަތް މިހާރުވަނީ ފެށިފައި.\nޤާނޫނުތަކާއި ގަވާއިދުތަކަށް ޙުރުމަތްތެރިކޮށްހިތުމުގައި، ދިވެހި ސިފައިންނަކީ ނަމޫނާ ބަޔަކަށްވާންޖެހޭނެ. އަޅުގަނޑުމެން މި މަޤާމަށް އައިސް މިތިބީ ޤާނޫނުގެ ވެރިކަން ކުރުމަށް. މި ސަރުކާރުން ދިވެހި ސިފައިންނަށް އަންގާނީ، ޤާނޫނުތަކާއި ގަވާއިދުތަކާ ޚިލާފުނުވާ އެންގުންތައް. ހަމަގައިމުވެސް އަޅުގަނޑު ތިޔަބޭފުޅުންނަށް ޤާނޫނާ ޚިލާފު އަމުރުތަކެއް ނުކުރާނަން.\nދިވެހި ސިފައިންގެ ކޯޑް އޮފް އެތިކްސްގެ އަސާސްތައް ބުނަނީ، ދިވެހި ސިފައިންނަކީ އެއް ފިކުރެއްގެ ވެރިބަޔަކަށް ވާންޖެހޭނެ ކަމަށް. އެއީ، އިސްލާމީ ޢަޤީދާގައި ސާބިތުވެ ތިބުމުގެ ފިކުރު. އެއީ، ނަފްސަށްވުރެ ޤައުމު އިސްކުރުމުގެ ފިކުރު. އަދި ޤާނޫނީ ވެރިކަމަށް ކިޔަމަންތެރިވެ އެހީތެރިވެދިނުމުގެ ފިކުރު.\nމިއަދު ހުވާކުރެއްވި ސިފައިންނަކީވެސް، ޢަސްކަރީ އަޚްލާޤަށާއި ޢަސްކަރީ ހުނަރަށް އަހުލުވެރިވެފައިވާ ބައެއްކަން ޔަޤީން. އެހެންކަމުން، ދިވެހިރާއްޖޭގެ ޤައުމީ ދިފާޢީ ބާރާ މަތިކުރެވިފައިވާ، މަދަނީ އަދި ޢަސްކަރީ މަސްއޫލިއްޔަތުތަކާއި ވާޖިބުތައް އަދާކުރުމުގައި، ހިތްވަރާއި ވަރުގަދަ ޢަޒުމެއްގެ މަތީގައި ސާބިތުވެ ތިއްބެވުމަށް އަޅުގަނޑު އިލްތިމާސް ކުރަން. ދިވެހި ސިފައިންގެ ކޮންމެ މީހެއްގެ އެންމެފަހު ނޭވަޔާއެކުގައިވެސް ބުނެވެންވާނީ؛\nމެރިގެން ދެލޯ މި ފަސްގަނޑުން، އަޅުގަނޑު ނުކުންނައިރު ވަނީ\nއުންމަތުގެ ޙައްޤުގައި ޖިހާދު، އަދި އެއްފަހަރު ކުރާ ހިތޭ.\nއަޅުގަނޑު އެދެނީ، ދިވެހި ސިފައިންނަށް އަބަދާއި އަބަދުގެ ތަރައްޤީއާއި ކުރިއެރުން. ދިވެހި ސިފައިންނަށް ފުރިހަމަ ޞިއްޙަތާއި، ޢަސްކަރީ ޚިދުމަތުގައި ކުރިއަށް ވަޑައިގަތުމުގެ ހެޔޮ ތައުފީޤު މާތްﷲ ދެއްވުން. ރާއްޖޭގެ މިނިވަންކަމާއި ސިޔާދަތު ރައްކާތެރިކޮށް، ޤައުމު ދިފާޢުކުރުމުގެ އެންމެ އިސް ސަފުގައި ޚިދްމަތް ކުރައްވާ، ރައްޔިތުންނާއި ސަރުކާރުގެ ދިފާޢުގައި ތިއްބަވާ ބަޔަކު ކަމުގައި، ދިވެހި ސިފައިން ލައްވާށި! އާމީން.


UN ge mandhoobu aun Myanmar in manaakoffi | Mihaaru\n21 ޑިސެމްބަރ 2017 - 10:32 1 comment\nޔަންހީ ލީގެ އެއް މަސައްކަތަކަށް އޮތީ މިޔަންމާގެ ރޮހިންޖާ މުސްލިމް އާބާދީއާ ދެކޮޅަށް ހިންގި އަނިޔާވެރި އަމަލްތައް ބެލުމެވެ. އޭގެ އިތުރުން އެ ގައުމުގައި އިންސާނީ ހައްގުތަކުގެ ހާލަތު އޮތް މިންވަރު ވެސް އޭނާ ބައްލަވާނެ އެވެ.\nމިޔަންމާ ސަރުކާރުން ބުނާ ގޮތުގައި ލީގެ ދަތުރާ އެ ގައުމުން ދެކޮޅުހަދަނީ "ވަކި ފަރާތަކަށް ޖެހިގެން މަސައްކަތްކުރާތީ" އެވެ.\nލީ ވިދާޅުވީ އޭނާގެ ދަތުރަށް އެޅި ހުރަހުން އެނގެނީ ކަންބޮޑުވާ ކަންތައްތަކެއް މިޔަންމާގައި ހިންގާފައިވާ ކަމެވެ.\nއެންމެ ފަހުން މިޔަންމާއަށް ލީ ވަޑައިގަތީ މިދިއަ ޖުލައި މަހު އެވެ. އެ ފަހަރު އޭނާ ވަނީ ރޮހިންޖާ މުސްލިމުންނާ ދެކޮޅަށް އަނިޔާވެރި އަމަލްތައް ހިންގާކަމުގެ ކަންބޮޑުވުން ފާޅުކުރައްވައިފަ އެވެ.\nރޮހިންޖާ މުސްލިމުންނާ ދެކޮޅަށް މިޔަންމާގެ ސިފައިންގެ އަނިޔާވެރިކަން ބޮޑުވެ، އެތައް ބަޔަކު މަރާލިކަމުގެ ރިޕޯޓް ލިބެން ފެށީ އޮގަސްޓްމަހު އެވެ. އޭގެ ފަހުން ބައި މިލިއަނަށް ވުރެ ގިނަ މީހުން ވަނީ މިޔަންމާ ދޫކޮށް ބަންގްލަދޭޝް އަށް ހިޖުރަކޮށްފަ އެވެ.\nމިޔަންމާ ސިފައިންގެ އަނިިޔާވެރިކަމުން ސަލާމަތްވާން ބަންގްލަދޭޝް އަށް ހިޖުރަކުރި ރޮހިންޖާ ކުޑަކުދިންތަކެއް ކާން ތައްޔާރުވަނީ\nއެހީ ފޯރުވައިދޭ ބައިނަލްއަގުވާމީ ޖަމިއްޔާތަކުން ލަފާކުރާ ގޮތުގައި އޮގަސްޓް 25 އިން ސެޕްޓެމްބަރު 24 އާ ދެމެދު ރޮހިންޖާގެ 6،700 އަށް ވުރެ ގިނަ މީހުން މަރުވެފައިވުން އެކަށީގެންވެ އެވެ. އދ. އިން ބުނާ ގޮތުގައި ރޮހިންޖާ މުސްލިމުންނާ ދެކޮޅަށް މިޔަންމާ ސިފައިން ހިންގީ ގަތުލުއާއްމަކަށް ވުން ކައިރި އެވެ.\nލީ ވިދާޅުވީ އޭނާގެ ދަތުރަށް ހުރަސް އެޅުމުން އެކަމާ ހިތާމަކުރައްވާ ކަމަށެވެ.\n"މިޔަންމާ އަކީ މިނިވަން އަދި ޑިމޮކްރެޓިކް ގައުމަކަށް ވާނެ ކަމުގެ ވަރަށް ބޮޑު އުއްމީދުތަކެއް އޮތް،" ލީ ވިދާޅުވި އެވެ.\nއެކަމަކު އޭނާ ވިދާޅުވި ގޮތުގައި މިހާރު އެ މަގުން އެ ގައުމު ނުދާކަމުގެ ހެކިތައް ދަނީ ފެންނަމުންނެވެ.\nލީ ވިދާޅުވީ އިންސާނީ ހައްގުތަކާ ބެހޭ އެއްވެސް މީހަކަށް މިޔަންމާ އިން ފުރުސަތު ނުދިނުމަކީ ކަންބޮޑުވުމެކެވެ.\nމިޔަންމާ ސަރުކާރުން ބުނާ ގޮތުގައި ރޮހިންޖާ މުސްލިމުންނާ ބެހޭ ގޮތުން ލީ ތައްޔާރުކުރެއްވި ރިޕޯޓަކީ "މިޔަންމާއަށް ނުރައްކަލެކެ"ވެ.\n"އދ.އާ އެކު މަސައްކަތްކުރުން ކުރިއަށް ގެންދާނަން، އެކަމަކު އޭނާ ގަބޫލުކުރެވޭކަށް ނެތް،" ލީއަށް ނިސްބަތްކޮށް މިޔަންމާ ސަރުކާރުގެ އޮފިޝަލަކު ބުންޏެވެ.\nއިތުރު ލިޔުންތައް އ.ދ. ހިއުމަން ރައިޓްސް މިއަންމާ ރޮހިންޖާ


މިހާރަކަށް އައިސް ސްކޫލަށާއި މުޅިރަށަށް މަޝްހޫރުވަމުން އަންނަ ކަތިފިނދުގެ ބަލާއަކީ ބޮޑުވެފައިވާ ބަލާއެކެވެ. މިބަލާގެ ނުބައިކަކުގެ ވާހަކަ ކޮންމެ އަހަރަކު GCE އޯލެވަލް ނިންމާ ކުދިންގެ ފަރާތުން ވަރަށް ރަނގަޅަށް އެނގެމުން ދެއެވެ. މިކުއްތާ ސުކޫލަށް މަޝްހޫރުވެފައިވަނީ މާމޮޅު ދިވެހި ޓީޗަރެއްގެ ގޮތުގައެވެ. މިޅާއަށް އެނގިފައިވާ ދިވެހި ބަަހެއްގެ ސަބަބުން އެކަމުގެ ނާޖާއިޒް ފައިދާތައް އެކިގޮތްގޮތުން އެކުއްތާ ނަގަމުން ދެއެވެ. މިކުއްތާގެ މަޤްސަދެއްކަމުގައި އަންހެން ކުދިންގެ ގަޔަށް އެރުމާއި ކަރުވަޅުބެލުން ހިމެނެއެވެ. 2003 ވަނަ އަހަރު ގްރޭޑް ނުވަޔަކަށް ކިޔަވަންދިން މި ބަލާއަކީ އެއަހަރު ނުވަޔެއްގައި ކިޔެވި ގިނަ އަންހެން ކުދިންތަކަށް އޭނާގެ ކަތިފިނދުގެ ޖާދޫ ދައްކާފައިވާ ނަގޫބަޅެކެވެ. އެއަހަރު އެގްރޭޑްގެ ކުދިންގެ ފަރާތުން ލިބުން މައުލޫމާތު ކުޑަމިންވަރެއް އަހަރެން ހިމަނާލާނަމެވެ.\nގިނަ އަންހެން ކުދިންގެ ފަރާތުން ޝަކުވާ ލިބެމުންއައި، މިބަލާ ފޮތް ބެލުމުގެ ނަމުގައި އަންހެންކުދިންގެ ކަރުވަޅުބަލަމުން ދާކަމަށް ފާހަގަ ކުރެވެއެވެ. އަދިހަމަ އެއާއިއެކު ފިލާވަޅު ނަގައިދީ ނިންމުމަށްފަހު ކޮންމެސް އަންހެން ކުއްޖެއްގެ ކައިރިއަށް ގޮނޑިއެއްލައިގެން ކަތިފިނދުގެ ޖާދު ދައްކަމުން ދެއެވެ.\nމިޅާއާ ދޭތެރޭ މީހުން އެންމެ އަޖައިބުވާކަމަކީ މިޅާ އަތުގައި ފިރިހެން ލަނޑަރެއް އިނދެފައި އަންހެން ބުރިއެއް އިންނަ ކަމެވެ. މީނާއަށް އެންމެގިނަވެގެން..............\n..... ލެވެނީ ހަފްތާ އަކު ދެ ފަޓްލޫނެވެ. ސްކޫލުގައި މިބަލާ އަރުވަމުން ގެންދާރެހުމްކުޑަ އަމަލުތަކުގެ ސަބަބުން ގިނަ ދަރިވަރުން ތަކަކަށް އުނދަގޫ ވަވަމުން ދާނަމަ މި މަޖައްލާގެ ފަރާތުން އޭނާައަށް ވޭކްއަޕް ކޯލެއް ދިނުމުގެ ބާރު އަޅުގަނޑު މެންނަށް ލިބިގެން ވެއެވެ. އޭތް ކަރިފިނދު...ï¿½ ކަލޭގެ އަމަލުތައް މިހާރު ތިދަނީ މާ މައްޗަށް، ތިކަންތައް ހުއްޓުވާ، ނޫނީ ފިޔަވަޅެއް އަޅަން ޖެހިދާނެ. ސްކޫލުގައި ހިނގާ ކޮންމެ ކަމަކަށް ކަލޭގެ ބަލާ ފޯރުވަމުންދާނަމަ އަހަރެމެން ކަލެޔަށް ކަލޭ ދައްކާލާނަށް. އޭތް ކަތި ފިނދު، ކުރިޔަށް މިއޮތީ ފުޓުބޯޅަ މުބާރާތް. ޓެލެންޓް ޝޯވ ގައި ކަލޭ ދައްކަމުން ގެނދިޔަ ޖާދޫތައް ފުޓުބޯޅަ މުބާރާތުގައި ދައްކާފިނަމަ އެ ޖާދޫތަށް އަހަރެމެން މިތިބީ ކަލެޔަށް ދައްކަން ތައްޔާރަށެވެ. ފޫ އެނބުރިޔާ، ކަލޭ ފެންނަހާ އަންހެން ކުއްޖަކަށް ކަލޭ ތިދައްކަމުން ގެންދާ ޖާދޫތަށް ހުދު ކަލޭ އަންހެނުންނަށް ކަލޭ ނުދައްކަނީ ކީީއްވެ ހެއްޔެވެ. ކަލޭ އަންހެން ކުދިންގެ ކަރުވަޅު ބަލާ އެކުދިންï¿½ ނުގަބޫލުގައި އެކުދިންގެ ގަޔަށް އަތްފޯރުވާ އުޅުމުން ކަލެޔަށް ލިބޭ އުފަލަކީ ކޮބާތަ؟.ï¿½ ފޫ އެނބުރިޔާ، ކަލެޔަށް އާ އެއްޗެއް ފެނަނަނީތަ؟ އޭތް ކަތިފިނދާ! އަހަރެމެންނަށް ހިވަނީ ކަލޭގެ ވައިފް ބުރުގާއެޅީ ކަލޭގެ ބަލާ ބޮޑުވެގެންހެން. އޭތް ފޫ އެނބުރިޔާ! ކަލޭ ތިނޫން އެހެން ގޮތަކަށް މަޝްހޫރުވާންވެއްޖެ އެއްނު.ތީ ވަރަށް ޑާޓީ ގޮތެއްނު. އަހަރެމެންނަށް މިކަންތައް ރިއަލައިޒް ވެގެން މިއުޅެނީ އަލަކަށް ނޫނޭ. ޕާން ފޫކޮޅާ، ސްކޫލުގައި ކަމެއްކުރަން ފަށާއިރަށް އެތަނަކަށް ބޮގަޅާލާ އަހެންކުދިންނާބެހޭ ޑޮކްޓަރަކަށް ވެގެން އެކުދިންނަށް ފަރުވާދެމުން ގެންދާއިރު އެކުދިންނަކީ ބޯގަޅި ގަމާރުން ނޫންކަން ކަލެޔަށް ނޭންގެނީތަ ބޯގަޅި ގަމާރާ..؟ ސްކޫލަށް މާހެޔޮއެދޭ މީހެއްކަކަށް ހެދިގެން އުޅޭއިރު ހުދު ކަލެޔަށް އެކަން ވިސްނިފައި އޮތްއިރު އެހެންމިހުންނަށް އެކަންތަށް ރިއަލައިޒް ވެފައި އޮންނަނީ ކަލެއަކީ ސްކޫލާ ދެކޮޅު މީހެއް ކަމުގައިކަން. ކަލެޔަށް ނޭންގެނީތަ ބޯގަޅި ގަމާރާ! ސްކޫލުގައި ވަކި ތަމަޅަ ހެދިގެން ވަކިޕާޓީހަދާï¿½ ބައެއްގެ ބަހަށް ހެއްލިގެން ސަރުކާރުން ސުކޫލް ހިންގަން ހަވާލު ކުރެވިފައިވާ ފަރާތް ބަދުނާމިކޮށް އެފަރާތުގެ ބޮލުގައި ނުބައި ދޮގު އިލްޒާމްތައް އަޅުވަން މަސައްކަތް ކުރަނީ ކީއްވެގެންތަ، ކަތިފިންދާ...؟ ކަލެއާ ކަލޭގެ ޕާޓީއަށް ވަސްވާސް އަޅަމުން ގެންދާ......................\nބުނަން ޖަމީލް، ޗަހެން ތެޅެންޏާ ފެންނަނީ އެއްޗެއް ހާކޭލި ތަން!! އަދިވެސް ކަލެޔަށް ނުފުދެނީތަ؟ ކޮންމެސް ކޮންމެސް އެމް.އީ.އެސް ކުދިންނަށް ކަލޭގެ ކަތިފިނދުގެ ޖާދޫ ނުދަށްކާތި!! ރަށުތެރެން ކޮންމެވެސް އެހެން ކަމަކާ އުޅެންވީނު...އޭ ލަނޑަރު ދާއްބަ.. ކަލޭ ހީލިއެރީމަ ފުއްދާލަން ކަލޭ އަންހެނުން ކުޑައީތަ؟ ކޮންމެހެން ނުޖެހެއެއްނު ޅައުމުރުގެ ކުޑަކުދިންï¿½ ކަލޭގެ ޖާދޫގަ ޖައްސާކަށް ދޯ ؟ ޖަންބޯ ކަލޭގެ ގުނަވަން ތަކަށް ވާންއެރިއަސް ތީ ބޮޑުވަރެއް!ï¿½ ދެގަޑިން ކާބޭހެންހެން ކަލޭ އަތުބުރު ޖަހާ ހަބަރު މިހާރު މީޑިއާ ތަކާ، ހަމަޔަށް ހިނގައްޖެ.. އަދިވެސް ތިކަން ހުއްޓާލާކަށް ނުވޭތަ؟ ކަލޯ ހޭއަރާބަލަ!!\nއޭތް.. ޕާންފޫކޮޅާ!! ކަލެޔަކީ ހާދަ ލާނެތް މީހެކޭދޯ؟ï¿½ އަންހެންކުދިންގެ ނާޒުކު ޙިއްސުތަކާއި ކުޅެލަން ކަލޭ ތިއޮއް ޖަހާ މަޅިއެއް ދޯ!! ބުރިޔައްބާރު ފޭކުރިޔަށް ފުޅާ ފަޓުލޫނު އެހެން ގޮތަކަށް ބުނާނަމަ ï¿½ބުރިފިއްތިï¿½ ތިލަނީ އަންހެންކުދިންގެ ސާދާï¿½ ގުނަންތައް މަޑުންހުއްޓަނުދެންތަ؟؟ ޖަމީލް ކަލޭ އެކެއް... ސާބަހޭ ކަލޯ!!\nï¿½ބުރިފިއްތިލައިގެން ހުއްޓަސް ކަލޭގެ ފިރިހެންހައްޓަށް ބަލާލާނެކުދިން ވަރަށް ނުވޭދޯ؟؟ï¿½ ސޯ ސޭޑް...\nބުނަން ޖަމީލް.. ކަލޭގެ ފިރިހެންހަށި ބޭރަށްފެންނަ ގޮތަށް ބިއްލޫރި ޖަހަންވީނު...\n= ރަންނަމާރި =


Kulhudhuffushi fen bandhu kuraa factory ga huree rangalhah nuhingaa machine thakeh: Azim\nކުޅުދުއްފުށީގައި ގާއިމުކޮށްފައިވާ ބޮޓްލިން ފެކްޓްރީ -- ފޮޓޯ: ކުޅުދުއްފުށި އޮންލައިން\nކުޅުދުއްފުށީ ފެން ބަންދުކުރާ ފެކްޓަރީގައި ހުރީ ރަނގަޅަށް ނުހިނގާ މެޝިންތަކެއް: އާޒިމް\nކުރީގެ ރައީސް އަބްދުﷲ ޔާމީނުގެ ވެރިކަމުގައި ހދ. ކުޅުދުއްފުށީގައި އިމާރާތްކުރި ފެން ބަންދުކުރާ ފެކްޓްރީގައި ހުރި މެޝިނަރީތަކަކީ ރަނގަޅަށް ނުހިނގާ މެޝިންތަކެއް ކަމުން އެތަކެތި ރަނގަޅު ކުރުމުގެ މަސައްކަތް ކުރަމުން އަންނަ ކަމަށް ފެން ކުންފުނީގެ މެނޭޖިން ޑިރެކްޓަރު އާދަމް އާޒިމް ވިދާޅުވެއްޖެއެވެ.\nކުޅުދުއްފުށީ އޮންލައިނަށް އާޒިމް ދިން އިންޓަވިއުއެއްގައި ވިދާޅުވީ އެ ފެކްޓްރީގައި ބަހައްޓާފައި ހުރީ ރަނގަޅަށް ނުހިނގާ މެޝިނަރީތަކެއް ކަމަށާއި އެކަމުގެ އެކްސްޕާޓުން ގެނެސްގެން މެޝިނަރީ އަޕްގްރޭޑުކޮށް އެތަކެތީގެ ބޭނުން ކުރެވޭތޯ ބަލަމުން އަންނަ ކަމަށެވެ.\n"ތަން ހިންގޭނެ ފެންވަރަށް މެޝިނަރީތައް ގެންގޮސް ބަހައްޓާފައި ހުންނާނީ ދޮޅު އަހަރު ދުވަސްވެއްޖެ، އޭގެ އެކްސްޕާޓުން ގެނެސްގެން މެޝިނަރީތައް ހިންގޭތޯ މިހާރު ބަލަމުން މިދަނީ. ކުރިއަށް އޮތް ދެމަސް ތެރޭގައި ހިދުމަތް ދެވޭތޯ މަސައްކަތް ކުރާނަން،" އާޒިމް ވިދާޅުވިއެވެ.\nއާޒިމް އިތުރަށް ވިދާޅުވީ، އެތަނަކީ އެ ކުންފުނިން ކޮށްފައިވާ ވަރަށް ބޮޑު އިންވެސްޓެއް ކަމުން ތަނުގެ ހިދުމަތް ނުދެވުމަކީ ކުންފުންޏަށް ވެސް ވަރަށް ބޮޑު ގެއްލުމެއް ވަމުން އަންނަ ކަމެއް ކަމަށެވެ.\nއައިލެންޑް ބެވަރެޖަސް މޯލްޑިވްސްއިން ތިރީސް މިލިއަން ރުފިޔާ ހަރަދުކޮށްގެން ގާއިމުކުރި ފެން ބަންދުކުރާ ފެކްޓްރީ ރަސްމީކޮށް ހުޅުވިތާ މިހާރު ގާތްގަނޑަކަށް ހަ މަސް ދުވަސްވެފައިވާއިރު އެތަނުން ރައްޔިތުންނަށް ހިދުމަތް ނުލިބުމަކީ އާންމުންގެ ކަންބޮޑުވުމެކެވެ.\nއާދަމް އާޒިމް އެމްޑަބްލިއުއެސްސީ ހދ. ކުޅުދުއްފުށި


SunOnline: Kanboduvun thah bolaalaa jahai OD ge muhdhathu ithuru kohdheyn committee in ninmaifi\nކަންބޮޑުވުންތައް ބޮލާލާ ޖަހައި އޯޑީގެ މުއްދަތު އިތުރުކޮށް ދޭން ކޮމިޓީން ނިންމައިފި\nޝަފްނާ ހުސައިން 22 Apr 2021, 10:53\nވަގުތީ ކޮމިޓީއިން މަސައްކަތް ކުރިއަށް ގެންދަނީ -- ފޮޓޯ/ މަޖިލިސް\nފިނޭންސް މިނިސްޓްރީން އެދުނު ގޮތަށް، ޕަބްލިކް ބޭންކު އެކައުންޓުން ދައުލަތުގެ ހަރަދުތަކަށް ފައިސާ އޯވަޑުރޯ ކުރަން ނުވަތަ އިތުރު ރުފިޔާ ޗާޕް ކުރެވޭ ގޮތަށް ދީފައި އޮތް ހުއްދަ އިތުރު އެއް އަހަރަށް ދަންމާލުމަށް، އެ މައްސަލަ ބެލި ރައްޔިތުންގެ މަޖިލީހުގެ ވަގުތީ ކޮމިޓީން ރޭ ނިންމައިފި އެވެ.\nފިނޭންސް އިން މިދިޔަ ހޯމަ ދުވަހު އެދުނީ އެ މުއްދަތު އިތުރު އެއް އަހަރަށް ދަންމާލަދިނުމަށެވެ.\nމުއްދަތު އިތުރުކުރުމަށް އެދުނީ ކޮވިޑް19 މުޅިން ކޮންޓްރޯލްކުރެވިފައި ނުވާތީ އާއި، އިގްތިސޯދު ރަނގަޅުވަމުން ދިޔަ ނަމަވެސް ކޮވިޑް19ގެ ކުރިން ހުރި މިންވަރަށް ވާސިލުވާން ވަގުތު ނަގާނެތީ އެވެ.\nއެއް ދުވަހުގެ ތެރޭގައި އެ ކޮމިޓީން މައްސަލަ ބަލައި އެކުލަވާލި ރިޕޯޓުގައި ބުނެފައި ވަނީ މިދިޔަ އަހަރު ދިން އިސްތިސްނާ ދިން އިރު، ޕަބްލިކް އެކައުންޓްތަކުން އޯވަޑްރޯ ކުރެވޭ ލިމިޓް 4.4 ބިލިއަނަށް ވުރެ އިތުރު ނުވާނެހެން ފިނޭންސް އިން ކޭޝްފްލޯ މެނޭޖުކޮށްފައިވާ ކަމަށެވެ.\nއެ މައްސަލައިގައި ފިނޭންސް މިނިސްޓްރީ އާއި މޯލްޑިވްސް މަނިޓަރީ އޮތޯރިޓީ އަދި އޮޑިޓާ ޖެނެރަލް އޮފީހުގެ ބޭފުޅުން ކޮމިޓީއަށް ހާޒިރުކޮށް މައުލޫމާތު ސާފުކޮށްފައިވެ އެވެ.\nއެމްއެމްއޭގެ ކަންބޮޑުވުންތަކެއް އެބަހުރި!\nއެމްއެމްއޭ އިން ބުނެފައި ވަނީ ބަޖެޓް މޮނިޓައިޒްކުރުމަކީ އޭގެ ސަބަބުން އިގްތިސޯދަށް ނުރަނގަޅު އަސަރުތަކެއް، މެދު އަދި ދުރު ރާސްތާގައި ކުރާނެ ކަމެއް ކަމަށާއި، ރާއްޖޭގެ ހާލަތަށް ބަލާއިރު މުދަލާއި ހިދުމަތުގެ އަގު ހިފެހެއްޓުމަށް ނުވަތަ އިންފްލޭޝަން ރޭޓު ކޮންޓްރޯލްކުރުމަށް އެންމެ މުހިންމު ދައުރެއް އަދާކުރަނީ އެކްސްޗޭންޖު ރޭޓު ކަމަށްވާއިރު، މަނިޓަރީ ފައިނޭންސިން ދިގު މުއްދަތަކަށް ކުރަމުންދާނަމަ، އެކްސްޗޭންޖް ރޭޓު ދެމެހެއްޓުމަށް އެމްއެމްއޭ އިން ކުރަމުންދާ މަސައްކަތަށް އިތުރު ގޮންޖެހުންތަކެއް ކުރިމަތިވާނެ ކަމަށެވެ.\nއޭގެ އިތުރުން ރާއްޖޭގެ އިގްތިސޯދު ކުރިއަރާ މިންވަރަށް ބަލައި އަދި މެދު ރާސްތާގެ ކޭޝްފްލޯގެ އަންދާޒާތަކަށް ބަލައި، އެމްއެމްއޭގެ އޯވަޑްރާފްޓް ފެސިލިޓީގެ އަދަދު އަދި މުއްދަތު ކަނޑައެޅުން މުހިންމު ކަމަށާއި، ޕަބްލިކް އެކައުންޓް އޯވަޑްރޯ ކުރެވޭ ލިމިޓް 4.4 ބިލިއަން ރުފިޔާއަށް ވުރެ އިތުރު ނުކުރުމާއި، އެއް އަހަރަށް ވުރެ އޯޑީގެ މުއްދަތު އިތުރު ނުކުރުން މުހިންމު ކަމަށް ވެސް އެމްއެމްއޭ އިން ބުނެފައިވެ އެވެ.\nއެމްއެމްއޭ އިން ބުނީ އޯޑީ ފެސިލިޓީގެ އަދަދު 4.4 ބިލިއަން ރުފިޔާއަށް ވުރެ އިތުރުކޮށްފިނަމަ، ފޫނުބެއްދޭ ވަރުގެ ގެއްލުންތައް އިގްތިސޯދަށް ކުރާނެ ކަމަށެވެ. އަދި އެކަމުގެ ސަބަބުން ފޮރިން އެކްސްޗެންޖު ރޭޓަށް ބަދަލުގެންނަން މަޖުބޫރުވެ، ބާޒާރުން ދައުލަތުގެ ދަރަނި ހޯދަން ދަތިވެ، އަގު ބޮޑުވުމަށް ފުރުސަތު އޮންނާނެ ކަމަށެވެ.\nއެމްއެމްއޭ އިން ބުނީ އޯޑީ ފެސިލިޓީ އަނބުރާ އަދާކުރާނެ ގޮތުގެ ޕްލޭނެއް އޮތުން މުހިންމު ކަމަށާއި، ފައިނޭންސް ކޮސްޓެއް ހިމެނުމަކީ ފައިސާ އަނބުރާ ދެއްކުމުގެ ޑިސިޕްލިން މެއިންޓެއިން ކުރަން އެޅޭ ބާރެއް ކަމަށެވެ.\nއެމްއެމްއޭގެ އިތުރުން އޮޑިޓާ ޖެނެރަލްގެ އޮފީހުން ވެސް ވަނީ މައްސަލައިގައި ކަންބޮޑުވުންތަކެއް ފާހަގަކޮށްފަ އެވެ.\nކޮމިޓީން ފާސްކުރި ރިޕޯޓުގައި އެ އިދާރާތަކުގެ އެއްވެސް ހުށަހެޅުމެއް ހިމަނާފައެއް ނުވެ އެވެ. އިދާރާތަކުން ލިބުނު މައުލޫމާތާއި ޝަރުތައް ވެސް ހިމަނާފައި ވަނީ ހޯދުނު މައުލޫމާތުގެ ގޮތުގަ އެވެ.\nކޮމިޓީން ވަނީ ފިނޭންސް އިން އެދުނު ގޮތަށް އޯވަޑްރޯ ކުރުމުގެ މުއްދަތު އަންނަ އަހަރުގެ އޭޕްރީލް މަހުގެ 26 ވަނަ ދުވަހާ ހަމައަށް އިތުރުކޮށްދޭން ފެންނަ ކަމަށް ނިންމައިފަ އެވެ.\nއެ ރިޕޯޓާ މެދު ގޮތެއް ނިންމާނީ މަޖިލީހުގެ ތަޅުމުގަ އެވެ. ސިޔާސީ ޕާޓީތަކުގެ އިއުތިރާޒެއް ނެތް ނަމަ، މައްސަލަ އެއްކޮށް ނިންމަން މިއަދު މަޖިލީހުގެ ޖަލްސާއެއް ބާއްވާނެ ކަމަށް މަޖިލީހުގެ ރައީސް، މުހައްމަދު ނަޝީދު އިއްޔެ ވިދާޅުވެފައި ވެއެވެ.


ކޮވިޑް-19ގެ ހާލަތު ގޯހެއް ނޫން- އެކަމަކު ޕޮޒިޓިވްވާ މީހުން އަންނަނީ އިތުރުވަމުން – Mikal News\nކޮވިޑް-19 ފުވައްމުލައް ސިޓީގެ ދުވަހީ އަދަދު. 22 ސެޕްޓެމްބަރު 2021\nމިދުވަސްވަރު ފުވައްމުލައް ސިޓީގެ ކޮވިޑް-19ގެ ޙާލަތު ގޯސް ނޫންނަމަވެސް ޕޮޒިޓިވް ވާ އަދަދުތައް މަދުމަޑުން އިތުރުވާކަން މިނިމުނު ހަފުތާއިން އެނގެއެވެ. އެގޮތުން ފާއިތުވި7ދުވަހުގެ އަދަދު ތަން ދައްކަނީ ބަލިޖެހޭ މީހުންގެ އަދަދު އިތުރުވަމުން އަންނަކަމެވެ. ފާއިތުވި ހަފުތާގައި ބަލިޖެހޭ އެވްރެޖް ހުރީ 4.86 ގައެވެ. ނަމަވެސް ފާއިތުވި3ދުވަހު ވަނީ 8، 5، 8 މީހުން ޕޮޒިޓިވް ވެފައެވެ. ބަލީގެ އެކްޓިވް ކޭސްގެ އަދަދު 37 އިން މިވަނީ 47 އަށް އިތުރުވެފައެވެ.\nމިހާރު ފުވައްމުލައް ސިޓީގެ ޙާލަތު އޮތީ ކޮވިޑް-19ގެ އާއްމު ހާލަތުގައެވެ. ކޮންމެވެސް ވަރަކަށް ބަލި ޖެހޭ މީހުން ތިބޭނެއެވެ. ނަމަވެސް ބަލީގައި އެއްވެސް މީހަކަށް ބޮޑުވަރުވެ އެނދުމަތިކުރަން ޖެހޭ ހަލަތަކަށް ނުދެއެވެ.\nއިޖުތިމާއީ މަރުކަޒުގެ ހަރާކާތަކަށް ހުޅުވާލައިފި\nފުވައްމުލައް ސިޓީގައި މިހާރު ކޮވިޑް-19ގެ އެއްވެސް ބަންދެއް ނެތެވެ. ކުޅިވަރުކުޅުމާއި އާއްމު ތަންތަނަށް އެއްވުން ވަނީ ހުއްދަ ކޮށްފައެވެ. އަދި ފުވައްމުލަކު އިޖުތިމައީ މަރުކަޒުގެ ކުޅިވަރުތަކާއި ކަސްރަތު ސެޝަންތަކަށް ވަނީ ހުޅުވާލާފައެވެ.\nއިއްޔެ، ސެޕްޓެމްބަރު 22 އަށް ފުވައްމުލައް ސިޓީއިން ބައްޔަށް ޕޮޒިޓިވްވެފައި ވަނީ ޖުމުލަ 1340 މީހުންނެވެ. އަދި މުޅިއެކު ބަލިން ރަނގަޅުވެފައި ވަނީ 1291 މީހުންނެވެ. މިބަލި ޖެހިގެން ފުވައްމުލައް ސިޓީއިން ނިޔާވެފައިވާ ކަމަށް ރަސްމީ ހިސާބުތަކުގައި ވަނީ އެއްމެ މީހެކެވެ.\nމިދުވަސްކޮޅު އެންމެ ގިނަ ޕޮޒިޓިވް ކޭސްތައް ތިބީ ދަޑިމަގު (12) އާއި ފުނާޑު (12) މީހުން، މިސްކިތްމަގު (7) އާއި ހޯދަޑު (6) އާއި ދޫނޑިގަން (5)، މާދަޑު (3) އާއި ދިގުވާޑު (2) އެވެ. ބަލީގެ އެކްޓިވެ އެއްވެސް މީހަކު ނެތީ ހަމައެކަނީ މާލެގަމު އަވަށުގައެވެ.\nހެލްތު މިނިސްޓްރީއިން ވަނީ ރާއްޖޭގައި އިއުލާންކޮށްފައިވާ ސިއްޙީ ކުއްލިނުރައްކަލުގެ ހާލަތު އިތުރު އެއްމަހަށް ދިގުކޮށްފައެވެ. އެގޮތުން އެންމެ ފަހުން އިއުލާންކުރި މުއްދަތު ހަމަވާނީ އަންނަ އޮކްޓޯބަރު މަހުގެ2ގައެވެ.\nއަލަށް ނެގި ސާމްޕަލް 51 (ރަށުތެރޭ 27)\nނަތީޖާ ނުލިބޭ 18\nނަތީޖާ ލިބުނު 53 (ރަށުތެރޭ 28)\n22 ސެޕްޓެމްބަރު 2021 އަށް ފުވައްމުލައް ސިޓީގައި ވެކްސިން ޖެހި ނިސްބަތް\n9 ސެޕްޓެމްބަރުގައި، ފުރަތަމަ ޑޯޒް: ޖުމުލަ 7351\n9 ސެޕްޓެމްބަރުގައި،، ދެވަނަ ޑޯޒް: ޖުމުލަ 6514


SunOnline: Corona virus ah WHO in dhin namakee ''Covid-19''\nކޮރޯނާ ވައިރަސްއަސް ޑަބްލިއުއެޗްއޯއިން ދިން ނަމަކީ ''ކޮވިޑް-19''\nމުހައްމަދު އައުޒަމް 11 Feb 2020, 21:46\nޗައިނާގެ ސެންޝެންގެ ރޭލްވޭ ސްޓޭޝަނެއްގައި އެ ގައުމުގެ މީހަކު: ކޮރޯނާ ވައިރަސްގެ ބިރާ އެކު އެ ގައުމަށް ވަނީ ފަޅުކަން ވެރިވެފައި -- ފޮޓޯ/ ގެޓީ އިމޭޖަސް\nމިހާރު ޗައިނާގައި ހަލުވިކަމާއެކު ފެތުރެމުންދާ ކޮރޯނާ ވައިރަސްއަށް ދުނިޔޭގެ ސިއްހަތު ޖަމްއިއްޔާ، ޑަބްލިއުއެޗްއޯއިން ”ކޮވިޑް-19“ ގެ ނަން ދީފިއެވެ.\nސުވިޒަލެންޑްގެ ޖެނީވާގައި މިއަދު އޮތް ކޮންފަރެސްއެއްގައި ޑަބްލިއުއެޗްއޯގެ ޑިރެކްޓާ ޖެނެރަލް ޑރ. ޓެޑްރޯސް ގެބްރީސަސް ވަނީ ކޮރޯނާއަށް ”ކޮވިޑް-19“ގެ ނަން ދިންކަން އިއުލާންކުރައްވައިފައެވެ.\nމީގެ ކުރިން އެ ވައިރަސްއަށް " 2019- އެންކޮވް" ގެ ނަންވެސް ދިނެެވެ.\nޗައިނާގެ ނެޝަނަލް ހެލްތު ކޮމިޝަނުން ބުނި ގޮތުގައި ކޮރޯނާވައިރަހުގެ ސަބަބުން އިއްޔެ 108 މީހަކު ވަނީ މަރުވެފަ އެވެ. އެއީ މިދިޔަ ޑިސެމްބަރު މަހު އެވައިރަސް ފެތުރެން ފެށި ފަހުން އޭގެ ސަބަބުން އެންމެ ގިނަ އަދަދެއްގެ މީހުން މަރުވި ދުވަހެވެ. އިއްޔެ އެހާވަރަށް ވައިރަސް ޖެހިފައިވާ މީހުން މަރުވީ، އާދިއްތަ ދުވަހު ހަމަ އެސަބަބާ ހެދި 97 މީހަކު މަރުވި ފަހުންނެވެ.\nހެލްތު ކޮމިޝަނުން ބުނި ގޮތުގައި އިއްޔެ މަރުވި މީހުންނާ އެކު މިހާރު ޗައިނާގައި ވައިރަހުގެ ސަބަބުން މަރުވި މީހުންގެ އަދަދު ވަނީ 1،016އަށް އަރައިފަ އެވެ. އަދި މިހާރު ވައިރަހަށް ޕޮޒިޓިވްވި މީހުންގެ އަދަދު ވަނީ 42،638 އަށް އަރައިފަ އެވެ.\nއެ ވައިރަހުގެ ސަބަބުން ޗައިނާ އިން ވަނީ ވޫހާން އާއި އެސިޓީގެ ވަށައިގެންވާ ގިނަ ސަރަހައްދުތައް ކަރަންޓީނުކޮށްފަ އެވެ. އަދި ދުނިޔޭގެ ގިނަ އަދަދެއްގެ އެއާލައިންތަކުން ވަނީ ޗައިނާއަށް ކުރާ ދަތުރުތައް ހުއްޓާލާފަ އެވެ.\nކޮރޯނާވައިރަސް މިހާތަނަށް 27 ގައުމަކުން ފެނިފައިވީ ނަމަވެސް އެވައިރަހުގެ ސަބަބުން ގިނަ މީހުން މަރުވެފައި ވަނީ ޗައިނާގަ އެވެ. އެގައުމުން ބޭރުގައި މަރުވެފައި ވަނީ ހޮންކޮން އާއި ފިލިޕީންސްގައި ދެ މީހެކެވެ.\nރާއްޖޭގައި ކޮވިޑް 19 އަށް ޓެސްޓުކުރެވޭ ގޮތް ހަދައިފި\nކޮރޯނާ ވައިރަސްއަށް ދިން ނަމަކީ ''ކޮވިޑް-19''\nހިމަބިއްސާ ބެހޭ ގޮތުން އެނގެނީ ކިހާވަރަކަށް؟


HEYRIYA| Kelaa Hukuru Miskiy: Gadheemee Massakaitherikamuge Misaaleh - Vaguthu\n2 މަސް ކުރިން ( އޮކްޓޯބަރ 31, 2021 )\nކެލާ ހުކުރު މިސްކިތް. --- ވަގުތު އިމޭޖަސް: އިބްރާހިމް ޝާބިލް\n(ހއ. ކެލާ) ރާއްޖޭގެ އިސްލާމީ ރިސާލަތު ރަމްޒުކޮށްދެނީ ދިވެހިންގެ ޗާލު ފަހި މިސްކިތަކުންނެވެ. އެތައް ޒަމާންތަކަކަށް ފަތުރާލާފައިވާ ދިވެހިންގެ ގަދީމީ އިސްލާމީ ތާރީހުގެ ދިލާސާ އަކީ މި މިސްކިތްތަކާއި ގަބުރުސްތާނެވެ. އެފަދަ ތަންތަނަކީ ދިވެހިންގެ ދީނާއި އަގީދާގެ ރަމްޒަކަށް ވުމުގެ އިތުރުން ދިވެހިންގެ ކުޅަދާނަ ފަންނުވެރިކަމާއި، މަސައްކަތްތެރި މޭސްތިރީންގެ ނަމޫނާއަކަށްވެސް ފުދޭ ތަންތަނެވެ. ޒަމާންވީ މުސްކުޅި މިސްކިތްތަކުން ފެންނާން ހުރި އާރުހުރި މަސައްކަތްތަކުގެ ސަހަރޯވެރިންނަކީ މިއަދުގެ ޖީލުތަކެވެ.\nކާބަފައިން ދިވެހި ފަސްގަނޑަށް ދޫކޮށްދިޔަ ކޮންމެ ފަހުނިކަމަކީ ދިވެހި ތާރީހުގެ ހަޒާނާއަށް އިތުރުވި ބޮޅެކެވެ. މަހާނަގާތަކާއި، މިސްކިތްތަކުގައި ހިރިގަލާއި ވަކަރުގައި ކުރަހާ، ކަނޑާ ނަގާފައި ހުރި ކުރެހުންތަކަކީ ގަދީމީ ދިވެހިންގެ މަސައްކަތްތެރިކަން ހާމަކޮށްދޭ ބަހާއެކެވެ. ދިވެހި ކޮންމެ ފަސްގަނޑަކަށް އަރާ ބަލާލިޔަސް ދިވެހިންގެ މިސްކިތްތަކުން ދިވެހިންގެ ދިވެހި ތާރީހު ވަރަށް ރަނގަޅަށް ފެންނާން އެބަހުއްޓެވެ. އެފަދަ ތަންތަނަކީ ދިވެހިންގެ ފަޚުރުވެރި ތާރީހަށް ބާރުދޭ ބިނާތަކެވެ. ދިވެހިން އެތަންތަނާ މެދު ނުހަނު ފަޚުރުވެރިވާ ތަންތަނާއި ބިނާތަކެވެ.\nހއ. ކެލާ ހުކުރު މިސްކިތް -- ވަގުތު އިމޭޖެސް: އިބްރާހިމް ޝާބިލް\nރާއްޖޭގައި ހުރި މިފަދަ މިސްކިތްތަކުގެ ލިސްޓުގައި ރަން އަކުރުން ފަވާލެވޭނެ އެއް ނަމަކީ ހއ.ކެލާގައި ހުކުރު ހުކުރު މިސްކިތުގެ ވާހަކައެވެ. ޖުމުލަ 116.45 ސްކުއަރމީޓަރގެ މި މިސްކިތުގެ ކޮންމެ ކައިވިތަކަށް ކަފުން ވެފައި ވަނީ އެފަދަ ދެވަނަ މިސާލެއް ނެތް މަސައްކަތްތެރިކަމާއި އާރޯކަމެވެ. ބުނެވޭ ގޮތުން މި މިސްކިތަކީ މީލާދީން 1692ގައި ބިނާކުރި މިސްކިތެވެ. އޭރު ރާއްޖޭގެ ރަސްކަމުގެ ކޮއިލުގައި ރެދަލިކުރެއްވީ އަލްސުލްތާން މުހައްމަދު ޝަމްސުއްދީން ނުވަތަ ދިވެހި ތާރީހުގައި މަޝްހޫރު ނަމުން ނަމަ ދެއްވަދޫ ރަސްގެފާނެވެ. ތާރީހީ ލިޔުންތަކުން އެނގޭ ގޮތުން މި މިސްކިތް މިނާކުރެއްވީ ވެސް އެމަނިކުފާނެވެ. ތާރީހީ ލިޔުންތަކުން އެނގޭ ގޮތުން މި މިސްކިތް އެންމެ ފުރަތަމަ ބިނާކޮށްފައި ވަނީ ތެޅިގަލުންނެވެ. މިސްކިތަށް ވަންނަން ދާލަ އަކާއި ހަރުފަތްތަކެއް ވެސް ހުރިކަމަށްވެއެވެ. އަދި މިސްކިތުގެ ތިން ފަރާތަށް ވާގޮތަށް ފެންޑާތަކެއް ހުރުމުގެ އިތުރުން ކައްސާލެވޭ ވަކަރު ދޮރެއް މިސްކިތުގެ މައި ދޮރާށީގައި ހުއްޓެވެ.\nތިން ސަތޭކަ އަހަރަށް ވުރެ މުސްކުޅި ތާރީހެއް ދެކެފައިވާ މި މިސްކިތުގެ އިމާރާތަށް ޒަމާނާއެކު ބަދަލުތަކެއް އައިސްފައި ވީ ނަމަވެސް މި މިސްކިތް ވަރަށް ފުރިހަމައެވެ. އެ މަސައްކަތުގެ ޗަސްބަކަށް އަދިވެސް ބަދަލެއް ނާދެއެވެ. ވަރަށް ގިނަ ޢަރަބި ލިޔުންތައް ބެރިތަކުގައި ލާފެންކޮށް ލިޔެފައި ހުރި އިރު އެ މަސައްކަތަކީ އާޝޯހުކުރުވާފަދަ ފަންނުވެރި މަސައްކަތެކެވެ. މިސްކިތުގެ އެތެރެއަށް ވަދެ ބަލާލުމުން ފެންނަން ހުރި ހަތަރު ތަނބާއި އެތަނބުތަކާއި މިސްކިތުގެ މަތީ ފިލާ އާ ގުޅުވާލަދޭ ހިސާބުން ފެންނަނީ ލިޔެލާ ޖެހުމުގެ ހުނަރުވެރިކަމެވެ. މިސްކިތުގެ މަތީގައިވެސް ވަނީ ލިޔެލާ އާއި ލާޖެހުމުގެ ހުނަރުތަކުން ފުރާލާފައެވެ. މުށިކުލައިން ޖަރީވެފައިވާ މި މަސައްކަތަކީ ދިވެހި ކާބަފައިންގެ ލޭފަވެތި މަސައްކަތުގެ ނަތީޖާއެވެ. އެ ތަނަށް ބަލާލުމުގެ ކުރެވެނީ ޝާހީ އިހުސާސްތަކެކެވެ. ނަމަވެސް މިހާރު މަތިވަޑާމުގެ ބައެއް ބައިތަކާއި ދޮރުތަކުގައި ދުވަސްވެ ހަލާކުވަމުންދާ ތަންތަން އެބަހުއްޓެވެ.\nމިސްކިތުގެ ފުރިހަމަ ކަމުގެ ސަނާ މިހިސާބުން ނިމުނީކީ ނޫނެވެ. މި މިސްކިތުގެ ހަރިންމައާ ގުޅިފައިވާ ޤަބުރުސްތާނުގައި ހުރި ރިތި މަހާނަ ގާތަކަކީ ވެސް އަންތަރީސް ކުރުވާފަދަ މަހާނަ ގާތަކެކެވެ. އާއްމުކޮށް ރާއްޖޭގައި ފެންނަން ހުރި ޒަމާންވީ މަހާނަގާތަކަކީ ވަރަށް ރީތި މަހާނަގާތަކެކެވެ. އެހެނަސް މިއީ ރާއްޖޭގައި ހުރި މަހާނަ ގާތަކުގެ ތެރެއިންވެސް ފާހަގަކުރެވޭ ފެންވަރުގެ ހުނަރުވެރިންގެ މަސައްކަތްތައް މި މަހާނަގާތަކުން ފެނެއެވެ. އެ މަސައްކަތްތަކަށް ބަލާލުމުން އެކަމަށް ހޭދަވާނެ ވަގުތާއި ހަކަތައިގެ ބަރުހެލިކަން އިހުސާސްކުރެވެއެވެ. މިއީ ހައްތަހާވެސް ކުޅަދާނަ ސީއާގެ މިސާލެވެ.\nކެލާ މިސްކިތުގައި ހުރި މަހާނަ ގާތަކެއް. --- ވަގުތު އިމޭޖަސް: އިބްރާހިމް ޝާބިލް\nމިސްކިތްތަކުގެ ޝާނު އިތުރުކޮށްދޭ ކަމަކީ މުންނާރުކަން ޔަގީނެވެ. މިސްކިތްތަކުގެ މުންނާރުތަކަކީ މިސްކިތާއި، އިންވެގެން ނުވަތަ މިސްކިތުގެ ގޯތިތެރޭގައި ވެސް ބިނާކޮށްފައި ހުންނަ ތަންތަނަށް ވާއިރު ކެލާގެ ހުކުރު މިސްކިތު ކުރިމަތީގައި މީގެ ކުރިން މިފަދަ މުންނާރެއް ހުރި ނަމަވެސް މިހާރު ފެންނާން ހުރީ އެ މުންނާރުގެ ވީރާނާވެފައިވާ މި މުންނާރަކީ ތިރި ފުޅާކޮށް މަތި ހިމަކޮށް ފަރުމާކޮށްފައި ހުރި މުންނާރަކަށް ވާއިރު މި މުންނާރުގެ ބުޑުގެ ވަށަމިނުގައި 18 ފޫޓު 5.2 އިންޗި އަދި މަތީކޮޅުގެ ވަށަމިނުގައި9ފޫޓު ހުރި އިރު މުންނާރުގެ އުސްމިނަކީ5ފޫޓެވެ. ފަސް ހަރުފަތް އެކުލެވޭ މި މުންނާރު ވީރާނާވެ ދިޔަ ގޮތެއް އަދި ވީނާރާވީ ކޮން އިރަކުކަން ސާފުކޮށް އެނގޭކަށް ނެތެވެ. އެކަމަށް ހެކިދޭ އެއްވެސް ލިޔުމެއް ފެންނާކަށް ނެތެވެ.\nމި މިސްކިތާއި މުންނާރަކީ ރާއްޖޭގެ ތާރީހު ދިރާސާކުރައްވާ އާރުކާޓީއިންގެ ނަޒަރުގައި ހިމެނޭ ތަނަކަށް ވީނަމަވެސް އެތަނަށް އެކަށީގެންވާ ރައްކާތެރިކަން ފޯރުކޮށްދީ ތަނުގެ އަސްލަށް ހިލަން ނުވާގޮތަށް އެތަނުގެ އާބާތުރަ ފިލުވުމަކީ މިވަގުތަށް ބޭނުންތެރިކަމެކެވެ. އަދި އެތަން އެކަށީގެންވާ ގޮތުގައި ރައްކާތެރިކުރުމަކީ މާދަމާގެ ޖީލަށް އަމާނާތްތެރިކަމާއި އެކު އެތަން ރައްދުކޮށްދޭން ކޮށްދެވޭނެ އެންމެ އަގުހުރި މަސައްކަތެވެ. މިފަދަ އަގު ހުރި ތާރީޚަކީ ފާއިތުވެ ގޮސްފައިވާ ޒަމާނެއްގެ މައުލޫމާތުގެ ހަޒާނާއެވެ. އަދި މިއީ ފާއިތުވި ޒަމާނާއި މި ޒަމާނާ ދެމެދުގައި ހިނގަމުންދާ ނިމުމެއްނެތް ވާހަކަދެއްކުންތަކަކަށް ވާއިރު މާދަމާގެ ޖީލަށް މި ވާހަކަތަށް ފޯރުކޮށްދިނުމަކީ މިއަދު އަޅުގަނޑުމެން އުފުލަން ޖެހޭ ޒިންމާއެކެވެ.


Kandi Badi Hifaigen Noonas Kurevemun Dhany Hanguraamaeh, Hathiyaarakeee "Insaaniyyathu" kan-Sihhee Khidhumaitherin | FenvaruOnline\nކަނޑި ބަޑި ހިފައިގެން ނޫނަސް ކުރަމުން މިދަނީ ހަނގުރާމައެއް، ހަތިޔާރަކީ "އިންސާނިއްޔަތު"ކަން - ސިއްޚީ ޚިދުމަތްތެރިން\n01:07 - 23 މާޗް 2020 -0comment\nކޮރޯނާކޮރޯނާ ވައިރަސްކޯވިޑް 19\n1988 ނޮވެމްބަރު މަހުގެ3ވަނަ ދުވަހު ރާއްޖެއަށް ކުރިމަތިވި އުދުވާނީ ހަމަލާގައި ޤައުމަށްޓަކައި، ޤައުމު ދިފާޢު ކުރުމުގެ މަތިވެރި މަޤުސަދުގައި ދިވެހި ސިފައިން ދެއްކި ހިތްވަރު ހަނދާނަށް ގެންނަވާށެވެ. އަމިއްލަ ފުރާނަ އަތްމައްޗަށްލައިގެން ޖަހަމުން ދިޔަ އުންޑައިގެ ކުރިމައްޗަށް އަމިއްލަ މޭ ދިއްކުރި ދިވެހި ދަރިން އަދިވެސް މި ޤައުމުގައި އެބަތިއްބެވެ. އެ ހަނދާންތައް ދިވެހިންގެ ހިތްތަކުގައި ބިންވަޅު ނެގިފައިވެއެވެ. ހަނދާން އާވާ ކޮންމެ ފަހަރަކު ލޭ ކައްކުވައެވެ. މަންޒަރުތައް ފެންނަހިނދު ލޮލުން ކަރުނަ އޮހިގެންދެއެވެ. ޖުމްލަ 19 ދިވެހިން ޝަހީދުވެގެން ދިޔަ އެދުވަހުގެ އެ ހާދިޡާއިން ސަލާމަތްވީ ޝައްކެއްވެސް ނެތްގޮތުގައި ދިވެހި ސިފައިންގެ ހިތްވަރާއި ނުގުޑާފަދަ އަޒުމުގެ ސަބަބުން ކަން ކަށަވަރެވެ.\nއެދުވަހު ހަނގުރާމަކޮށް ދިވެހި ސިފައިން ކާމިޔާބު ހޯދީ ބަޑިޔާއި ލޮންސިއާއި އައްޑަނަތަކުގެ އެހީގައެވެ. ނަމަވެސް މިއަދު ދިވެހި ޤައުމުގެ ދިފާއުގައި ހަނގުރާމަ ކުރަމުންދަނީ "އިންސާނިއްޔަތު" ކަން ހަތިޔާރަކަށް ބަލައިގެން ސިއްޚީ ހިދުމަތްތެރިންނެވެ. މުޅި ދުނިޔެ ދެކެމުންދާ އާލަމީ ބޮޑު ވަބާ، ކޯވިޑް 19 ދިވެހިންނާ ހަމަޔަށް އައީ ބަލަބަލައި ތިއްބައެވެ. ލޮލަށް ނުފެންނަ ގޮތްނޭގޭ ކުޑަ ޖަރާސީމެއް މުޅި ދުނިޔެ ކުޑަ ކަކޫ މައްޗަށް ތިރި ކޮށްފިއެވެ. ނުފޫޒު ގަދަ އެމެރިކާ ކޮބާހެއްޔެވެ؟ އާބާދީގެ ގޮތުންނާއި ވަސީލަތްތަކުގެ ގޮތުން ތަނަވަސް ޗައިނާއަށް ވީ ކަމެއް އެބައޮތްހެއްޔެވެ؟ އަޅުގަނޑުމެންގެ މި ކުޑަ ކުޑަ ރާއްޖެޔަށް ލިބިދާނެ ގެއްލުން އަންދާޒާކުރަންވެސް ދައްޗެވެ.\nހީވެސް ނުކުރާހާ ބާރުމިނެއްގައި ފެތުރި މުޅި ދުނިޔެ ފަތަޙަ ކުރަމުންމިދާ ކޯވިޑް 19 ގެ އަސަރު އެންމެ ބޮޑަށް ކުރާނެ ބަޔަކީ ސިއްޙީ ޚިދުމަތްތެރިންކަން ޔަޤީނެވެ. ރެޔާއި ދުވާލު ބަލިމީހުންގެ ޚިދުމަތުގައި ހޭހަން ކުރަމުންދާ ނަރުހުންގެ ވާހަކައިން ފަށަމާތޯއެވެ. އަމިއްލަ އާއިލާއާއި ދަރިންނަށްޓަކައި ގޭގައި މަޑުކުރުމުގެ ހައްޤު އެމީހުންނަށްވެސް އެބައޮތެވެ. ނަމަވެސް އެ ހުރިހާ ކަމަކަށްވުރެއް ޤައުމު އިސްކޮށްފިއެވެ. ޤައުމު ތިމާއަށް ކޮއްދިނީ ކޮންކަމެއްތޯ ނާހާ ތިމާޔަށް ޤައުމަށް ކޮއްދެވޭނީ ކޮންކަމެއްތޯ ބަލައި ވަމުންދާ ޤުރުބާނީގެ އަގު އަހަރެމެންނަށް ވަޒަން ކުރެވޭތޯއެވެ.\nދުނިޔޭގެ ސިއްޙަތާ ބެހޭ ޖަމިއްޔާގެ ޑިރެކްޓަރ ޖެނެރަލް ޑރ ޓެޑްރޯސް އަދޮނަމް ވިދާޅުވަނީ ކޯވިޑް 19ގެ ނުރައްކާ އެންމެ ބޮޑީ ސިއްޚީ ޚިދުމަތްތެރިންނަށެވެ." އެހާ ނުރައްކާތެރި ހާލަތެއްގައިވެސް ސިއްޚީ ދާއިރާގައި މަސައްކަތް ކުރާ މީހުން އެދަނީ އެމީހުންގެ ވަޒީފާ އަދާ ކުރަމުންނެވެ. އެހެންކަމުން އާންމު ފަރުދުން އެމީހުންގެ ޒިންމާ އަދާކުރަންޖެހޭނެއެވެ" ޑރ ޓެޑްރިސް ކުރެއްވި ޓްވީޓެއްގައި މިހެން ވިދާޅުވަފައިވާއިރު އާންމު ފަރުދުންގެ ޒިންމާ އަކީ ކޮބާތޯއެވެ؟ މި ސުވާލުގެ ޖަވާބު ނުލިބިވާ ދިވެހި ފަރުދަކު ހުންނާނެ ހެނެއް ހިޔެއް ނުވެއެވެ. މިހާރު ސިއްޚީ ޚިދުމަތްތެރިންގެ އެންމެ ބޮޑު އިލްތިމާސަކީ ހުރިހާ ބޭފުޅުންވެސް ގޭ ބަންދުގައި މަޑުކޮށްދިނުމެވެ.\nކުރިމަތިވެގެން އައިސްދާނެ ބޮޑު ގޮންޖެހުމަކަށް ނުވަތަ މުސީބާތަކަށް ދުރާލާ ފިޔަވަޅު އެޅުން ނޫން ހަމައެއްގޮތެއްވެސް ނެތެވެ. ފަރުވާ ކުޑަކުރީ ތިބާ ކަމުގައިވިޔަސް މުޅި މުޖުތަމައު ތިބާގެ ސަބަބުން ނުރައްކަލަށް ހުށަހެޅިގެންދާނެއެވެ. މިކަމުގައި އިސްސަފުގައި ހަރަކާތްތެރިވަމުންދާ އެންމެ ބޭފުޅުންނާއި އެބޭފުޅުންގެ އާއިލާތަކަށްޓަކައިވެސް ފަރުދީ ޒިންމާ ނަންގަވާށެވެ. އިންސާނިއްޔަތުކަން އިސްކުރައްވާ މުޅި ޤައުމުގެ ސަލާމަތާއި ރައްކާތެރިކަމަށްޓަކައި ޑޮކްޓަރުންނާއި ނަރުހުން، ލެބްޓެކްނީޝިއަނުންނާއި، ހެލްތު ވޯކަރުން، އަދި ހަމައެޔާއެކު ވޮލަންޓިއަރުންގެ ގޮތުގައި މަސައްކަތްކުރައްވާ ބޭފުޅުން ގޭގައި ނުތިބެ ޚިދުމަތުގައި ތިބީ ޤައުމަށް ދިމާވެގެން މިއުޅޭ މި ނުރައްކާތެރި ހާލަތުން ޤައުމު މިންޖު ކޮށްދިނުމުގެ ވަރުގަދަ އަޒުމުގައެވެ.\nމުޅި ދުނިޔޭގައި 304،524 މީހުންނަށް މިހާތަނަށް މިބަލި ޖެހިފައިވާއިރު މިބަލިން މަރުވި މީހުންގެ އަދަދު 12 ހާހަށްވުރެއް މައްޗަށް އަރައިފިއެވެ. އަދިވެސް ދިވެހިންނަށް މުހިންމީ ސިޓިންގ ރޫމުގައި ކާތަކެތި ގުދަންކޮށް، މާސްކު އަޅައިގެން މަގުމަތީގައި އުޅުންތޯއެވެ؟ ސޯޝަލް މީޑިޔާގައި ޤައުމު ލޮކްޑައުން ކުރާން ގޮވުމަށްފަހު ޖެހިގެން ހުރި ކެފޭގައި ކޮފީބޯންތިބުންތޯއެވެ؟\nދަންނާށެވެ. ފަރުދީ ޒިންމާ އަދާނުކުރާނަމަ ސިއްޚީ ޚިދުމަތްތެރިން ރެޔާއި ދުވާލު ނުކައި ނުބޮއެ އާއިލާޔާއި ދުރުގައި ވަމުންދާ ޤުރުބާނީގެ އެއްވެސް ބޭނުމެއްނެތެވެ. ޤައުމަށް މީގެ ކުރިންވެސް ދިމާވި ކޮންމެ ގޮންޖެހުމަކުން ދިވެހިން އަރައިގަތީ ނުހަނު އެއްބައިވަންތަކަމާއި އެއް ރޫޙެއްގައި މަސައްކަތްކޮށްގެންނެވެ. މިއަދުވެސް ޤައުމު އެދިގެންގޮވަމުންމިދަނީ އެފަދަ ރޫހަކަށެވެ. ހަނގުރާމަދަނީ ކުރެވެމުންނެވެ. ކަނޑި ބަޑިއަކުންނޫނެވެ. އެހެންނަމަވެސް "އިންސާނިއްޔަތު"ކަން ހަތިޔާރަކަށް ބަލައިގެންނެވެ.\nމިވަނީ ކިހިނެއް؟ މިވާން އުޅެނީ ކިހިނެއް؟\nއެއީ ހަމަ ފިސާރި ތެދެއް. އެ ވަބާއާ ދުރައްދޭ\nރާއްޖެއަށް މިހާރު ކުރަމުން މިދާ ވިއްސާރަ އާއި ގުޅިގެން ފުލުހުންްގެ އިލްތިމާސް\nޔޫތު ޗެލެންޖްގައި ބައިވެރިވުމުގެ ފުރުޞަތު ހުޅުވާލައިފި\nކުރެންދޫގެ ހަތަރު ގެއަކުން ސިހުރު ހެދުމަށް ބޭނުންކުރާ ސާމާނު ހޯދައިފި\n"ޔޫތު ވޮލީ ކޭމްޕް2016" އުނގޫފާރުގައި ފަށައިފި\n2 އޮގަސްޓް 2016\nޙަޤީޤީ ތަރައްޤީ ފެންނަންފަށާނީ ރައްޔިތުމީހާގެ ޖީބަށް ވަންނަ ފައިސާ އިތުރުކޮށްދީގެން: ރައީސް ޞާލިޙް\n21 ފެބުރުއަރީ 2019\nފްލައިމީގެ ދަތުރުތައް އައްޑޫ ސިޓީ އާއި ފުވައްމުލަކަށް\n30 އޮކްޓޯބަރު 2018\nމޫދަށް ފުންމާލި އިމާމު އަދިވެސް ނުފެނޭ!


ރ. ރަސްމާދޫ ސްކޫލް އަދި ރ. ފައިނު ސްކޫލުގައި ކުރިއަށްގެންދާ ޕްރޮޖެކްޓްތައް ހަވާލުކުރުމުގެ އެގްރިމަންޓްގައި ސޮއިކޮށްފި\nރ. ރަސްމާދޫ ސްކޫލުގައި3ބުރީގެ އިމާރާތެއް އަދި ރ. ފައިނު ސްކޫލުގައި3ބުރީގެ އިމާރާތެއް އެޅުމުގެ މަސައްކަތް ހަވާލުކުރުމުގެ އެގްރިމަންޓްގައި ސޮއިކޮށްފިއެވެ.\nޕީއެސްއައިޕީ 2021 ގެ ދަށުން ކުރިއަށްދާ މި ދެ ޕްރޮޖެކްޓްވެސް ހަވާލުކުރެވުނީ ސްވިފްޓް އިންޖިނިއަރިންގ ޕްރައިވެޓް ލިމިޓެޑާއެވެ.\nއެ ކުންފުނިން ރ. ރަސްމާދޫ ސްކޫލުގެ މަސައްކަތަށް ހުށައަޅުއްވާފައި ވަނީ 12,839,307.38 ރ (ބާރަމިލިއަން އަށްލައްކަ ތިންސަތޭކަ ނުވަހާސް ތިންސަތޭކަ ހަތް ރުފިޔާ ތިރީސް އަށް ލާރި) އަށް މި މަސައްކަތް 365 ދުވަހުގެ ތެރޭގައި ނިންމަވައިދެއްވާނެ ކަމަށެވެ.\nއެ ކުންފުނިން ރ. ފައިނު ސްކޫލުގެ މަސައްކަތަށް ހުށައަޅުއްވާފައިވަނީ ީ 15,268,826.02ރ (ފަނަރަމިލިއަން ދެލައްކަ ފަސްދޮޅަސް އަށްހާސް އަށްސަތޭކަ ސައްބީސް ރުފިޔާ ދެ ލާރި) އަށް މި މަސައްކަތް 365 ދުވަހުގެ ތެރޭގައި ނިންމަވައިދެއްވާނެ ކަމަށެވެ.\nމިނިސްޓްރީ އޮފް އެޑިޔުކޭޝަންގެ ފަރާތުން މި އެގްރިމަންޓްގައި ސޮއިކުރެއްވީ މިނިސްޓަރ ޑރ. ޢާއިޝަތު ޢަލީއެވެ. އަދި ސްވިފްޓް އިންޖިނިއަރިންގ ޕްރައިވެޓް ލިމިޓެޑްގެ ފަރާތުން ސޮއިކުރެއްވީ ޑިރެކްޓަރ މުޙައްމަދު ޒުބައިރެވެ.


Baggage fee in salaamayivaane goyi bunedhin noosveriyaa falhaa araifi\nބެގޭޖް ފޮރުވާނެ ގޮތް ބުނެދިން ލިޔުންތެރިޔާ ފަޅާ އަރައިފި\nވައިގެ މަގުން ދަތުރުކުރާ މީހުންގެ އޮންނަ އެންމެ ބޮޑު ބޮލު ރިހުމަކީ ފޮށި ބަރުވެގެން އިތުރަށް ފައިސާ ދައްކަން ޖެހުމެވެ. ބައެއް މީހުން ފޮށީގެ ބަރުދަން ލުއި ކުރަން މަތިމައްޗަށް އަންނައުނު ލައެވެ. މިފަދަ ހާދިސާއެއް ދާދިފަހުން ވެސް މީޑިއާ އަށް ފެންމަތިވި އެވެ. އެމީހާ ލާފައި ހުރި އަންނައުނުގައި ހަތަރު ކިލޯ ހުއްޓެވެ.\nއެންމެ ފަހުން މިފަދަ ކަމެއް ކުރަނިކޮށް ފަޅާ އެރި މީހާ ހުރީ ލެޕްޓޮޕަކާއި ވަޔަރުތަކެއް ބަނޑުގަޔާއި ބުރަކަށީގައި ބަނދެފަ އެވެ. މާބަނޑު މީހެއްކަން ދައްކާށެވެ. އެ މީހާ އެއްޗެހިތައް ބަނޑުގައި ބަނދެލާފައި ހުރިލެއް ރީތި ކަމުން އެއީ މާބަނޑު މީހެއް ނޫން ކަމެއް ބަލާ ބެލުމަކަށް އެއްގޮތަކަށް ވެސް ނޭނގެ އެވެ.\nޓްރެވަލް ލިޔުންތެރިޔެއް ކަމަށްވާ ރެބެކާ އެންޑްރޫޒް ޖެޓްސްޓާ ފްލައިޓަކަށް އަރަން ވެގެން ބަނޑުބޮޑު މީހަކަށް ހެދުނެވެ. ނަމަވެސް އެންމެ ފަހު ވަގުތު އޭނާ ހެދި މަކަރު ފަޅާ އެރީ ވަރަށް މަޖާ ގޮތަކަށެވެ.\nރެބެކާ ވަނީ އޭނާގެ އިންސްޓަގްރާމް ޕޭޖްގައި އައިޖީޓީވި ވީޑިއޯއެއް ޕޯސްޓްކޮށް އިތުރުވާ ކިލޯއަށް ދައްކަން ޖެހޭ ބެގޭޖް ފީ ނުދައްކާ ފަރުޖެއްސޭނެ ގޮތް ކިޔައިދީފަ އެވެ. މި ވީޑިއޯގައި އޭނާ އެންމެ ފުރަތަމަ ކުރާ ކަމަކީ ކޭބަލް ވަޔަރުތަކެއް ބަނޑުގައި އޮޅަނީ އެވެ. ދެން އޭގެ މަތިން ހެދުމެއް ލާފައި އޭނާ ލައިގެން ހުރި ޖަމްޕްސޫޓުގެ ދަށަށް ޖަހަނީ އެވެ. ދެން އޭނާގެ ލެޕްޓޮޕް ބުރަކަށީގައި ހަރުކުރެ އެވެ. އެއީ އޭނާގެ ހަށިގަނޑު ސީދަކަށް ބެހެއްޓުމަށެވެ. އޭގެ މަތިން އަނެއްކާވެސް މަތިމައްޗަށް އެތައް ހެދުމެއް ލައެވެ. އޭގެ ފަހުން ލަނީ ގަޔަށް ދޫ ބެގީ މައްޗެކެވެ. އަދި އޭގެ މަތިން ދިގުކޮށް ހުރި ދޫ ހެދުމެއް ލުމުން މާބަނޑު މީހެއްގެ ސިފަ އޭނާގެ ހަށިގަނޑުގައި ޖަހަ އެވެ.\nނަމަވެސް ރެބެކާ އަމިއްލައަށް އިއުތިރާފުވީ ގޮތުގައި ހުރިހާ ކަމެއް ކޮށްގެން ވެސް އޭނާއަކަށް މިކަން ކާމިޔާބު ވާގޮތެއް ނުވި އެވެ.\nއޭނާ ބުނި ގޮތުގައި އޭނާ ހިނގީ ވަރަށް ބޮޑަށް ހަށިގަނޑު ސީދާކޮށް ބަހައްޓައިގެންނެވެ. މިހެން ހަދަން ޖެހޭ ސަބަބު ވެސް އޭނާ ކިޔައިދިނެވެ.\n"ހުރިހާ އަންނައުނު ލާ ތައްޔާރުވާން ހަދައިގެން އަހަންނަށް ބޯޑިން ގޭޓަށް ދެވުނީ އެންމެ ފަހުން. އެހެން ހުރިހާ މީހުން އޭރު ބޯޓަށް އަރާ ނިމިއްޖެ. އެއީ އަހަންނަށް ހެދުނު ގޯހަކީ. އަހަންނަކީ އެންމެ ފަހު މީހާ ވީމަ ހުރިހާ ސްޓާފުންގެ ނަޒަރު ހުރީ އަހަންނަށް ހުއްޓިފައި. އެމީހުން އަހަރެންގެ ދަބަސް ކިރާލާފައި ބޯޓަށް އަރަން ދާން އޯކޭ ދިން. އަހަރެން މާބަނޑު މީހަކު ދާހެން ހިނގާފައި ވަކި ހިސާބަކަށް ދިޔަ ތަނާ ބޯޑީން ޕާސް އަހަރެން ވަތުން ވެއްޓުމާއެކު އަޑެއް ގޮވި. އެހެންވެ އެމީހުން އެންމެން އަނެއްކާ އަހަންނާ ދިމާލަށް ބަލަން ފެށީ،" ރެބެކާ އޭނާގެ އިންސްޓަގްރާމް ވީޑިއޯގައި ކިޔައިދީފައި ވެއެވެ.\nރެބެކާ ބޯޑިން ޕާސް ނަގަން ގުދުވި ވަގުތު އޭނާގެ ހެދުމުގެ އަޑިން ލެޕްޓޮޕްގެ އައުޓްލައިން އެއާލައިން ސްޓާފަކަށް ފެނުނީ އެވެ. ވަގުތުން އޭނާ ރެބެކާއަށް ގޮވާ ސުވާލުތައް ކުރަން ފެށި އެވެ. އެހިސާބުން އޭނާއަށް ދޮގެއް ހެދޭނެ ގޮތެއް ނެތި ރަނގަޅަށް ފަޅާ އެރުމުން އިތުރަށް ބެގެޖް ފީ ނުދައްކަން ވެގެން ކުރި ކަމެއް ކަމަށް އެމީހުން ކައިރީ ރެބެކާ އެއްބަސްވީ އެވެ.\nރެބެކާގެ އިންސްޓަގްރާމްގައިވާ އެހެން ވީޑިއޯއެއްގައި އޭނާ ބުނެފައި ވެއެވެ. "ކަލޭމެން ވެސް މިގޮތަށް އިތުރަށް ބެގޭޖް ފީ ނުދައްކާ ސަލާމަތްވާން މި އުކުޅު ހަދައިގެން ފަޅާ އަރައިފިނަމަ މިއީ 100 ޕަސެންޓް ވުޖޫދުގައި ނެތް ވީޑިއޯ އަކަށް ހަދާތި. އަދި އަހަންނާ ދައުވާ ނުކުރާތި."\nއަންހެނަކު ލަނޑުދިނުމުން ފިރިހެނަަކަށް ހާޓް އެޓޭކެއް\nފްލައިޓަކުން ފެން ތިކި ޖަހާތީ ކުޑަ ނަގައިގެން\nއިނާޔަތް ހޯދަން ލޯޯ އަނދިރި ކަމަށް ހެދިގެން 15 އަހަރު


Netherlands balikoh national league ge champion kan portugal hoadhaifi\nނެދަރލޭންޑްސް ބަލިކޮށް ނޭޝަންސް ލީގުގެ ޗެމްޕިއަންކަން ޕޯޗްގަލް ހޯދައިފި\n2 މަސް, 1 ހަފްތާ,4ދުވަސް,7ގަޑި, 41 މިނެޓް, 47 ސިކުންތު ކުރިން 690ހުސައިން ނާސިފް\nޕޯޗުގަލްއިން ނޭޝަންސް ލީގު އުފުލާލަނީ - ޓްވިޓަރ\nފުރަތަމަ ފަހަރަށް ބޭއްވި ނޭޝަންސް ލީގުގެ ޗެމްޕިއަންކަން ޕޯޗްގަލް ހޯދައިފިއެވެ. މުބާރާތުގެ ޗެމްޕިއަންކަން ޕޯޗްގަލް ޓީމް ހޯދީ ނެދަލޭންޑްސް އާއި ވާދަކުރި މެޗް 1-0 ގެ ނަތީޖާއިން ކާމިޔާބުކޮށްގެންނެވެ.\nޕޯޗުގަލްގެ ޕޯޓޯގައި ކުޅުނު މެޗު ފެށިގެން ދެޓީމުގެ ފަރާތުންވެސް ފެނުނީ ހަމަހަމަ ކުޅުމެކެވެ. އެގޮތުން ދެޓީމުންވެސް ވަނީ ފުރަތަމަ ހާފްގައި ލަނޑު ޖަހާނެ ފުރުސަތުތައް ތަނަވަސްކޮށްފައެވެ. އެހެން ނަމަވެސް އެ ހާފް ނިމިފައިވަނީ ދެ ޓީމުން ކުރެ ޓީމަކަށް ނަތިޖާ ބަދަލު ނުކުރެވިއެވެ.\nމެޗުގެ ފުރަތަމަ ހާފާއި ޚިލާފަށް ދެވަނަ ހާފްގައި ޕޯޗުގަލްއިން ވަނީ އެޓޭކްތައް ވަރުގަދަކޮށްފައެވެ. ނަތީޖާއެއްގެ ގޮތުން މެޗުގެ 60 ވަނަ މިނެޓުގައި އެޓީމުން ވަނީ ލީޑު ނަގާފައެވެ. ބެނާޑޯ ސިލްވާގެ އެހީތެރިކަމާއެކު ޕޯޗްގަލް ޓީމަށް ލީޑް ނަގައިދިނީ ގޮންކާލޯ ގުއެޑެސްއެވެ. މިއީ އޭނާ ގައުމީ ޓީމަށް ކާމިޔާބުކޮށްދިން ފުރަތަމަ ލަނޑެވެ.\nއެ ލަނޑަށްފަހުވެސް ޕޯޗުގަލްއަށް ވަނީ ލީޑު ފުޅާކޮށްލުމަށް އިތުރު ފުރުސަތުތައްވެސް ލިބިފައެވެ. ނަމަވެސް އެ ފުރުސަތުތަކުގެ ބޭނުން އެދެވޭ ގޮތުގައި ހިފިފައެއް ނުވެއެވެ.\nމިއީ ޕޯޗްގަލް އިން ކާމިޔާބުކުރި ބައިނަލް އަގުވާމީ ދެވަނަ މުބާރާތެވެ. އަދި މިއީ 2016 ވަނަ އަހަރުގެ ޔޫރޯއަށްފަހު، ޕޯޗުގަލްއިން ކާމިޔާބުކުރި ފުރަތަމަ ތަށްޓެވެ. މުބާރާތުގެ ތިންވަނަ ހޯދާފައިވަނީ އިންގްލެންޑް ޓީމެވެ. އެޓީމުން ތިންވަނަ ހޯދީ ޕެނަލްޓީ ޖަހައިގެން ސްވިޒަލޭންޑް ބަލިކުރުމަށްފަހުއެވެ.


Inertia futsal cup 2020 Fenaka FC in kaamiyaabu koffi - AO News\nއިނާޝިޔާ ފުޓްސެލްކަޕް 2020″ ފެނަކަ އެފްސީއިން ކާމިޔާބުކޮއްފި!\nގއ. ގަނަފުށީގައި ކުރިޔަށް ގެންދިޔަ “އިނާޝިއާ ފުޓްސެލްކަޕް2020” އެރަށުގެ ފެނަކަ އެފްސީއިން ކާމިޔާބުކޮއްފިއެެވެ.\nގުރޫޕުތަކަކަށް ބަހާލައިގެން ކުރިޔަށް ގެންދިޔަ މި މުބާރާތަކީ ގެމަނަފުށީގެ ވިޔަފާރިވެރިޔެއް ކަމަށްވާ މިސްބާހު ހަނީފު ރާވައި ހިންގި މުބާރާތެކެވެ. ރަށުގެ ޒުވާނުންގެ ބޮޑު ތަރުހީބެއް ލިބިގެންދިޔަ މި މުބާރާތުގައި ޖުމްލަ ފަސްޓީމަކުންވަނީ ބައިވެރިވެފައިވާކަމުގައި މިސްބާހު ވަނީ މައުލޫމާތު ދީފައެވެ.\nފޯރިގަދަ މި މުބާރާތުގެ އެންމެ އުއްމީދީ ކުޅުންތެރިޔަކަށް ހޮވިފައިވަނީ ފެނަކަ އެފްސީގެ އަލީ މައިސާން އެވެ. އަދި މުބާރާތުގެ އެންމެ މޮޅު ކުޅުންތެރިޔަކަށް ހޮވިފައިވަނީ ޒުވާން މަސްވެރިން އެފްސީގެ އުޝާމް ފާއިޒެވެ. އަދި މިއާއެކު މި މުބާރާތުގެ ފެއާރ ޕުލޭ ޓީމަކަށް ހޮވިގެން ގޮސްފައިވަނީ ވޯލްފް ޕެކް އެވެ.\nވާދަވެރި މޮޅުކުޅުމެއް ފެނިގެން ދިޔަ މި މުބާރާތުގެ އެންމެ މޮޅު ފަސްކުޅުންތެރިންނަށް ހޮވިފައިވަނީ އަލީ މައިސާން (ފެނަކަ އެފްސީ) އުޝާމް ފާއިޒް (ޒުވާން މަސްވެރިން އެފްސީ) ޖާވިދު އަލީ (ފެނަކަ އެފްސީ) އާދަމް އަރީޝް (އެންއެސް ރޯމާ) ތާރިފް އަލީ (ޒުވާން މަސްވެރިން އެފްސީ) އެވެ.\nމިއީ އަދި ފެށުމެއް ކަމަށާއި މިފަދަ މުބާރާތްތައް ކުރިޔަށް އޮތް ދުވަސްތަކުގައިވެސް ގެމަނަފުށީގައި ބޭއްވުމުގެ ވިސްނުން ގެންގުޅޭކަމަށްވެސް މިސްބާހުވަނީ ފާހަގަކޮއްފައެވެ.\nހުވަދޫ ސުވިމިން ކުލަބުން 116 ފަރާތަކަށް ފަތަން ދަސްކޮށްދީފި.


މުސްލިމުން ޤަތުލުކުރެވެމުން ދާއިރު ތިބާއަށް ކުރެވޭނީ ކޮންކަމެއް؟ – DhiSalafiyyah\n13/07/2014 އިސްލާމީ އުއްމަތް, ޢާންމު ލިޔުންއަލް އުޚްތު އުންމު ލުބާބާ ބިންތި އަންވަރު\n1- އެ އަޚުންނަށް ނަޞުރުދެއްވާތޯ ދުޢާކުރުން. މީގެ ތެރޭގައި ނަމާދުގައި ޤުނޫތުކިޔުން ހިމެނޭ.قال النبي صلى الله عليه وسلم : (هَلْ تُنْصَرُونَ وَتُرْزَقُونَ إِلَّا بِضُعَفَائِكُمْ) رواه البخاري (2896( މާނައީ: “ތިޔަބައިމީހުންނަށް ނަޞްރުލިބެނީވެސް އަދި ރިޒުޤުލިބެނީވެސް ތިޔަބައިމީހުންގެ ބަލިކަށިމީހުންގެ ސަބަބުންނެވެ. [ އެބަހީ: އެބައިމީހުން ކުރާ ދުޢާގެ ސަބަބުންނެވެ.]”\n2- ޞަދަޤާތުގެ ފައިސާއާއި އެހެނިހެންތަކެތި އެއްކޮށް އިތުބާރު ހިފޭ މަގުތަކުން އެތަކެތި ޙާލުގައި ޖެހިފައިވާ މީހުންނަށް ފޯރުކޮށްދިނުން.\n3- އަނިޔާލިބޭ އަދި ބަލިކަށި މީސްތަކުންނަށް ތިމާއަށް ވެވުނުގޮތަކުން އެހީތެރިވުން. މީޑިއާއާއި އިންޓަނެޓުގެ ޒަރިއްޔައިންވެސްމެއެވެ.\n4- ދީނީ ޢިލްމުވެރިންނާއި، ދީނުގެމަގަށް ދަޢުވަތުދޭމީހުންނާއި، ޚަޠީބުންނާއި، ލިޔުންތެރިންނާއި ނޫސްވެރިން، މުސްލިމުންނަށް ލިބެމުންދާ އަނިޔާތައް ބަޔާންކޮށް މިކަމާއިމެދު މުސްލިމުންނަށް އިހުމާލުވެވިފައިވާކަމުގެ މައްޗަށާއި، މުޤައްދަސް ބިންތައް ޙިމާޔަތްކުރުމަށް އިސްލާމީ އުއްމަތުން ލަޝްކަރުތައް އެއްކުރުމުގެ މުހިންމުކަން ބަޔާންކުރުން.\n5- ﷲ ގެ ދީން ހިމާޔަތްކުރުމަށް ހަނގުރާމަކުރުމުން ދުރުހެލިވެވިފައިވާކަމުގެ މައްޗަށް ނަފްސު މުޙާސަބާކޮށް، އެކަން ކުރުމަށް ނުކުޅެދިއްޖެ ޙާލަތެއްގައި އެކަމަށް އެދި ނިޔަތްގަނެގެން ހުރުމެވެ. ނަބިއްޔާصلى الله عليه وسلمޙަދީޘް ކުރެއްވިއެވެ. ( مَنْ مَاتَ وَلَمْ يَغْزُ وَلَمْ يُحَدِّثْ بِهِ نَفْسَهُ مَاتَ عَلَى شُعْبَةٍ مِنْ نِفَاقٍ ) رواه مسلم (3533) .މާނައީ: ” މަރުވާމީހާ އެމަރުވީ ޖިހާދުނުކޮށް ނުވަތަ އެކަންކުރުމުގެ އެދުން އެނާގެ ނަފްސުގައި ނުވާޙާލުގައި ކަމުގައި ވަނީނަމަ އޭނާ [އެމަރުވީ] ނިފާޤުގެ ބައިތަކުގެ ތެރެއިން ބަޔަކަށް [ނިސްބަތްކުރެވޭ] މަރެއްގެ މަތީގައެވެ.”\n6- ޔަހޫދީންނާއި އިސްލާމްދީނުގެ އެހެނިހެން ޢަދާވާތްތެރިންނާއި ޢަދާވާތެރިވާން ދަސްކޮށްދީ ދަރިން ތަރުބިއްޔަތުކުރުމާއި އަދި ކުޅަދާނަވީ އިރަކުން އެބައިމީހުންނާއި ޖިހާދުކުރުމުގެ ވާޖިބުކަން ކުދިންނަށް އުގަންނައިދިނުން.\n7- ހަނގުރާމަކުރާ އަދުއްވުންނާ ދެކޮޅަށް ހަނގުރާމަކުރުމަށް މާއްދީގޮތުންނާއި މަޢުނަވީގޮތުން ބާރުގަދަވާ އެންމެހާ ގޮތްތަށް ޙާޞިލުކުރުން. ﷲ ތަޢާލާ ވަޙީކުރައްވާފައިވެއެވެ.\n(وَأَعِدُّوا لَهُم مَّا اسْتَطَعْتُم مِّن قُوَّةٍ وَمِن رِّبَاطِ الْخَيْلِ تُرْهِبُونَ بِهِ عَدُوَّ اللَّـهِ وَعَدُوَّكُمْ وَآخَرِينَ مِن دُونِهِمْ لَا تَعْلَمُونَهُمُ اللَّـهُ يَعْلَمُهُمْ……)الأنفال/60\nމަނައީ: “އެއުރެންނާ ދެކޮޅަށް ތިޔަބައިމީހުންނަށް ކުޅަދާނަވީހައި ބާރެއް ތިޔަބައިމީހުން ތައްޔާރުކުރާށެވެ! އަދި އަސްތައްވެސް ބަނދެ ތައްޔާރުކުރާށެވެ! އެކަމުން ﷲގެ عدوّންނާއި، ތިޔަބައިމީހުންގެ عدوّންނާއި، އެއުރެންނޫން އެހެންބަޔަކު ބިރުގެންނެވުމަށްޓަކައެވެ. ތިޔަބައިމީހުންނަކަށް އެއުރެންނެއް ނޭނގެތެވެ. ﷲ އެއުރެން ދެނެވޮޑިގެންވެތެވެ.”\n8- ތިމާގެ އަމިއްލަ ނަފްސާއި އެހެންމީހުން ﷲ ގެ މަގުގައި ޝަހީދުވުމުގެ މަތިވެރިކަން ހަނދާންކޮށްދިނުމާއި، ޖިހާދާއިބެހޭ ޙުކުމްތައް ކިޔަވައި ދިރާސާކުރުމާއި، ދުނިޔެއަށް ހިތްނުލެންބުން.\n9- މުސްލިމުންނާ ހަނގުރާމަކުރާ މީހުންނަށް އަނގަބަހުން ޙަމަލާދިނުމާއި. ލިޔުންތަކުން އެއުރެނަށް އުނދަގޫކުރުމާއި ނިކަމެތިކުރުމާއި، އެއުރެންގެ ކުފުރާއި ޝިރުކު ފާޅުކުރުމާއި، ﷲ އަށާއި ރަސޫލާ صلى الله عليه وسلمއަށާއި މުއުމިނުންނަށް އެމީހުންކުރާ ފުރައްސާރަތައް ފަދަ މައުޟޫޢުތަކަށް ޕުރޮގުރާމްތައްހަދާ ވީހާވެސް ގިނައިން އޯޑިއޯ- ވިޝުއަލް މީޑިއާގައި ޝާއިއުކުރުން. އެއީ އިސްލާމްދީނާ ގުޅުވައިލެވޭގޮތަށް ﷲ ގެ ވަޙީބަސްފުޅުތަކާއި ރަސޫލާصلى الله عليه وسلمގެ ޙަދީޘްފުޅުތަކާއެކީއެވެ.\n10- އިސްލާމީ ޤައުމުތަކުގެ އެހީދޭ ޖަމިއްޔާތަކާއި މުއައްސަސާތަކުގެ މައްސައްކަތް އިތުރަށް ބާރަށް ކުރިޔަށް ގެންދިޔުމަށް ބާރުއެޅުން. މީގެ ބޭނުމަކީ ޙާލުގައި ޖެހިފައިތިބި އަޅުގަނޑުމެންގެ ޢަޚުންނަށް އެހީތެރިވުގައި ވީހާވެސް ބޮޑަށް ހަރަކާތްތެރިވުމެވެ.\n11- ފަލަސްޠީނުގެ މައްސަލަޔަކީ ހަމައެކަނި އެ ޤައުމަށް ދިމާވެފައިވާ މައްސަލައެއް ނޫންކަން މީސްތަކުންނަށް ބާޔާންކޮށްދީ ޔަޤީންކޮށްދިނުން. އަދި ފަލަސްޠީނުގެ މައްސަލަޔަކީ މުޅި އިސްލާމީ އުއްމަތަށް ދިމާވެފައިވާ ކަމެއްކަން ޔަޤީންކޮށްދިނުން. އެންމެހާ މުސްލުމުން ފަލަސްޠީނުގެ މައްސަލަޔާއިމެދު މައްސޫލުވެރިވާން ޖެހޭކަން ބާޔާންކޮށްދިނުން. މިގޮތުން އިސްލާމީ ޤައުމުތަކުގެ ވެރިންނާއި އިސްލާމީ ޤައުމުތަކުގެ ރައްޔިތުން މިކަމުގައި މައްސޫލިއްޔަތު އަދާކުރަންޖެހޭ.\n12- ކޮންމެ މުސްލިމަކުވެސް އޭނާގެ މުޖުތަމަޢު، އިސްލާމީ އުއްމަތަށް ދިމާވެފައިވާ މައްސަލަތާކައިމެދު ސަމާލުވެ އެކަންކަމާއި މެދު ވިސްނާ ފިކުރުކޮށް އެބަޔަކަށް ކޮށްދެވެން އޮތް ކޮންމެ ކަމެއް ތިމާމެންގެ އަޚުންނަށް އެހީވުމަށްޓަކައި ކުރަންޖެހެއެވެ.\nދުޢާއަކީ މަތިވެރިވަންތަ ހުރިހާކަމަކާށް ކުޅަދުންވަންތަ ﷲ އެކަލާނގެ ދީނަށް ނަޞުރު ދެއްވައި އެކަލާނގެ ކަލިމަފުޅު މަތިވެރިކުރެއްވުމެވެ.\nމަޢުލޫމާތު ނަގާފައިވަނީ: ފަޟީލަތުއް ޝައިޙު މުޙައްމަދު ބުން ޞާލިޙުލް މުނައްޖިދު ޙަފިޠަހުﷲ ލިޔުއްވާފައިވާ ލިޔުމަކުން.


Van Dijk Ge Goahakun Arsenal Ah3Point - Vaguthu\nވެން ޑައިކްގެ ގޯހަކުން އާސެނަލް އަށް ތިން ޕޮއިންޓް\nއާސެނަލް ކުޅުންތެރިން ލަނޑު ޖެހުމަށް ފަހު އުފާ ފާޅު ކުރަނީ.\nލިވަޕޫލްގެ ޑިފެންޑަރު ވާޖިލް ވެން ޑައިކު ހެދި ގޯހަކުން އާސެނަލް އިން ޗެމްޕިއަން ލިވަޕޫލް ބަލިކޮށްފިއެވެ.\nއިނގިރޭސި ޕްރިމިއަ ލީގުގައި އާސެނަލް އާއި ލިވަޕޫލް ބައްދަލު ކުރި މެޗު ކާމިޔާބު ކުރީ2- 1 ގެ ނަތީޖާއަކުންނެވެ. މި މެޗުން ލިވަޕޫލް ބަލިވުމާ އެކު އެ ޓީމަށް 100 ޕޮއިންޓް ހޯދުމުގެ ފުރުސަތު ވަނީ ގެއްލިފައެވެ.\nއާސެނަލް ދަނޑުގައި ކުޅުނު މި މެޗުގެ ފުރަތަމަ ލަނޑު އެންޑްރީ ރޮބާޓްސަން ހޯދައި ދިން ފުރުސަތެއްގައި ސާޑިއޯ މާނޭ ކާމިޔާބުކޮށް، ސިޓީން 100 ޕޮއިންޓްގެ ރިކޯޑާ އެއްވަރު ކުރުމުގެ ފުރުސަތު ބޮޑު ކުރިއެވެ. ނަމަވެސް މެޗުގެ 32 ވަނަ މިނެޓުގައި ލިވަޕޫލްގެ ޑިފެންޑަރު ވެން ޑައިކް ފަހަތަށް ޖެހި ޕާހެއް، އާސެނަލްގެ ފޯވާޑް އެލެކްސެންޑްރާ ލަކަޒެޓް ހޯދައިގެން ގޯލަށް ޖަހާ މެޗުގެ ނަތީޖާ ވަނީ ހަމަހަމަކޮށްފައެވެ.\nއަދި ފުރަތަމަ ހާފް ނިމެން އުޅެނިކޮށް ލަކަޒެޓް ހޯދައި ދިން ފުރުސަތުގައި ރެއިސް ނެލްސަން ކާމިޔާބުކޮށް އާސެނަލް އަށް ވަނީ ކުރި ހޯދައިދީފައެވެ. މިއީ ނެލްސަން ޕްރިމިއާ ލީގުގައި ކާމިޔާބު ކުރި އޭނާގެ ފުރަތަމަ ލަނޑެވެ. މި ގޯލް ވަނީ ވެސް ލިވަޕޫލް ކުޅުންތެރިންގެ ފަރުވާކުޑަމުންނެވެ.\nމި މެޗުގެ ހުރިހާ ލަނޑެއް ފުރަތަމަ ހާފްގައި ފެނިގެން ދިޔަ އިރު ދެވަނަ ހާފްގައި ދެ ޓީމުންވެސް ވަނީ ނުރައްކާ ތެރި ހަމަލާތަކެއް ފޮނުވާލާފައެވެ. މި މެޗުން އާސެނަލް މޮޅުވުމާއެކު އެ ޓީމުން ވަނީ ތާވަލްގެ ނުވަ ވަނައަށް ޖެހިލާފައެވެ. ލިވަޕޫލް އިން ތާވަލްގެ އެއްވަނާގައި އޮތީ 93 ޕޮއިންޓާއި އެކުގައެވެ.


ކުޑަ ކުދިންނަށް މާ ގިނައިން ބަތް ކާންދޭނަމަ އެބަ ވިސްނަންޖެހޭ!\nހަނޑުލުގައި ހުންނަ އާސެނިކް\nއާސެނިކް އަކީ ކެންސަރު ޖައްސާ މާއްދާއެއް ކަމަށް އީޔޫ އިން ވަނީ ކަނޑައަޅާފައި\nތަޖުރިބާކާރުން ބުނަނީ ކިތަންމެ ދަށް މިންވަރަކަށް އާސެނިކް ހުރި ނަމަވެސް ގެއްލުން ލިބިދާނެ ކަމަށް\n25 ފެބްރުއަރީ 2017 | ހޮނިހިރު 16:38\nގިނަ ބައެއްގެ މައިގަނޑު ކެއުމަކީ ބަތާއި ހަނޑުލުގެ އުފެއްދުންތައް\nހަނޑުލަކީ ގިނަ ބައެއްގެ މައިގަނޑު ކެއުމެވެ. އެހެން ކަމުން ހަނޑުލުގައި ހުންނަ ވިހައެއްގެ އަސަރު ހަށިގަނޑަށް ކުރުމަކީ ނުވެ ނުދާނެ ކަމެކެވެ. އެކަމަކު ވިހައިގެ އަސަރު ހަށިގަނޑަށް ކުރާނީ، އެ ވިހައެއް ހުރި މިންވަރެއްގެ މަތީންނެވެ.\nނުރައްކާތެރި މާއްދާއެއް ކަމުގައިވާ އާސެނިކްގެ ވާހަކަ އަނެއްކާވެސް މިދުވަސްކޮޅު ދެކެވެން ފަށައިފިއެވެ. އާސެނިކް އަކީ ނުރައްކާތެރި ވިހައެއް ކަމާއި، ހަނޑުލުގައި އާސެނިކް ހުންނަ ވާހަކައަކީ އައު ވާހަކައެއް ނޫނެވެ. ހަނޑުލުގެ ޒަރީއާއިން އިންސާނުންގެ ހަށިގަނޑަށް އާސެނިކް ވާސިލްވާ ގޮތާއި އޭގެ ސަބަބުން ސިއްހީ ގޮތުން ކުރިމަތިވާ ނުރައްކާތަކާ ބެހޭ ދިރާސާ ކުރެވޭތާ ގިނަ ދުވަސްތަކެއް ވެއްޖެއެވެ. ސުވާލަކީ މައިގަނޑު ކެއުމުގެ ގޮތުގައި ބަތްކާ މީހުން މިކަމާ ކަންބޮޑުވާންޖެހޭނެ ހެއްޔެވެ؟\nއާސެނިކް އަކީ ގުދުރަތީ ގޮތުން ބިންގަނޑުގައި ހުންނަ މާއްދާއެކެވެ. ޔޫރަޕިއަން ޔޫނިއަން އިން ވަނީ ކެންސަރު ޖައްސާ މާއްދާތަކުގެ ތެރޭގައި އާސެނިކް ހިމަނާފައެވެ. ސައިންޓިފިކް ދިރާސާތަކުން އިތުބާރު ހިފޭ ގޮތެއްގައި އެނގޭ ގޮތުގައި އާސެނިކްގެ ސަބަބުން އިންސާނުންނަށް ކެންސަރު ޖެހެއެވެ.\nއާސެނިކްގެ ސަބަބުން އިންސާނުންގެ ސިއްހަތައް ކުރިމަތިވާ ނުރައްކާ އެންމެ ރަނގަޅަށް ހާމަވެގެން ދިޔައީ ބަންގްލާދޭޝް އިންނެވެ. ބަންގްލަދޭޝްގެ އެތައް ބަޔަކު އާސެނިކް ވިހަވީ ބޯފެނުގައި އެކުލެވިފައި ހުރި އާސެނިކްގެ ސަބަބުންނެވެ. އޭގެ ސަބަބުން ކެންސަރުގެ އިތުރުން ހިތުގެ ބައްޔާއި ހެދި ބޮޑުވުމުގެ މައްސަލަތައް އެތައް ބަޔަކަށް ކުރިމަތިވިއެވެ.\nއާސެނިކްގެ މައްސައަށް ބަލާއިރު، ގޮވާމުގެ އެހެން ބާވަތްތަކާއި ހަނޑުލާ ތަފާތުވާ އެންމެ ފާހަގަ ކުރެވޭ ގޮތަކީ ހަނޑުލަކީ ފެންބޮޑުވެފައިވާ ބިންތަކުގައި ހެދޭ ގޮވާމަކަށް ވާކަމެވެ. އޭގެ މާނައަކީ ބިމުގައި "ތަޅު އެޅިފައި" ހުންނަ އާސެނިކް ފެންގަނޑުގެ ސަބަބުން "މިނިވަންވެ" ހަނޑޫ ގަސްތަކަށް ފަސޭހައިން ނަގައިގަނެވޭ ގޮތައް ލިބެން ހުރުމެވެ. އެހެން ކަމުން އެހެން ގޮވާމުގައި އެކުލެވިފައި ނުހުންނަ މިންވަރަކަށް ހަނޑުލުގައި އާސެނިކް ޖަމާވެފައި ހުރުއެވެ.\nދިރާސާތަކުން އެނގޭ ގޮތުގައި އެހެން ބާވަތްތަކުގެ ގޮވާމުގައި އާސެނިކް އެކުލެވިފައި ހުންނަ މިންވަރަށް ވުރެ 10 ގުނަ އާއި 20 ގުނަ އާ ދެމެދުގެ އަދަދަކަށް އާސެނިކް ހަނޑުލުގައި ހުރެއެވެ. އެކަމަކު ސުވާލަކީ ހަނޑުލުގައި ހުންނަ އެ މިންވަރަކީ ކަންބޮޑުވާން ޖެހޭ މިންވަރެއް ހެއްޔެވެ؟\nއާސެނިކް އާ ބެހޭ ދިރާސާތައް ކުރުމުގައި އެތައް އަހަރެއް ހޭދަކުރައްވާފައި ބެލްފާސްޓްގެ ކުއީންސް ޔުނިވަރސިޓީގެ ޕްރޮފެސަރ މީހާގް މި ސުވާލުގެ ޖަވާބު ދެމުން ޖެހި މިސާލަކީ:\n"ދުވާލަކު އެއް ސިނގިރެޓް ނުވަތަ ދެ ސިނގިރެޓް ބޯ ނަމަ އޮންނަ ނުރައްކާ 20 ނުވަތަ 40 ސިނގިރޭޓް ބޯ ނަމަ އޮންނަ ނުރައްކަލަށް ވުރެ ކުޑަވާނެއެވެ. ލިބިދާނެ ގެއްލުމެއް ބިނާ ވަނީ ނަގާ ޑޯޒް އަށެވެ. އާސެނިކްގެ ނުރައްކާ ގުޅިފައިވަނީ، ހަނޑޫ ބޭނުން ކުރާ މިންވަރަށެވެ. ގިނައިން ބޭނުން ކުރި މިންވަރަކަށް ރިސްކް ބޮޑުވާނެއެވެ."\nޕްރޮފެސަރ މީހާގް ދެކޭ ގޮތުގައި ހަފްތާއަކު ދެތިން ހަތަރު ތަށި ބަތް ކާ މީހަކަށް މާ ބޮޑު ރިސްކެއް ނެތެވެ. އެކަމަކު ޅަ ކުދިންނާ ކުޑަ ކުދިންނާ މެދު އޭނާގެ ކަންބޮޑުވުން އެބަ އޮތެވެ.\nޕްރޮފެސަރ މީހާގް ދެކޭ ގޮތުގައި ވަރަށް ދަށް މިންވަރަކަށް ހުރި ނަމަވެސް އާސެނިކްގެ ސަބަބުން ހެދި ބޮޑުވުމަށާއި، ތޫނު ފިލި ކަމަށް ނޭދެވޭ އަސަރު ކުރާނެއެވެ. އެހެން ކަމުން ކުޑަކުދިންނަށް ގިނައިން ބަތްކާން ދިނުމުގައި ސަމާލުކަން ދޭން އެބަޖެހެއެވެ.\nތަޖުރިބާކާރުން ދެކޭ ގޮތުގައި ބަތް ކައްކާ ގޮތުން ހަނޑުލުގައި ހުންނަ އާސެނިކްގެ މިންވަރު އިތުރަށް ދަށް ކުރެވިދާނެއެވެ. އެއީ ފަސޭހަ ގޮތެކެވެ. ކެއްކުމުގެ ކުރިން ފެނު އަޅާފައި ހަނޑޫ ބެހެއްޓުމުން އޭގައި ހުންނަ އާސެނިކްގެ އަސަރު ވަރަށް ބޮޑުތަން ކުޑަ ކުރެވެއެވެ. އެއީ ކޮންމެ ހަނޑުލުގެ ބަޔަކަށް ފަސް ބައި ފެން އަޅާފައި އަނެއް ދުވަހަށް ކައްކާ ހަނޑޫ ރޭ ގަނޑު ބަހައްޓާނީ އެވެ. އޭރުން ހަނޑުލުގައި ހުންނަ އާސެނިކްގެ މިންވަރު 80 އިން ސައްތަ ދައްކޮދޭކަން ޕްރޮފެސަރ މީހާގްގެ ލެބޯޓްރީގައި ކޮށްފައިވާ ދިރާސާތަކުން އެނގެއެވެ. މީގައި ވިސްނަންޖެހެ ކަމަކީ ހަނޑޫ ފެނު އަޅާއިރު މަދުން ފެން އެޅުމުން އޭގެ ނަތީޖާ އެންމެ ރަނގަޅަށް ނުނިކުންނަ ކަމެވެ.\nއެހެން ކަމުން ތަޖުރިބާކާރުންގެ ނަޒަރުގައި ބޮޑެތި މީހުން އާއްމުކޮށް ބަތް ކެއުން މައްސަލައެއް ނެތެވެ. އެކަމަކު މާ ގިނައިން ކުޑަ ކުދިންނަށާއި ތުއްތު ކުދިންނަށް ބަތް ކާން ދިނުމުގައި އެބަ ވިސްނަން ޖެހެއެވެ. ގިނައިން ބަތް ކާ މީހުންވެސް ހަނޑޫ ފެނުއަޅާފައި ރޭ ގަނޑު ބެހެއްޓުމަށް ފަހު ބަތް ކެއްކުން ރައްކާތެރި ކަމުގެ އަޅަން ރަނގަޅު ފިޔަވަޅެއް ކަމުގައި ފެނެއެވެ.


Penalty gai Zephier balikoh Son Of Lons Semi- Final ah\nޕެނަލްޓީގައި ޒެފިޔާ ބަލިކޮށް ސަންއޮފްލޮންސް ސެމީ ...\nby vomadmin August 31, 2020\nގައުމު ސްޓްރީޓްކަޕް ފުޓްބޯޅަ މުބާރާތުގެ ކުއާޓާ ފައިނަލުގެ3ވަނަ މެޗުގައި ރޭ ޕެނަލްޓީ ޖަހައިގެން 2-0 އިން ހިތަދޫ ޒެފިޔާ ބަލިކޮށް ފޭދޫ ސަން އޮފް ލޮންސް އިން ސެމީ ފައިނަލުގެ3ވަނަ ޖާގަ ހޯދައިފި އެވެ.\nމީދޫ ފުޓްސަލް ދަނޑުގައި ރޭ ކުޅުނު މިމެޗުގެ ފުރިހަމަ ވަގުތު ހަމަވި އިރު، 0-0 އިން ނަތީޖާ އެއްވަރުވެފައި އޮތުމުން، ސެމީއަށް ދާނެ ޓީމު ކަނޑައެޅީ ޕެނެލްޓީ ޖަހައިގެންނެވެ. ޕެނެލްޓީގައި ސަންއޮފްލޮންސް ޒެފިޔާ ބަލިކުރީ 2-0 ގެ ނަތީޖާއަކުންނެވެ.\nރޭގެ މިމެޗުގައި ލަނޑު ޖަހާ ލީޑު ނަގާނެ ފުރުސަތު ޒެފިޔާއަށް ލިބުނެވެ. އެއީ ފުރަތަމަ ހާފްގައި ސަންއޮފް ލޮންސްގެ ކުޅުންތެރީންނަށް4ފައުލަށްވުރެ އިތުރަށް ފައުލްކުރެވިގެން ޒެފިޔާއަށް ލިބުނު ޕެނަލްޓީއަކުންނެވެ. އެހެންނަމަވެސް ޒެފިޔާއަށް ލިބުނު މިޕެނަލްޓީގައި ފޮނުވާލި ބޯޅަ ގޯލާ އަމާޒުނުވެ ވަނީ ބޭރަށް ގޮސްފައެވެ.\nރޭ ކުޅެވުނު މިމެޗްގެ ފުރިހަމަ ވަގުތު ހަމަވިއިރު ދެޓީމް އެއްވަރުވެގެން ޖެހި ޕެނަލްޓީގައި ޒެފިޔާއިން ޖެހި3ޕެނަލްޓީވެސް ކާމިޔާބު ނުކުރެވުނެވެ. އެހެން ނަމަވެސް ސަންއޮފްލޮންސުން ޖެހި3ޕެނަލްޓީގެ ތެރެއިން ކަޅޭ ( އަލީ ނާފިއު ) ޖެހި ޕެނަލްޓީ ކާމިޔާބުކޮށް 1 ލަނޑު0ލަނޑުން ރޭގެ މެޗުން މޮޅުވެ ސަން އޮފް ލޮންސްވަނީ ސެމީފައިނަލަށް ދަތުރުކޮށްފައެވެ.\nމިމެޗްގެ މޮޅުކުޅުންތެރިއަކަށް ހޮވިފައިވަނީ ސަންއޮފް ލޮންސް ސެމީފައިނަލަށް ގެންގޮސްދިން ލަނޑު ކާމިޔާބުކޮށްދީފައިވާ ކަޅޭ ( އަލީ ނާފިއު ) އެވެ.\nއަލީ ނާފިއު އަކީ ރާއްޖޭގެ ފަސްޓްޑިވިޝަންގެ ގިނަޓީމްތަކަށް ކުޅެފައިވާ ތަޖުރިބާކާރު މޮޅުކުޅުންތެރިއެކެވެ.\nޚަބަރާއި ގުޅޭ ފޮޓޯ: ލިބުނާ މަޖީދު މުޚްތާރު\nދުސްތޫރީ ނިޒާމުގެ ރޫފަ ހެޔޮކުރުމަށްޓަކައި، ރައްޔިތުންގެ މަޖިލީހުގެ ހިންގުން މިހާރަށްވުރެ ހަރުދަނާ ކުރަންޖެހޭކަމުގައި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ...\nކޯވިޑް-19 : އިތުރު 22 މީހަކު ޕޮޒިޓިވްވެއްޖެ\nރާއްޖެއިން އިތުރު 22 މީހަކު ކޯވިޑް-19އަށް ޕޮޒިޓިވްވެއްޖެއެވެ. މީގެ ތެރޭގައި ހިމެނެނީ 16 ދިވެހިންނާއި ބަންގްލަދޭޝްގެ4މީހަކާއި ...


Sarukaarah 1 aharuvaa'iru coalition othee namehgaitha?\nސަރުކާރަަށް އެއް އަހަރުވާއިރު، ކޯލިޝަން އޮތީ ނަމެއްގައިތަ؟\nފާޅުގައި ބައެއް ފަރާތްތަކުން ކޯލިޝަންއާ ދެކޮޅަށް މަސައްކަތް ކޮށްފައިވޭ\nއަންނަ ރިޔާސީ އިންތިހާބުގައި ވާދަކުރުމުގެ ވާހަކަ ޖޭޕީން ވަނީ ދައްކަން ފަށައިފަ\nމަޖިލީހުގައި ސަރުކާރުން ހުށައަޅާ ބިލްތަކަށްވެސް އެއްބާރުލުން ނުދޭ ބައެއް މެމްބަރުން އެބަތިބި\nކ. މާލެ 26 ސެޕްޓެންބަރ 2019 | ބުރާސްފަތި 17:37 1,069\nކޯލިޝަންގައި ހިމެނިވަޑައިގަންނަވާ ބައެއް ލީޑަރުން - ރާއްޖެއެމްވީ\n24 ސެޕްޓެމްބަރުގައި އިވުނު ރިޔާސީ އިންތިހާބުގެ ވަގުތީ ނަތީޖާއަކީ ރައްޔިތުން އެއް އަޑަކުން ގައުމުގެ ހަޒާނާތައް ކަހާލައި ފަޅުރަށްތައް މިލިއަން ޑޮލަރަށާއި ހިލޭ އެކި ފަރާތްތަކަށް ދިން މާހިރުގެ ހުދުމުހުތާރު ވެރިކަން ނިމުމަކަށް ގެނެސް އިންސާފުގެ ކުރިމައްޗަށް އެމީހަކު ގެނައުމަށް ކުރި ދަތުރުގެ ފޮނި ނަތީޖާއެވެ. ނަމަވެސް މި ކާމިޔާބީއަށް ވާސިލްވުމަށްޓަކައި ގިނަ ބަޔެއްގެ އަތެއް ވެއެވެ.\nއެމްޑީޕީން ވެރިކަން ކާމިޔާބު ކުރުމަށްޓަކައި ކުރި މަސައްކަތުގައި، ކުރީގެ ރައީސް މައުމޫންއާއި އަދާލަތް ޕާޓީއާއި ޖުމްހޫރީ ޕާޓީން ގިނަގުނަ މަސައްކަތްތަކެއް ކޮށްފައިވެއެވެ. އުފެދުނު ކޯލިޝަންގެ ދެވަނައަށް އެންމެ ބޮޑު ޕާޓީގެ ހައިސިއްޔަތުން ޖުމްހޫރީ ޕާޓީންވެސް ބުރަ މަސައްކަތްތަކެއް ކޮށްފައިވެއެވެ. ރިޔާސީ އިންތިހާބުގެ ކެމްޕެއިންގައި އެ ހުރިހާ ފަރާތްތަކަކުން ދެއްކި އެއްވާހަކައަކީ ޕާޓީތަކުން އިސްކުރާނީ، ރައްޔިތުންގެ މަސްލަހަތު ކަމަށާއި ޔާމީންގެ ސަރުކާރުގެ ހުރިހާ ބޭއިންސާފެއް ނިމުމަކަށް ގެންނާނެކަމުގެ ވާހަކައެވެ.\nވެރިކަން ލިބުނު ހިސާބުން އަނެއްކާވެސް މާޒީން ދައްކުވައިދިން ފިލާވަޅުތައް ތަކުރާރުވާން ފެށިއެވެ. މި ލިސްޓުގެ އެންމެ ކުރީގައި ހުންނަވާނީ ޖުމްހޫރީ ޕާޓީގެ ލީޑަރު ގާސިމް އިބްރާހިމްއޭ ބުނުމުން ދޮގަކަށް ނުވާނެ އެވެ. އައު ވެރިކަމާއެކުވެސް މަހުޖަނަށް މުހިންމުވީ ލިބޭ ކޭކު ފޮތި ބޮޑުވެމެވެ. ދައުލަތުގެ އިސް މަގާމުތައް ޕާޓީގެ ތެރޭގައި ބަހާލުމަށެވެ. އެއީ މައްސަލައެއް ނޫނެވެ. ބޭނުން މަގާމެއް ބޭނުން މީހަކަށް ދޭންވީއެވެ.\nމަހުޖަނު ގާސިމް އިބްރާހިމްއަކީ އެކީގައި މަސަތްކަތް ނުކުރެވޭ ވަރުގެ ބޭފުޅެއްކަން މިދިޔަ ހުރިހާ ރިޔާސީ އިންތިހާބުގައިވެސް ކުރިމަތިލެއްވި ހުރިހާ ބޭފުޅުންނަށާއި ރައޔިތުންނަށް ވެސް އެނގިވަޑައިގަންނަވާނެއެވެ. އެ ހެޔޮތޯ މި ހެޔޮތޯ ބަލަމުން ގޮސް ވެރިކަމުގެ ދަހިވެތިކަމުގައި އުޅުއްވާ އެއްވެސް ބޭފުޅަކަށް ކުރިއެރުމެއް ނުލިބޭނެކަން ދަންނަންޖެހެއެވެ. މަޖިލިސް އިންތިހާބުގައި އޭރު ވަގަށް ގޮވައި، އަނިޔާވެރިއަށް ގޮވައި، ގައުމުން އަރުވާލި އަނިޔާވެރިޔާގެ ނަމުން އެ ބޭފުޅަކަށް މުހާތަބުކޮށް ވާހަކަ ދެއްކެވުމަށް ފަހު، ގޮތް ހުސްވެގެންނޭ ކިޔާ ގޮސް، އަމިއްލަ ޕާޓީގެ މެމްބަރުންވެސް ރުޅި އަރުވާލުމަށް ފަހު، ބައިވެގަތީ ރައީސް ޔާމިންއާއެވެ.\nކޮންމެޔަކަސް، ސަރުކާރަށް އަހަރެއް ނުވަނީސް މިބުނާ މަހުޖަނު މީހާ އަންނަ ރިޔާސީ އިންތިހާބައްވެސް ތައްޔާރުވާން ފަށައިފިއެވެ. ކުރިޔަށް ރާވަންވެސް ފަށައިފިއެވެ. އޭރު ހަމަ އެބޭފުޅާއާ ދިމާލަށް ހެއްދެވި ނެހެއްދެވިއަށް ގޮވި ސިޔާސީ ކަސްބީންތަކެއް ކައިރައަށް ގެނެސް ބައްދާވެސް ލައިފިއެވެ. އޭރު ރައްޔިތުންނަސް ވެވުނު ވައުދާ ދެއްކުނު ވާހަކަތައް ހަނދާން ނެތި، އާދައިގެ މަތިން އަމިއްލަ ތަހައްސުބު އިސްކޮށް އުޅެން ފަށައިފިއެވެ. އިހުލާސްތެރިކަމެއް ހުރިނަމަ، އެންމެ ފުރަތަމަ ކުރާނީ ކުރަން ބުނި ކަންކަމެވެ. އިސްކުރާނީ، ގައުމު ވެއްޓިފައި އޮތް އަނދަވަޅުން ސަލާމަތް ކުރުމަށެވެ. އަމިއްލަ އެދުމެއް ނޫނެވެ.\nއެމްޑީޕީ: މަނިކު އިންތިޚާބު ކޮމިޓީގެ މަސައްކަތުން ތަނާޒުލުވެވަޑައިގެންފި


މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް\nމަޤާމް :އެޑްމިނިސްޓްރޭޓިވް އޮފިސަރ\nހައުސިންގ ޑިޕާޓްމަންޓް / ހައުސިންގ ޕްރޮގްރާމްސް ސެކްޝަން / ހައުސިންގ ބެނެފިޓް ސްކީމް ޔުނިޓް\nމަގާމު އޮތް އޮފީސް:\nމިނިސްޓްރީ އޮފް ހައުސިންގ އެންޑް އާރބަން ޑިވަލޮޕްމަންޓް، ކ. މާލެ\nމަހަކު -/5020ރުފިޔާ (މަހަކު)\nމަހަކު -/1500 ރުފިޔާ (މަހަކު)\n1. ސަޕޯޓިންގ ކޯ އެލަވަންސް: -/700 ރުފިޔާ (މަހަކު)\n2. ސްޕެޝަލް ޑިއުޓީ އެލަވަންސް :- އަސާސީ މުސާރައިގެ 35%\n3. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\n1. ހައުސިންގ ބެނެފިޓް ސްކީމް ޔުނިޓަށް ލިބޭ ސިޓީތަކުގެ ތެރެއިން ޖަވާބު ދޭންޖެހޭ ސިޓީތައް ވެރިއެއްގެ އިރުޝާދުގެ ދަށުން ކުރިޔަށް ގެންދިޔުން.\n2. ޔުނިޓުން ފޮނުވަންޖެހޭ ޖަވާބުތަކާއި މިނިސްޓްރީއިން ފޮނުވަންޖެހޭ ސިޓީތައް ލިޔެ ފޮނުވައި ކޮޕީތައް ފައިލްކުރުން.\n3. ޔުނިޓުގެ މަސައްކަތްތަކާއި ގުޅިގެން ބާއްވަންޖެހޭ މީޓިންގ ތަކުގައި ބައިވެރިވާ ބޭފުޅުންނަށް ސިޓީ ފޮނުވުމާއި ފޯނުން ދެންނެވުން.\n4. ޔުނިޓުން ބާއްވާ އެކިއެކި ބައްދަލުވުންތަކުގެ ޔައުމިއްޔާ ލިޔެ ބެލެހެއްޓުން.\n5. ޔުނިޓުގެ މަސައްކަތްތަކާއި ގުޅިގެން އެކިފަރާތްތަކުން ހޯދަންޖެހޭ މަޢުލޫމާތާއި ޑޮކިއުމަންޓް ހޯދުން.\n6. އަހަރީ ރިޕޯރޓަށް ޔުނިޓުން ދޭންޖެހޭ މަޢުލޫމާތު ކަނޑައެޅޭ ތާރީޙަށް އެޑްމިން ސެކްޝަންއަށް ފޮނުވުން.\n7. މީގެ އިތުރުންވެސް އެވަގުތަކު ސެކްޝަނާއި ޙަވާލުވެ ހުންނަވާ ވެރިޔާ އާއި މިނިސްޓްރީގެ ވެރިން އަންގަވާ މިނިސްޓްރީގެ މަސައްކަތްތައް ކުރުން.\n1. ސާނަވީ ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއިއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަގާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2. 'މަތީ ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކެންޑަރީ ސްކޫލް' ނުވަތަ 'ހަޔަރަ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n3. ބިޒްނަސް އެޑްމިނިސްޓްރޭޝަން / ބިޒްނަސް މެނޭޖްމަންޓް / ޕަބްލިކް އެޑްމިނިސްޓްރޭޝަން ގެ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\n1. ފުރިހަމަ ކުރައްވާފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މިފޯމް ސިވިލް ސަރވިސް ކޮމިޝަންގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން ލިބެންހުންނާނެއެވެ.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްޢޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއްގެ ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްޢޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުންގެ ޢަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން؛ ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nވަޒީފާއަށް އެންމެ ޤާބިލް ފަރާތެއް ހޮވުމަށް ބެލެވޭ ކަންތައްތައް:\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖޫން 04 ވާ އަންގާރަ ދުވަހުގެ 12:00ގެ ކުރިން، މިނިސްޓްރީ އޮފް ހައުސިންގ އެންޑް އާރބަން ޑިވަލޮޕްމަންޓް ގެ ކައުންޓަރަށެވެ. ވަޒީފާއަށް އެދޭ ފޯމު މިނިސްޓްރީ އޮފް ހައުސިންގ އާރބަން ޑިވަލޮޕްމަންޓްގެ ކައުންޓަރުން ލިބެން ހުންނާނެއެވެ. އަދި މި މިނިސްޓްރީގެ www.housing.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއު އަދި އިމްތިހާން ނުވަތަ ޕްރެޒެންޓޭޝަން އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖޫން މަހުގައި މިނިސްޓްރީ އޮފް ހައުސިންގ އެންޑް އާރބަން ޑިވަލޮޕްމަންޓް ގައެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރިއިން އެންމެ މަތިން މާކުސް ލިބޭފަރާތްތައް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3004342 ނަންބަރު ފޯނަށް ނުވަތަ 3004341 ނަންބަރު ފޯނަށެވެ.\n17 ރަމަޟާން 1440\nޕަބްލިޝްކުރި ގަޑި: 1355\nސުންގަޑި: 04 ޖޫން 2019 1200


Maleeh aai Zahaa, MMPRC ge hiyaanaathun manfaa libunu list ah! | Mihaaru\nހިޔާނާތުގެ ފައިސާ އިން މަންފާ ލިބުނު ކަމުގެ ތުހުމަތު ކުރި، (ވ-ކ) ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލް، ޔޫތު މިނިސްޓަރު އަހްމަދު މަހްލޫފް އަދި ފިޝަރީޒް މިނިސްޓަރު ޒަހާ ވަހީދު\nމަލީހާއި ޒަހާ، އެމްއެމްޕީއާރުސީގެ ޚިޔާނާތުން މަންފާ ލިބުނު ލިސްޓަށް!\n22 އޮކްޓޯބަރ 2019 - 15:38 33 comments\nކުރީގެ ސަރުކާރުގައި އެމްއެމްޕީއާރުސީ މެދުވެރިކޮށް ހިންގި ބޮޑު ޚިޔާނާތުން މަންފާ ލިބުނު ކަމަށް ތުހުމަތުކުރާ ބޭފުޅުންގެ ލިސްޓަށް، ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހް ޖަމާލާއި ފިޝަރީޒް މިނިސްޓަރު ޒަހާ ވަހީދުގެ ނަން، އިއްޔެ ރައްޔިތުންގެ މަޖިލިހުގެ ކޮމިޓީއެއްގައި އަތުވެއްޖެ އެވެ.\nއެކަމަކު އެ ތުހުމަތު، ދެ ބޭފުޅުން ވެސް ދޮގުކުރެއްވި އެވެ.\nމި ދެ ބޭފުޅުންގެ ނަން ހިމެނީ އެމްއެމްޕީއާރުސީގެ ޚިޔާނާތުން މަންފާ ލިބުނު ކަމަށް ރައްޔިތުންގެ މަޖިލީހުގެ މާލިއްޔަތު ކޮމިޓީގައި ޕްރޮސިކިއުޓަ ޖެނެރަލް އައިޝަތު ބިޝާމް ތުހުމަތު ކުރެއްވި ލިސްޓުގަ އެވެ. އެކަމަކު މީގެ ކުރިން، މި ޚިޔާނާތާ ގުޅުވައި މި ދެ ބޭފުޅުންނަށް ތުހުމަތުކޮށް، އެއްވެސް އަޑެއް ފެތުރި އަދި ދައުލަތުގެ އެއްވެސް މުއައްސަސާއަކުން ވާހަކަ ދައްކާފައެއް ވެސް ނުވެ އެވެ.\nރައީސް އިބްރާހިމް މުހައްމަދު ސޯލިހްގެ ކެބިނެޓުގައި ހިމެނިވަޑައިގަންނަވާ ދެ ވަޒީރުންގެ އިތުރުން ޕީޖީ ބިޝާމް ވަނީ ޔޫތު މިނިސްޓަރު އަހްމަދު މަހްލޫފްގެ ނަން ވެސް ގެންނަވައިފަ އެވެ.\nއެކަމަކު ޚިޔާނާތާ ގުޅިގެން އެންޓި ކޮރަޕްޝަން ކޮމިޝަނުން ކުރި ތަހުގީގަށް ފަހު ދައުލަތުގެ ފައިސާ ވަތް 155 އެކައުންޓް ހާމަކުރި އެ ލިސްޓުގައި މަހްލޫފްގެ ނަން އޮތެވެ.\nއެކަމާ ގުޅިގެން، މަގާމުގެ މަސްއޫލިއްޔަތުން މަހްލޫފް އެކަހެރި ވެސް ކުރި އެވެ. އެ ލިސްޓުގައި ނަން އޮތް ސަބަބު ސާފުކޮށްދެއްވައި އޭނާ ވިދާޅުވެފައި ވަނީ އެމްއެމްޕީއާރުސީގެ ޚިޔާނާތުގެ ފައިސާ ވަން އެސްއޯއެފާ އެކު ހިންގެވީ ޑޮލަރުގެ ސައްހަ މުއާމަލާތެއް ކަމަށެވެ. މަހްލޫފްގެ ސަސްޕެންޝަން އުވާލެއްވީ ޚިޔާނާތުގައި، މަހްލޫފަށް ތުހުމަތުކޮށް އެއްވެސް މައްސަލައެއް ބަލަމުން ނުދާ ކަން އޭސީސީން އޭނާ އަށް އެންގުމުންނެވެ.\n"އަލުން އަޅުގަނޑުގެ ނަން ލިސްޓެއްގައި އޮންނަން ޖެހޭ ސަބަބެއް ނެތް،" ކޮމިޓީގައި ޕީޖީ ހިއްސާކުރެއްވި މައުލޫމާތާ ގުޅިގެން ސުވާލު ދެންނެވުމުން މަހްލޫފް "މިހާރު" އަށް ވިދާޅުވި އެވެ.\nމާލިއްޔަތު ކޮމިޓީ އަށް ޕީޖީ އިއްޔެ ހާޒިރުކުރީ، ޓޫރިޒަމްގެ ބޭނުމަށް ރަށްތަކާއި ފަޅުތައް ދޫކޮށްގެން ދައުލަތަށް ލިބެން ޖެހޭ ފައިސާ އަމިއްލަ އެކައުންޓްތަކަށް ޖަމާކޮށް ހިންގި ޚިޔާނާތުގެ އޮޑިޓް ރިޕޯޓްތަކާ ގުޅޭ ގޮތުން ސުވާލުކުރާށެވެ. ހުޅުވާލައިގެން އެ ބައްދަލުވުން ފެށުމާ އެކު ޕީޖީ ވިދާޅުވީ އެމްއެމްޕީއާރުސީގެ ފައިސާ އިން މަންފާ ލިބުނު މީހުންގެ ތެރޭގައި ސަރުކާރުގެ އިސް މަގާމްތަކާއި ޖުޑިޝަރީ އާއި ރައްޔިތުންގެ މަޖިލީހުގެ މެމްބަރުން ވެސް އެބަތިއްބެވި ކަމަށެވެ. އަދި ތަހުގީގު ކުރިއަށްދާ މައްސަލައަކަށް ވުމާ އެކު ޕީޖީ އެދިވަޑައިގަތީ ކޮމިޓީ ސިއްރުކުރުމަށެވެ.\nރިޔާސަތުން އެގޮތަށް ކޮމިޓީ ސިއްރުކުރި އެވެ. އޭގެ ކުރިން ބިޝާމް ވަނީ މާލިއްޔަތު ކޮމިޓީގައި ހިމެނިވަޑައިގަންނަވާ ޚިޔާނާތުގެ މަންފާ ލިބުނު ކަމަށް ތުހުމަތުވާ ބޭފުޅުންގެ ނަންތައް ވިދާޅުވެ ދެއްވައި އެ ބައްދަލުވުމުން ތަނާޒުލްވެވަޑައިގަތުމަށް ވެސް އެދިވަޑައިގެންފަ އެވެ.\n"މިހާރު" އަށް ކަށަވަރުވެފައިވާ ގޮތުގައި ޚިޔާނާތުން މަންފާ ލިބުނު ކަމަށް ތުހުމަތުކުރެވޭ މެމްބަރުންގެ ގޮތުގައި ބިޝާމް ވިދާޅުވީ ފަރެސްމާތޮޑާ ދާއިރާގެ ހުސެއިން މުހައްމަދު ލަތީފާއި މަރަދޫ ދާއިރާގެ އިބްރާހިމް ޝަރީފް (މަވޯޓާ) އަދި ކުޑަހުވަދޫ ދާއިރާގެ އަހްމަދު އާމިރުގެ އިތުރުން އޭދަފުށީ ދާއިރާގެ އަހްމަދު ސަލީމްގެ ނަމެވެ.\nމަލީހާއި ޒަހާ ވިދާޅުވީ ތުހުމަތުގައި އަސާސެއް ނެތް ކަމަށް!\nޕީޖީގެ ތުހުމަތާ ގުޅިގެން "މިހާރު" އިން މަލީހަށް ގުޅުމުން ވިދާޅުވީ އެމްއެމްޕީއާރުސީގެ ޚިޔާނާތާ ގުޅުން ހުރި އެއްވެސް ތަހުގީގެއްގައި އޭނާގެ ނަން އޮތް ކަން އެނގިވަޑައިގެންފައި ނެތް ކަމަށެވެ. މިހާތަނަށް ތަހުގީގީ އެއްވެސް އިދާރާއަކުން އޭނާއާ ސުވާލު ވެސް ކޮށްފައި ނުވާ އިރު އެފަދަ ތުހުމަތެއް ޕީޖީ އެޅުއްވި ނިޔަތާ މެދު މަލީހް ސުވާލު އުފެއްދެވި އެވެ.\nއޭނާ ވިދާޅުވި ގޮތުގައި މާލިއްޔަތު ކޮމިޓީގައި ޕީޖީ ވިދާޅުވި ލިސްޓުގައި އޭނާގެ ނަން ހިމެނޭ ނަމަ، އަބުރުގެ ދައުވާ ވެސް ކުރައްވާނެ އެވެ. އޭނާއާ މެދު ޝައްކު އުފެއްދީ އެއްވެސް އަސާސެއްގެ މައްޗަށް ބިނާ ނުކޮށް ކަމަށް ވެސް ވިދާޅުވި އެވެ.\n"އެމްއެމްޕީއާރުސީގެ ތަހުގީގަށް ހަ އަހަރު ފަހުން އަޅުގަނޑުގެ ނަަން އަންނަން ޖެހޭ ސަބަބެއް ނުވިސްނުނު. މިހާތަނަށް އެއްވެސް ސުވާލެއް ކޮށްފައެއް ނުވޭ. ދެ ވަނަ ކަމަކަށް ސިއްރު ކޮމިޓީއެއްގައި ނަން ހާމަކުރެއްވުމުން ޕީޖީގެ ނިޔަތާ މެދު އަޅުގަނޑަށް ސުވާލު އުފެދޭ،" މަލީހް ވިދާޅުވި އެވެ.\n"އަޅުގަނޑުމެންނަކީ ހާމަކަން ބޮޑު ސަރުކާރެއް. ސިއްރު ކޮމިޓީއެއްގައި ނަން ވިދާޅުވުމުން ނިޔަތާ މެދު ޝައްކު އުފެދޭ."\nޒަހާ ވެސް ވިދާޅުވީ ޚިޔާނާތުގެ ލިސްޓެއްގައި އޭނާގެ ނަން އޮންނަން ޖެހުނު އެއްވެސް ސަބަބެއް ވިސްނިވަޑައިނުގަންނަވާ ކަމަށެވެ. އެއްވެސް ޚިޔާނާތެއްގައި އޭނާގެ ބައިވެރިވުމެއް ނޯންނާނެ ކަމަށް ވިދާޅުވި އެވެ.\n"ޚިޔާނާތާ ގުޅޭ އެއްވެސް ކަމެއްގައި މިހާތަނަށް އަޅުގަނޑާ އެއްވެސް އިދާރާއަކުން ސުވާލެއް ވެސް ކޮށްފައެއް ނުވޭ،" ޒަހާ ވިދާޅުވި އެވެ.\nއެމްއެމްޕީއާރުސީގެ މެދުވެރިކޮށް ހިންގި ހިޔާނާތުގައި 60 އަށް ވުރެ ގިނަ ރަށް ނުއަގުގައި ވިއްކާފައިވާ އިރު، އެ ރަށްތަކުގެ އެކިއުޒިޝަން ކޮސްޓުގެ ގޮތުގައި 3.3 ބިލިއަން ރުފިޔާ ދައުލަތަށް ލިބެން ޖެހޭ ކަމަށް މި ސަރުކާރުން ވަނީ ބުނެފަ އެވެ.\nއެކަމަކު އެ ފައިސާ ޖަމާކުރީ އަދީބުގެ އެކުވެރިންގެ ކުންފުނި އެސްއޯއެފަށެވެ. އެ ފައިސާ ލޯންޑާކޮށް، ކުރީގެ ސަރުކާރުގައި ސިޔާސީ ބާރުވެރިކަން ހޯދުމުގެ ގިނަ ކަންކަމަށް ހޭދަކޮށްފައިވާ ކަމަށް ތުހުމަތުކުރެ އެވެ.\nމި މަސައްކަތުގައި، ފައިސާ ލިބުނު ފުލުހުންގެ މައްސަލަތައް ވެސް މިހާރު އަންނަނީ ތަހުގީގު ކުރަމުންނެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ޒަހާ ވަހީދު، ފިޝަރީޒް މިނިސްޓަރު


Mathiveri Gai Hunna Jabiruge Guest House Gai Roakollaifi މަތިވެރީގައި ހުންނަ ޖާބިރުގެ ގެސްޓު ހައުސްގައި ރޯކޮށްލައިފި – Huvadhoo News Mathiveri Gai Hunna Jabiruge Guest House Gai Roakollaifi Huvadhoo News\nމަތިވެރީގައި ހުންނަ ޖާބިރުގެ ގެސްޓު ހައުސްގައި ރޯކޮށްލައިފި\nގެސްޓު ހައުސްއަށް ކަރަންޓު ދިނުމަށް ބޭނުން ކުރާ އިމާރާތް އަދާ އަޅިޔަށްވެފައި / ފޮޓޯ: ވަގުތު\nއއ.މަތިވެރީގައި ހުންނަ ޖާބިރުގެ ގެސްޓު ހައުސްގައި އަލިފާނުގެ ހާދިސާއެއް ހިނގައިފިއެވެ.\nރައްޔިތުންގެ މަޖުލީހުގެ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ގެސްޓު ހައުސް ރޯކޮށްލާފައިވަނީ ރޭގެ ވަގުތެއްގައެވެ.\nޖާބިރުގެ ދަރިކަލުން މުހައްމަދު ޖާބިރު މީޑިޔާއަށް މައުލޫމާތުދިން ގޮތުގައި އެރަށު ބަޔަކު ނުކުމެ ރޭގެ ވަގުތެއްގައި ގެސްޓު ހައުސްއަށް ކަރަންޓު ދޭން ބޭނުންކުރާ އިމާރާތުގައި އަލިފާން ރޯކޮށްފައިވާ ކަމަށާއި ބެލެވޭ ގޮތުގައި ޓީޝޫ ކަހަލަ އެއްޗެއްގައި ރޯކޮށްފައި އެތެރެޔަށް އެއްލާލުުމުން އަލިފާން ރޯވީ ކަމަށެވެ.\nއެއިމާރާތަކީ ގެސްޓު ހައުސްއަށް ކަރަންޓު ދިނުުމަށް ވަކިން ތައްޔާރުކޮށްފައިވާ ތަނަކަށް ވާތީ އަލިފާނުގެ ސަބަބުން ކަރަންޓު ޝޯޓްވެ މުުޅިއިމާރާތް އަދާ އަޅިޔަށްވީއެވެ.\nމުހައްމަދު ޖާބިރު ބުނާގޮތުގައި ގެސްޓު ހައުސްއަށް ކަރަންޓު ދިނީ އިއްޔެގެ ވަގުތެއްގައެވެ. އަދި ގެސްޓު ހައުސް ހުޅުވަން ހުރިހާ ތައްޔާރީވެފައި ވަނިކޮށް ހިނގާދިޔަ މިހާދިސާގައި ބޮޑެތި ގެއްލުންތަކެއް ލިބިފައިވާކަމަށް އޭނާ ބުުނެފައިވެއެވެ.\nމީގެ ދެއަހަރު ކުރިންވެސް ޖާބިރުގެ ގެސްޓު ހައުސްގައި ބަޔަކުު ވަނީ އަލިފާން ރޯކޮށްފައެވެ. އެފަހަރުވެސް ގެސްޓު ހައުސްގެ ކޮޓަރިތައް ވަނީ އަދާފައެވެ.\nމިމަހު ހަތަރުވަނަ ދުވަހު ޖާބިރުވަނީ އެރަށު މީހަކު ރަހީނުކުރުމަށްފަހު އަނިޔާކޮށްފައެވެ. އެހެންކަމުން މަތިވެރީ ރައްޔިތުން ދަނީ ޖާބިރުއާ ދެކޮޅަށް އަޑު އުފުލަމުންނެވެ.\nއަބްދުﷲ ޖާބިރު އަލިފާނުގެ ހާދިސާ


މެންބަރުންގެ ޚިޔާލު: މުޅިބާޒާރު ހައެއްކަ މަހުޖަނުންގެ ޖީބުތެރޭގައި …….. – Maldivian Democratic Party\nމެންބަރުންގެ ޚިޔާލު: މުޅިބާޒާރު ހައެއްކަ މަހުޖަނުންގެ ޖީބުތެރޭގައި ……..\nރާއްޖެއަށް އެތެރެކުރާ ބައެއް މުދަލާއި، ތަކެއްޗާއި، ބައެއް ކާބޯތަކެތި އަގުބޮޑުވެގެން މިއުޅެނީ ރާއްޖޭގެ ހައެއްކަ މަހުޖަނުންގެ ސިއްރުސައްލާއަކުން ރާވައިގެންނެވެ. ބުއްދީގެހަމަތަކަށް ވިސްނާލިއަސް މިކަން ވަރަށް ރަނގަޅަށް އެނގިހާމަވެގެންދެއެވެ. އިދިކޮޅު ޕާޓީތަކަށް ނިސްބަތްވާ މިދެންނެވި މަހުޖަނުން މިކަން ކުރުމުގެ ބޭނުމަކީ ގާނޫނީ ހައިސިއްޔަތެއް ނެތި ޙަރަކާތްތެރިވާ ގުންޑާއިންގެ ގުރޫޕަކުން ސަރުކާރަށް ޕްރެޝަރކުރުމަށް ހިންގަމުންދާ ޖަގަޑާއަށް އެހީތެރިވުމެވެ. ޙަގީގަތުގައި ގޮތްހުސްވީއެވެ. ސަރުކާރުންގެންނަ މުދަލާއި، ކާބޯތަކެތި ވިއްކަމުންދަނީ އަތްފޯރާފަށުގައެވެ. ސަރުކާރުގެ ކުންފުނިން ވިއްކާ ހުރިހާބާވަތްތައް ވެސް އެހުރީ އަތްފޯރާ ހިސާބުގައެވެ. ސަރުކާރުގެ ކުންފުނިތަކުން ނުގެންނަ ބާވަތްތައް ވިޔާފާރިވެރިން އަގުބޮޑުކޮށް ވިއްކަމުންދާނަމަ މިކަން ދެކެދެނެތިބި ދިވެހިރައްޔިތުން މަހުޖަނުންނާ ދިމާލަށް ނުގޮސްނުތިބޭނެއެވެ. ރައްޔިތުން ހަނާއަރުވަން އެކުރާމަސައްކަތުގެ ބަދަލު ރައްޔިތުން ނުދީ ތިބޭނެކަމަށް ހީނުކުރައްވާށެވެ. ގިނަ ރައްޔިތުންނަށް ދަނީ ޙަގީގަތް ހާމަވަމުންނެވެ. ދުނިޔޭގެ ބާޒާރުގައި އެބުނާ މިންވަރަށް ތަކެތި އަގުބޮޑުނަމަ، ދިވެހިންނަށްވެސް އެހެންވާނެތާއެވެ. ހައެއްކަ މަހުޖަނުންގުޅިގެން ގުންޑާއިން މާލެތެރޭގައި ޖަގަޑާކުރުވަން އެކުރާ މަސައްކަތް ނިމުމަކަށް ގެނައުމަށްޓަކާ މުސްތަގިއްލު ރައްޔިތުންގެ މުޒާހަރާއެއް ދަނީރޭވެމުންނެވެ. އެމުޒާހަރާގައި ރައްޔިތުންހަނާ ވަނީ ނުވަތަ ރައްޔިތުންހަނާކޮށް ގެން ކަމުންދަނީކޮން ބައެއްކަން ހާމަކުރެވޭނެއެވެ. މިއީދިވެހިންގެބިމެވެ. މި ބިން އަމާންކަންމަތީގައި ބޭއްވުމުގެ ކުޅަދާނަކަމާއި، ލިޔާގަތު ދިވެހިންގެކިބައިގާ އެބަހުއްޓެވެ.\nދިވެހިރާއްޖެއަކީ ސައްތައިން ސައްތަ،އިސްލާމްގައުމެކެވެ. އެހެންކަމުން މިގައުމުގައި ތަންފީޒުވަމުންދާން ޖެހޭނީވެސް ﷲގެޙުކުމެވެ. ޝަރުއީ ފަރާތްތަކަށް ﷲއަންގަވާފައިވާ މަގުން ޝަރީޢަތްކުރުމުގެ ގާނޫނުތައް ހަދައިދިނުމަކީ ގާނޫނުހަދާ މަޖިލީހުގެ ޒިންމާއެކެވެ. ކަންމިހެން ހުރުމާއެކު މިނެކިރުމުން ވައްކަންކުރަމުންދާ ދިވެހި މަހުޖަނުންނަށް ލިބެންޖެހޭ ޙައްގު އަދަބު، ވެރިކަން ހިންގުމުގެބާރާ ޢަދުލުއިންޞާފްގެބާރާއި، ގާނޫނުހަދާ ބާރު ގުޅިގެން އެފަރާތްތަކަށް ދިނުމަށް ގޮވާލަމެވެ. އަދިހަމަ މިނޭވާގައި ދައުލަތުގެ ތިންބާރަށް އަޅުގަނޑު މިގޮވާލަނީ ގައުމުފަސާދަކުރާ ފަރާތްތަކަށް ﷲ އަންގަވާފައިވާ އަދަބުދެއްވާ މިގައުމުގެ އިސްތިގްލާލް ރައްކާތެރިކޮށްދެއްވުމަށެވެ. ތަކެތީގެ އަގު ބޮޑުވަމުންދާ ކަމަށް ބުނެކުރާ މުޒާހަރާގައި ތަކެތީގެ އަގުހެޔޮކުރެވޭނެ އެއްވެސް ޢިލްމީ ވިސްނުމެއްހުރި ޑިމާންޑެއް ނުކުރެއެވެ. އެތަނުގައިގޮވަނީ އިސްތިއުފާއާއި ރައީސްގެ އަބުރަށް ހުތުރުވާފަދަ ޢިބާރާތްތަކުންނެވެ. މިއީ މިފަދަ އިސްލާމީ ގައުމެއްގައި، އަމުދުން މިފަދަ ބަރަކާތްތެރި މައްސަރެއްގައި އިސްލާމުންކުރުން ރަނގަޅު ކަންތައްތަކެއްނޫނެވެ. މުޒާހަރާކުރުމަކީ މިވަންކަން ލިބިފައިއޮތްކަމެކެވެ. މުޒާހަރާކުރުމަށް ގާނޫނު ހުއްދަކޮށްފައިވަނީ ޞުލްހަވެރިކަމާއެކު މުޒާހަރާކުރުމަށެވެ .ހަނގުރާމަކުރުމަކަށް ނޫނެވެ. ގާނޫގައި ބަޔާންކުރެވިފައިވާ ގޮތާ ޚިލާފަށް މުޒާހަރާކުރަން އުޅެފިނަމަ، ގާނޫނުގައިވާ އަދަބުލިބޭނެއެވެ. މި ހިސާބަށް ވެސް ސަރުކާރުންއައީ މުޒާހަރާގެ އާކަނޑުވާލުމުގެގޮތުން މަނާ ސަރަޙައްދުތަކުގައި ކުރިމުޒާހަރާތަކުގެ ބައިވެރިންނަށް އެއްވެސް އަދަބެއްނުދީ އެވެ. ނަމަވެސް ރައްޔިތުންގެ ހިތްހަމަނުޖެހޭ ކަންކަމަކީ ސަރުކާރުންވެސް ބަލައިގަންނާނޭކަންކަން، ނޫންކަމުން، މުޒާހަރާކުރުމުގައި ގާނޫނާޚިލާފްވާ ފަރާތްތަކާމެދު ގާނުނީގޮތުންކަނޑައެޅިފައިވާ އަދަބުލިބޭނެއެވެ.\nރޭމާލޭގައި ހަމަނުޖެހުންހިންގުމަށް ބަޔަކުރޭވިކަންވެސް އެގެއެވެ.މާކުރީއްސުރެ ސަލާމަތީބާރުތައްއޮތީ އެކަންކަން ދެކެދެނެތިބިޙާލުގައެވެ.\nތަކެތީގެއަގުހެޔޮކުރަންބޭނުންނަމަ މާލޭގެބޮޑެތިމަހުޖަނުންގެ ގޭދޮށަށް އެއްވެމުޒާހަރާކުރާށެވެ. އަދި މުޒާހަރާއަށް ނުކުތުމުގެކުރިން އަގުބޮޑުވެގެން ތިއުޅުއްވާ ބާވަތްތައް ރާއްޖެއަށް ތަކެއްޗާ ކާބޯތަކެތިއެތެރެކުރާ ގައުމުތަކުގައި ވިއްކަންހުރި އަގުތައް ބަލާލުންމުހިންމެވެ. މަޢުލޫމާތެއްނެތި، ވާނުވާނޭނގިތިބެ ބަޔަކު ބުނީތީ މަގުމައްޗަށް ނުކުމެ ކަރުފަޅާނެކަމެއްނެތެވެ. މިރާއްޖެއަށް ނިމިދިޔަސަރުކާރުން ޖައްސާފައިވާ ޙާލުގެވާހަކަ ރައްޔިތުންގެ ގާތުގައިސަރުކާރުން އޮތީބުނެދީފައެވެ. ކަންމިހެން ހުރުމާއެކު ސަރުކާރާ ރައްޔިތުން ދަރާފައިއޮތް ދަރަނިއަދާކުރެވެންދެން، ދަތިވާނެ ވާހަކަވެސް ސަރުކާރުން އޮތީބުނެދީފައެވެ. 30 އަހަރުވީ ވެރިކަން ކޮށްފައިވަނީ ރައްޔިތުންގެ މާލީމަންފާއާ މެދު ވިސްނައިގެންނޫންކަމާއި، ގައުމުގެވެރިކަން ރައްޔިތުން ބަދަލުކުރީވެސް މިކަންކަމުން ސަލާމަތްވުމަށްޓަކާ ކަން ވިސްނާ ފިކުރުކުރި މީހުންނަށް އެނގޭނެއެވެ.\nގައުމެއްގެ އިގްތިޞާދު ރަނގަޅުކުރެވޭނީ އިޚުލާޞްތެރިވެރިއަކު ގައުމަށް ލިބުނީމައެވެ. މިއޮތީއެދުވަސް ފެނިފައެވެ.


SunOnline: Faruvaa ah fahu, HIV huri meehegge hashigan'dun virus nufennathaa 18 mas!\nފަރުވާއަށް ފަހު، އެޗުއައިވީ ހުރި މީހެއްގެ ހަށިގަނޑުން ވައިރަސް ނުފެންނަތާ 18 މަސް!\nރުގިއްޔާ މުހައްމަދު މޫސާ 06 Mar 2019, 15:15\nސްޓެމް ސެލް ޓްރާންސްޕްލާންޓަކަށް ފަހު 'ލަންޑަން ޕޭޝެންޓް'ގެ ހަށިގަނޑުން އެޗްއައިވީގެ އަސަރު ނުފެންނަތާ 18 މަސް ވަނީ ވެފައި -- ފޮޓޯ: ރޮއިޓާސް\nއެއިޑްސް ބަލި ޖެހުމަށް މަގުފަހިކުރާ، ހިއުމަން އިމިއުނޯޑެފިޝެންސީ ވައިރަސް ހުންނަ މީހަކަށް ފަރުވާ ދިން ފަހުން އޭނާގެ ހަށިގަނޑުން ވައިރަހުގެ އަސަރެއް ނުފެންނަތާ 18 މަސް ވެއްޖެ ކަމަށް ޑޮކްޓަރުން ވިދާޅުވެއްޖެ އެވެ.\nސައިންސުވެރިން ވަނީ 'ލަންޑަން ޕޭޝެންޓު'ގެ ނަން ދީފައިވާ އެމީހާ އެޗްއައިވީ އިންފެކްޝަނުން އެއްކޮށް ރަނގަޅުވެފައިވާ ކަމަށް ބުނަން އަދި މާއަވަސް ކަމަށް ބުނެފަ އެވެ. ނަމަވެސް އެމީހާ ވަނީ ސެޕްޓެމްބަރު 2017ގެ ފަހުން އެޗްއައިވީ ބޭސް ކެއުން ހުއްޓާލާފައި ކަމަށް ސައިންސުވެރި ފާހަގަކުރި އެވެ.\nލަންޑަން ޕޭޝެންޓަކީ އެޗްއައިވީގެ އިތުރުން ކެންސަރަށް ވެސް 2012 ވަނަ އަހަރު ފަރުވާ ކުރަން ފެށި މީހެކެވެ. އެގޮތުން އޭނާ ވަނީ ކީމޯތެރަޕީ ހަދައި ސްޓެމް ސެލް ޓްރާންސްޕްލާންޓެއް ހަދާފަ އެވެ. އެޓްރާންސްޕްލާންޓް ހެދުމަށް އޭނާއަށް ބޯން މެރޯ ހަދިޔާ ކުރި މީހާއަކީ ޖީން މިއުޓޭޝަނެއްގެ ސަބަބުން 'އެޗްއައިވީ ރެޒިޒްޓެންޓް' މީހެއް ކަމަށް ސައިންސް ޖާނަލް، ނޭޗާގައިވެ އެވެ.\nއެޖާނަލްގައިވާ ގޮތުން، އެމިއުޓޭޝަން ހުރީ ބޯން މެރޯ ހަދިޔާ ކުރި މީހާގެ އިމިއުން ސެލްތަކުގައި ހުންނަ ސީސީއާރު5 ކިޔާ ޕްރޮޓީންއެއްގަ އެވެ. އަދި އެޗްއައިވީ-1 ހުންނަ މީހުންގެ ހަށިގަނޑުގައި، އިމިއުން ސެލްތެރެއަށް ވަދެ، އެއަށް ހަމަލާ ދިނުމަށް އެވައިރަސް ބޭނުން ކުރަނީ ސީސީއަރު5 އެވެ. ނަމަވެސް ވަރަށް މަދު ބަޔެއްގެ ހަށިގަނޑުގައި، ސީސީއާރު5 މިއުޓޭޝަނެއް ހުރެ އެވެ. އަދި އެމިއުޓޭޝަންގެ ސަބަބުން އެޗްއައިވީ ވައިރަހަށް އިމިއުން ސެލްއަށް ހަމަލާ ނުދެވޭ ގޮތްވެ އެވެ.\nމީގެ ކުރިންވެސް، އެޗްއައިވީ ހުރި މީހަކަށް، އެމިއުޓޭޝަން ހުރި ސްޓެމް ސެލް ޓްރާންސްޕްލާންޓު ކުރުމުން އޭނާގެ ހަށިގަނޑުން އެޗްއައިވީ ނައްތާލެވިފައިވެ އެވެ.\nލަންޑަން ޕޭޝެންޓުގެ ފަރުވާގައި ބައިވެރިވި، އިމްޕީރިއަލް ކޮލެޖުގެ ޕްރޮފެސާ އެޑުއާޑޯ އޮލަވަރިއާ ވަނީ އެކާމިޔާބީގެ ސަބަބުން އެޗްއައިވީއަށް ފަރުވާ ކުރަން އާސްޓްރެޓެޖީތައް އެކުލަވާލެވޭނެ ކަމަށް ވިދާޅުވެފަ އެވެ. ނަމަވެސް ސްޓެމް ސެލް ޓްރާންސްޕްލާންޓަކީ ނުރައްކާތެރި އޮޕަރޭޝަނެއް ކަމަށާއި، އޭގެ ސަބަބުން ދިމާވާ ބައެއް މައްސަލަތައް އުމުރު ދުވަހަށް ދެމިހުންނާނެ ކަމަށް ސައިންސުވެރިން ފާހަގަ ކުރެ އެވެ.


ކޯވިޑް19: މިއަދު ފެނުނީ އިތުރު 166 ވޭދަނަ! | Sandhaanu\nކޯވިޑް19: މިއަދު ފެނުނީ އިތުރު 166 ވޭދަނަ!\nރާއްޖެއިން ކޯވިޑް19 އަށް އިތުރު 166 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 52 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 11 މީހަކާއި ސަފާރިތަކުންވެސް 11 މީހަކު ވަނީ ފައްސިވެފައެވެ. އަނެއް 91 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 23,403 އަށް އަރައިފައެވެ. އޭގެ ތެރޭގައި، 2,712 އެކްޓިވް ކޭސް ހިމެނޭއިރު\n98 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 66 މީހަކުވަނީ މި ބަލީގައި މަރުވެފައެވެ. އަދި 20,618 މީހަކު ވަނީ މިބަލިން ރަނގަޅުވެފައެވެ.


Vaiy Kandaalaafai Ehlaalan Veenoon Heyyeve. - Vaguthu\nއިރާދަމުގެ ވަގުތެވެ. އިރާދައިގާ ހުރީތީ، އެ މަންޒަރުތައް ބަލަން ހުރެވުނީއެވެ. ސުފުރާމަތި ފަޅުފިލުވައިލެވިފައިވަނީ ހުނި ރޮށްޓާއި ކުޅުދިޔާވަނިވި ރިހާކުރު ބޯތަށްޓަކުންނެވެ. އެ ތަކެތީގެ މައްޗަށް އިތުރު ރަހައެއް ގެނެސްދެނިވި ސައި ޖޯޑުތަކުންނެވެ. އިންސާފުކުރައްވަން ތިއްބެވީ ދެ ފަނޑިޔާރުންނެވެ.\nކާގެއަކީ ޖާގައިގެގޮތުން ތަނަވަސް ތަނަކަށް ނުވާތީ، އަޅުގަނޑު މަޑުކޮށްގެން ހުރީމެވެ. އެކިއެކި ވާހަކަފުޅުތައް ދައްކަވަމުން، އެ ދެބޭފުޅުން ފަރީއްކުޅުވަމުން ގެންދަވައެވެ. ކުއްލިއަކަށް.... އާދެ! އަޅުގަނޑަށް ފެނުނީ ޤަބޫލުނުކުރެވޭ ފަދަ މަންޒަރެކެވެ. އަޅުގަނޑުގެ ޒަމީރު، ބަލައިނުގަންނަ މަންޒަރެކެވެ. އަޅުގަނޑު ދުށީ، އެތަނުން އެއް ފަނޑިޔާރަކު ވައަތުން ޖޯޑުގައި ހިއްޕަވައިގެން، ސައިފޮދު ހިއްޕަވާ މަންޒަރެވެ. ވައަތުން ޖޯޑުގައި ނުހިއްޕެވުމަށާއި، ރިވެތި ކަންކަމުގައި އިސްކުރައްވަންވާނީ ކަނާތްކަމުގައި ފަނޑިޔާރަށް ދެންނެވީމެވެ. ޖަވާބުގައި ފަނޑިޔާރު ވިދާޅުވީ ކީކޭކަމަށްތޯއެވެ.\nކަނާތުން ޖޯޑުގައި ހިފީމާ ކާއެއްޗެހި އުނގުޅޭނެކަމަށާއި، އެއީ ރިވެތި އާދައެއް ނޫންކަމުގައެވެ. ދީނަކީ ލުއި ފަސޭހަ ދީނެއްކަމުގައެވެ. ދީނުގައި ހައްދުފަހަނައަޅައި ދިއުމެއް ނޯންނަކަމުގައެވެ. ފަނޑިޔާރު ޖަވާބުދެއްވީ އެ ފަދައިންކަމުގައިވިޔަސް، އަޅުގަނޑަށް އެނގިފައި އޮތް އެއްޗެއް ދަންނަވައިލެވޭތޯ ބެލީމެވެ.\nކެއިންބުއިމުގައި އިސްކުރަން އަންގަވައިފައިވަނީ ކަނާތް ކަމުގައްޔާއި މިސްކިތަށް ވަންނައިރު އިސްކުރާނީ ކަނާތު ފައިކަމުގައްޔާއި ފާޚާނާއިން ނިކުންނައިރު އިސްކުރާނީ ކަނާތު ފައިކަމުގައްޔާއި މިހިރަމިހަރަ ކަންކަމަކީ، ސުންނަތުން ސާބިތުވާންހުރި ކަންކަންކަމުގައި ދެންނެވީމެވެ. އެހެންނަމަވެސްތޯއެވެ. އަޅުގަނޑު މި ވާހަކަތައް، ދެންނެވުމުން ފަނޑިޔާރު ހިތްޕުޅާ ނުވީއެވެ.\nސުންނަތަށް އުޅޭ މީހުން، ޙައްޖުގެ އަޅުކަން އަދާކުރުމަށް ފުލައިޓުގައި މައްކާއަށް ދަނީ ކީއްކުރަންހޭ އެއްސެވިއެވެ. ރަސޫލާ ޞައްލައްﷲ ޢަލައިހި ވަސައްލަމަ މަދީނާގައި ހުންނަވައިފައި، ޙައްޖުގެ އަޅުކަން އަދާކުރެއްވުމަށް ވަޑައިގަތީ ޖަމަލުކޮޅެއްގައި ނޫންހޭ ވިދާޅުވިއެވެ.\nއެހިނދު، އަޅުގަނޑު އަޖައިބުވިއެވެ. ދިވެހިރާއްޖެއިން މައްކާއަށް ދެވޭނީ ވައިގެމަގުން ނުވަތަ ކަނޑުމަގުންކަން އެ ބޭފުޅާއަށް އެނގިވަޑައިނުގެންނެވީތީއެވެ. ޖަވާބުގައި އަޅުގަނޑު ދެންނެވީމެވެ. ޖަމަލަކީ ދިވެހިރާއްޖޭގައި އުޅޭ އެއްޗެއްނޫނެވެ. ޖަމަލަކީ ރާއްޖޭގައި އުޅޭ އެއްޗަކަށްވެފައި، އަދި މައްކާއަށް ދެވޭވަރުގެ ވަރުގަދަ ދެ ފިޔަ އޭގައި ހުންނަނަމަ، އެ ޖަމަލުތަކުގައި ހާދަ ބަޔަކު މައްކާއަށް ދިޔައީސްނޫންތޯއެވެ. އަނެއްކާވެސް ފަނޑިޔާރު ވިދާޅުވިއެވެ. ތި އުޅޭ މީސްމީހުން ތުނބުޅި ދިގުކުރަނީ، ކޮން އެއްޗެއްގައި އެ ގޮތަށް އަންގަވައިފައި އޮވެގެން ހެއްޔެވެ.\nބަލަ އަޙުމަދާއޭ! އަޙުމަދުމެންނަކަށް ނޭނގޭނެއޭ، މިހާރު މި ގެންގުޅޭ ކަހަލަ ތޫނު ހަތިޔާރުތަކެއް އޭރަކު ނުހުރެއޭ، މިހާރު މި ހުންނަ ކަހަލަ ރޭޒަރުތަކާއި އެއްޗެއްސެއް އޭރަކު ނުހުރެއޭ، އެހެންވީމާ އޭރުގެ ބޭކަލުންނަކަށް ތުނބުޅި ކޮށާފައި ބެހެއްޓުމުގެ ފުރުޞަތެއް ނުލިބެއޭ، އަޙުމަދުމެން ކަހަލަ މީހުންނަށް ޅަކަމުން އަދި ނުވިސްނެނީއޭ ވިދާޅުވިއެވެ.\nއެހިނދު އަޅުގަނޑު ދެންނެވީމެވެ. އޭރުގެ ހަނގުރާމަތަކުގައި ބޭނުންކުރާ ކަނޑިތަކުގެ މަތިން ހަނދާންނެތީތޯއެވެ. އެހެންކަމަށްވާނަމަ ތުނބުޅި ކޮށައި، ތުނބުޅި ބާލާނެ ފަދަ އާލާތްތައް ވެސް، އެ ބޭކަލުންނަށް އުފެއްދެވޭނެ ނޫންތޯއެވެ. އަޅުގަނޑު މިހެން ދެންނެވުމުން، ހިނދުކޮޅަކު ހިމޭނުން އިންނަވައިފައި އަނެއްކާ ވެސް ފަނޑިޔާރު ވިދާޅުވިއެވެ.\nތުނބުޅި ދިގު ކުރީމާ ކައިގެން އަވަދިވާއިރު، މުޅި ތުނބުޅީގައި ހުންނާނީ ކާއެއްޗެއްސެވެ. ތި އުޅޭ ގިނަ މީސްމީހުން ކައި އަވަދިވެގެން ބޭރަށް ނިކުންނައިރު ހީވަނީ މުޅި ތުނބުޅީގައި ރޮށި އެލުވައިގެން އުޅޭހެންނެވެ. ޖަވާބުގައި އަޅުގަނޑު ދެންނެވީމެވެ. ތުނބުޅި ދިގުކޮށްފައި ހުންނަ ކޮންމެ މީހަކީ މުޑުދާރު މީހެއް ނޫނެވެ. އޭގެތެރެއިން ބަޔަކު މުޑުދާރުކޮށް އުޅުނަސް، އެންމެންނަކީ އެ ކަހަލަ ބައެއް ނޫނެވެ.\nއާދޭހެވެ. އެ ޢިއްޒަތްތެރި ފަނޑިޔާރުގެ ނަޒަރިއްޔާގައި މި ނިކަމެތި އަޅާގެ ބަހަކީ އެއްވެސް އެއްޗަކަށްނުވިއެވެ. އަދި ކީއްތޯއެވެ. އަޅުގަނޑުގެ ވިސްނުން މާ ޅައީއެވެ. ވާނީވެސް އެހެންތާއެވެ. ތަޖުރިބާކާރު ފަނޑިޔާރެއްގެ ކުރިމަތިފުޅުގައި ތަޖުރިބާއެއް ލިބިފައިނުވާ އަޅުގަނޑަކީ، ވަކި ކާކުތޯއެވެ. އިސްލާމީ ޝަރީޢަތުގެ ޢިލްމު ހާސިލުކުރައްވައިގެން ހުންނެވި ފަނޑިޔާރާއި އަޅައިބަލާއިރު އަޅުގަނޑަކީ މީހެއް ވެސް ނޫނެވެ. އެންމެ ފަހުންވީ ގޮތޭތޯއެވެ.\nއިސާހިތަކު އަޅުގަނޑުގެ ހަނދާންތައް ސޮއްސައިލައިގެންގޮސް މަޑުޖެހުނީ ދާދި މިދާކަށްދުވަހު ކޮޓަރީގައި ހުރި ފޮތް ހަރުގަނޑުގައި، ފޮތެއް ބޭއްވި ހިސާބަށެވެ. އަޅުގަނޑު ހިތަށް އެރިއެވެ. އެ ފޮތުގައި އޮތްއެއްޗެއް ވެސް ފަނޑިޔާރުގެ ކުރިމަތިފުޅަށް ހުށަހަޅާނަމެވެ. މިހެން ހިތައި، ފޮތް ބަލައި ހިނގައްޖައީމެވެ. ފޮތް ހިފައިގެން އައިސް ފަނޑިޔާރާއި ދާދި ކައިރީގައި ހުއްޓިހުރެ އަޅުގަނޑު ދެންނެވީމެވެ. އަޑުއައްސަވާށެވެ. މިހެން ދެންނެވުމަށްފަހު ފޮތް ހުޅުވައިލައި ކިޔަން ފެށީމެވެ.\nއިބުނު ރާފިޢު އެކަލޭގެފާނުގެ ބައްޕާފުޅުގެ އަރިހުން ރިވާކުރެއްވި ކަމަށް އަބޫދާވޫދުއާއި އިބުނުމާޖާ ތަޚުރީޖުކުރައްވައިފައިވާ ހަދީސްފުޅުގެ މާނައިގައިވެއެވެ. "ތިޔަބައިމީހުންކުރެ މީހަކު (ބަޔާންވެވިގެންވާ ގޮތުގައި) ތިމަން ރަސޫލާއަށް ނުފެންނަހުށިކަމެވެ. އެ މީހަކު އިށީނދެގެން ބާލިސްމަތީ ލެނގިލައިގެން ވަނިކޮށް ތިމަން ރަސޫލާ ކުރައްވައިފައިވާ އަމުރުތަކުގެތެރެއިން ކަމެއް ނުވަތަ މަނާ ކުރައްވައިފައިވާ ކަންތަކުގެތެރެއިން ކަމެއް އެ މީހެއްގެ ގާތަށް އައުމުން ބުނާނެއެވެ. ތިޔައީ އަހަރެމެން ދަންނަކަމެއް ނޫނެވެ." (ތަރުޖަމާ: ޢަބްދުއްރަޙީމް މުޙައްމަދު، ﷲ ބާވައިލެއްވިގޮތަށް ޙުކުމް ނުކުރުމާއި އަދި އެކަމުގެ ޙާލަތްތަކާއި ޙުކުމްތައް) އަޅުގަނޑު ހަދީސްކިޔައި ނިމުނުތަނާހެން، ތިޔަ ފޮތް ހިފައިގެން މި ތަނުން ދާށޭ، ފަނޑިޔާރު ވިދާޅުވިއެވެ.\nއަޙުމަދު ތި އުޅެނީ، ފޮތުގެ ބަނޑޭރިގަނޑުން ކިޔަވައިގެންނޭ ވެސް ވިދާޅުވިއެވެ. ވައަތަކީ، ހަޑި ކަންތައްތަކުގައި އިސްކުރަން އޮންނަ އަތެއްކަމަށްވާނަމަ، ވައަތުގެ ބޭނުމެއް ނެތެއްނުންހޭ، ވައަތް ކަނޑައިލައިފައި އެއްލައިލަންވީ ނޫންހެއްޔޭ ވިދާޅުވިއެވެ.\nއާދެ! އިސްވެ މި ދެންނެވި ބީދައިން، ފަނޑިޔާރުގެ ވާހަކަފުޅުތައް ހުރުމާއެކު، ފޮތް ހިފައިގެން އަޅުގަނޑު ހިނގައްޖައީމެވެ. ދަންނައެ! މާތްﷲއާއި، އެ އިލާހުގެ ރަސޫލާ ޞައްލަﷲ ޢަލައިހި ވަސައްލަމަ އަންގަވައިފައިވާ ގޮތަށް ފުރަގަސްދީފައި އެނބުރިދާ އިންސާނަކަށް ބާއްޖަވެރިކަމެއް ނެތެވެ. އަދި ކީއްތޯއެވެ. އެއްވެސް މީހަކު، މި ކަމުން އިސްތިސްނާވެގެން ނުވެއެވެ.\nޑިސެމްބަރު 8, 2019 09:45\nވ ފުރިހަމަ މި ޒަމާނަށް ފެތޭ ލިޔުމެއް\nޑިސެމްބަރު 8, 2019 10:41\nހަނި ވިސްނުމަކީ ފިލުވާލަން އުނދަގޫ އާފަތެއް. ދީނުގައިވާ އެކަމެއްގެ ބޮޑު މަޤަޞަދު ދިމާ އިދިކޮޅަށް ޖެހިގެންދާ ކަމެއް. އެންމެފަހުން ވެސް ޙައްޤު ނޫނީ ޙައްޤަކަށް ނުވާނެ. އަދި ޙައްޤުން ނޫނީ އިންސާނީ ޙަޔާތަށް އައްޔެއް ނުކޮށްދޭނެ.\nމާތްﷲ ބިންމަތީގައި ލެއްވި ކޮންމެ ކާއިނެއްގެ ޒާތުގައި ދިރިއުޅޭނެ ގާނޫނެއް އިލްހާމުން ލެއްވެވި. އެއާ ޚިލާފަށް އިންސާނުންނަށް ބަޔާންކޮށްދެއްވީ އުސޫލުތަކަކާއެކު (ޝަރްޢުއޭ ކިޔާ) އިޖްތިހާދީ ތަކްލީފެއް. އެހެންވެ ދެއްވީ އެނގުމުގެ ވެސް ތަފާތު އާލަތެއް. އެޝަރީޢަތް އެއވެސް ސަބަކާ ހުރެ ނުފޯރާ ބަޔަކުނަމަ، ޖާހިލުކަމުގެ ކޯޅުންތަކާ ތަޤްލީދުގެ ޓެބޫ ދީންތަކުގައި ދުނިޔެއުޅެމުންދޭ.\nޑިސެމްބަރު 8, 2019 11:06\nވާތުގެ މުހިއްމުކަން މިހާރުގެ މީހުންނަކައް ނޭގޭ.. ގެފުޅުކައިރީ ތޮވާފު ކުރަނީ ކޮން އަތަކަށް. މިސޯލާ ސިސްޓަމުގެ ޕްލެނެޓްތައް އެބުރެނީ ކޮން އަތަކަށް. މި ގެލެކްސީ އެބުރެނީ ކޮން އަތެކައް. މިހުރިހާ ކަމެކައް ބަލާލިޔަސް ވާތުގެ މުހިއްމުކަން އެގޭނެ.\nޑިސެމްބަރު 10, 2019 02:44\nވައަތުގެ އަހުލުވެރީންވަނީ ނަރަކައިގައި.. ކީރިތި ގުރްއާނުގެ ތަރުޖަމާ ކިޔާށެވެ. ޝައިތާނާ ކައިބޮއެ ހަދަނީ ވައަތުން.. އެޝައިތާނާގެ ގޮތާއި ދެކޮޅުހެދުމައް މުސްލިމުން ކަނައަތް އިސްކުރޭ.. އަދި އެމީހެއްގެ ފަތްފުތް އެމީހެއްގެ ކަނައަތައް ލިބޭނޭ މީހާއަށް އުފާވެރިކަން ކީރިތި ގުރްއާނުގައި އެވަނީ.. އަދި އެމީހެއްގެ ފަތްފުތްއެމީހެއްގެ ވައަތައް ލިބޭމީހަގެ ހަލާކު އެ ގުރުއާނުގައި އެވަނީ. ދެއަތްވެސް އުފެއްދެވި ފަރާތުން ކަނޑައަޅުއްވާފައި ވަނީ ކަނައަތް ހެޔޮކަމުގައި. އަދި ކަނައަތުގެ އަހުލުވެރީންގެތެރެއިން ވުމައް. ހެޔޮ މީހުންނާއި ނުބައި މީހުން އުފެއްދެވި ފަރާތުންވަނީ ހެޔޮމީހުންނައް ސުވަރުގެ ލައްވަވާ.. ނުބައި މީހުންނައް ނަރަކަ ލައްވަވާފަ.. އަދިހެޔޮމީހުންނަކީ ކަނައަތުގެ އަހުުލުވެރީންކަމުގެ ޚަބަރު ކީރިތި ގުރްއާނުގައި ބަޔާންކުރައްވާފަ..ދެން މިކަމާ އިންކާރުކުރާމީހާ ކީރިތިގުރްއާންއިންކާރުކޮއްފި..\nޑިސެމްބަރު 10, 2019 21:32\nވައަތްތެރިން އެހެންވީރު ނަރަކަައަށް ދާނެ؟ އަހަރެމެން ވައަތްތެރިން ހުރިހާ ކަމެއް ވައަތުން ކުރާތީ ވަރަށް އެއްޗެހި ކިޔާ...\nޑިސެމްބަރު 8, 2019 13:36\nކަލޯމެންވެސް ރީނދޫ ބައިގަނޑު އެނބުރޭ ކޮންމެ ގޮތަކަށް އާދެ، ލައްބަ ކިޔަން ތިޔަ ތިބެނީއެއްނު... ކޯޓްތައް ހަލާކު ކޮށްފި..\nޑިސެމްބަރު 8, 2019 17:45\nވަރަށް ހިކުމަތްޔެރި ލިއުމެއް.\nޑިސެމްބަރު 8, 2019 17:47\nއިބްލީސް އާދަމްގެފާނަށް ސަޖިދަޖެހުމަށް ދެކޮޅުހެދީ އޭނަގެ ބޮޑާކަމުން. "ތިމަންނައަކީ އަލިފާނުން ހަދާފައިވާ މަހުލޫގެކޭ، ކީއްވެގެންހޭ މަށިން ހަދާފައިވާ މަހްލޫގަކަށް ތިމަންނަ އިހްތިރާމްކުރަންވީ؟".\nތިފަނޑިޔާރުުވެސް ފަނޑިޔާރުކަން ލިބުމުން އެހުރީ އޭނަގެ ނަޒަރުން އެހެންމީހުންނަށް ވުރެ މާތްވެފަ، މަތިވެރިވެފަ. އޭނަ ކުރާ ފާފަތައް އޭނަގެ ހިތުން އެހިމެނޭނީ "ދީނުގައިވާ ލުއިފަސޭހަ" ކަންކަމުގެ ތެރޭގައި. އެކަންތައް ރަނގަޅު ކުރުމަށް ބުނުމަކީ އޭނަގެ ހިތުން ހަރުކަށިކަން.\nމިފަނޑިޔާރު އުޅޭ ޒާތަށް މީގެ ދެދައުރު ކުރިން 30 އަހަރުގެ ވެރިކަމެއް ކުރެއްވި ރައީސްވެސް ކުރިންވެސް މިހާރުވެސް އެއުޅުއްވަނީ. މިހާރުގެ ރައީސްއާއި މަޖްލީހުގެ ރައީސްއާއިވެސް ވަކި ތަފާތެއް ނެތް. އަންނިގެ ހިތުން ޒިޔާރަތްތަކަށް ނަދުރު ބުނުމަކީ ދީނީކަމެއް. އެކަމަކު ބުރުގާއެޅުމާއި ތުނބުޅި ދިގުކުރުމަކީ ހަރުކަށި ހައްދުފަހަނަ އަޅައިދިޔުން.\nޑިސެމްބަރު 8, 2019 19:15\nމާމިގިލީމީހާ ބަލަ ލިޔުމުގަ ނެތް ވާއަތް ބޭނުން ނުކު ރާށޭ....ކަނާއަތް އިސްކު ރާށޭ ދޯ. ތޮޢާފްކުު ރަންވާތް ފަ ރާތުން އޭގެ ޚިކުމަތްދެނެވޮޑިގެންވާނީ ތޮޢާފްކު ރަން އަމު ރުކު ރައްވާފައިވާ ޚާލިޤްވަންތަ އިލާހު އަދި ކާއިނާތުގެ ހިންގުންވެސް ހިނގާނެގޮތް ލެއްވީ ހަމަ އެފަ ރާތުން....ވާ ގޮތަކީ އެއެއްނޫން ސުންނަތުން މިގޮތަށް އައިސްފާވާތީ ހަޖަމު ނުކު ރެވޭ ބައެއްމީހުން އުޅެނީ....ކަލޭމެން ނޫޅުނީމަ ..ވީ އެއްނުން ދެން ޕްލީސް މި ޤައުމުގަ އުޅުނަދީ....\nޑިސެމްބަރު 9, 2019 22:01\nތިޔައީކޮމެންޓް ޖަވާބު ދެވޭނެ ކަމެއްނޫން ކުރިމަތީ ހ\nޑިސެމްބަރު 10, 2019 00:47\nމިއުޅޭނީ ފަސްވަގުތު ބަރާބަރަށް ނަމާދުވެސް ނުކުރެވިގެން... އޭގެ ފަހުން ހަތަރެސްފަޔާ ޖެހޭނީ!\nޑިސެމްބަރު 10, 2019 12:55\nހަމަ ކަށަވަރުން، ނުފެންނަތާނގައި އެއުރެންގެ ވެރިރަސްކަލާންގެއަށް ބިރުވެރިވާމީހުން (ދަންނާށެވެ!) ފާފަފުއްސެވުމާއި، ބޮޑުވެގެންވާ ދަރުމަ، އެމީހުންނަށް ހުށްޓެވެ.\nޑިސެމްބަރު 12, 2019 10:27\nދދދދދދީނީ ލިޔުން ލިޔާނެ، 99އިންސައްތަ ލިޔުމަކީ ދޮގު ފިތުނަ ހަބަރު. އެކަން ރަނގަޅުކޮށްފި ވަގުތު ނޫހުން އަނގަ ހުޅުވަބަލަ\nޑިސެމްބަރު 15, 2019 18:41\nޑިސެމްބަރު 30, 2019 09:27\nކަލޭމެން ތިޒާތުގެ ވާހަކަ ތި ލިޔަނީ ކާކަށް ތުއިދައްކަން. ޔާމީނަށް؟ އޭނަ ނުބަލާނެ ކަލޭމެންގެ ވާހަކައަކަށް. އެއީ އެއައށްވުރެ މާ ޖަނަވާރު މިނިކާވަގެއް. ބުރިޖު ހުޅުވި ދުވަހު ނުވެސް ވެއްދިއެއްނު.


SunOnline: Game kulhen dhevi hifumakee nafsaanee massala eh kamah WHO in kanda alhaifi\nގޭމުކުޅެން ދެވި ހިފުމަކީ ނަފްސާނީ މައްސަލައެއް ކަމަށް ޑަބްލިއުއެޗްއޯއިން ކަނޑައަޅައިފި\nއައިޝަތު ފަރީޙާ 20 Jun 2018, 11:02\nގޭމިން ޑިސްއޯޑާ، ނޫނީ ގޭމު ކުޅެން ދެވި ހިފުމަކީ ނަފްސާނީ މައްސަލައެއް ކަމަށް ދުނިޔޭގެ ސިއްހަތު ޖަމްއިއްޔާ، ޑަބްލިއުއެޗްއޯ އިން ބުނެފިއެވެ.\nމި ނިންމުން ޑަބްލިއުއެޗްއޯ އިން ވަނީ އިންޓަނޭޝަނަލް ކްލެސިފިކޭޝަން އޮފް ޑިޒީސަސްގެ 11 ވަނަ އަދަދުގައި ހިމަނައިފައެވެ. މި ނިންމުން ނިންމެވި ޓީމުގައި ހިމެނިވަޑައިގަންނަވާ ޑޮކްޓަރެއްކަމަށްވާ، ޑރ. ވޯލްޑިމިރް ޕޮޒްނަޔަކް ވިދާޅުވީ، މި ނިންމުން ނިންމާފައިވަނީ މީހުންގެ ދިރިއުޅުމަށާއި، ޓްރެންޑަށް އައިސްފައިވާ ބަދަލުަތަކަށްވެސް ބެލުމަށް ފަހު ކަމަށެވެ.\nނަމަވެސް ސައިކޮލަޖިސްޓުންގެ ތެރެއިން ހުރިހާ ބޭފުޅުން، ގޭމިން ޑިސްއޯޑާ އަކީ އިންޓަނޭޝަނަލް ކްލެސިފިކޭޝަން އޮފް ޑިޒީސަސްގައި ހިމަނަންޖެހޭ ބައްޔެއްކަމަށް ގަބޫލެއް ނުކުރައްވައެވެ.\nމި ބަލީގެ އަސަރުތަކުގެ ތެރޭގައި ހިމަނާފައިވަނީ ގޭމުކުޅެން ދެވިހިފުމުގެ ސަބަބުން އެހެން ކަންކަމަށް ދޭންޖެހޭ ސަމާލުކަމާއި ވަގުތު ނުދެވުމާއި ގޭމު ކުޅޭއިރު އެ ދަސްވާ ނޭދެވޭ ކަންކަމަށް މާބޮޑު ސަމާލުކަމެއް ނުދެވުން އަދި އާއިލާ އަށާއި ރައްޓެހިން، ވަޒީފާއަށް ސަމާލުކަން ނުދެވި ފަރުވާ ކުޑަކުރުމެވެ.\nމީހެއްގެ ގައިގައި ގޭމިން ޑިސްއޯޑާ ހުރިކަމަށް ކަނޑައަޅާނީ މި އަސަރުތައް ފެންނަތާ 12 މަސް ވެފައިވާނަމައެވެ. އެއް ދުވަސް ނޫނީ ދެތިން މަހުން އެމީހާ އަކީ ގޭމުކުޅެން ދެވިހިފާފައި ހުރި މީހެއް ކަމަށް ކަނޑަނާޅާނެ ކަމަށް ޑަބްލިއުއެޗްއޯއިން ވަނީ ބުނެފައެވެ.\nނަމަވެސް މި ބައްޔަށް ސީރިއަސް ފަރުވާއެއް ނޫނީ ކްލިނިކަލް ފަރުވާއެއް ހޯދުން އެހާ މުހިއްމު ނޫން ކަމަށާއި ކްލިނިކަލް ފަރުވާ ހޯދާނަމަ މީހާ މާބޮޑަށް ބަލިވެދާނެ ކަމަށް ސިއްހަތާ ބެހޭ މާހިރުން ވަނީ ވިދާޅުވެފައެވެ.\nޒުވާން ހިތް ދިގު އުމުރަކަށް މަގުފަހިކޮށްދޭ!\nޖީން އެކްސްޕާޓް ސާވިސް ގދ. ތިނަދޫގައި ތައާރަފްކޮށްފި\nޖީން އެކްސްޕާޓް ސާވިސް ކުޅުދުއްފުށީގައި ތައާރަފްކޮށްފި


Benefica ge Dias City ah badhaluvanee | Jazeera\tބެނެފީކާގެ ޑިއާޒް ސިޓީއަށް ބަދަލުވަނީ - Jazeera\nބެނެފީކާގެ ޑިއާޒް ސިޓީއަށް ބަދަލުވަނީ\nސާއިފް ޝިޔާދު September 29, 2020 36 views0\nޕޯޗުގަލްގެ ބެނެފީކާއަށް ކުޅެމުން އަންނަ ޑިފެންޑަރު ރުބެން ޑިއާސްގެ ސޮއި ހޯދުމާއި ގާތަށް މެންޗެސްޓަރ ސިޓީއިން ޖެހިލައިފިއެވެ.\nއޭނާ ހޯދުމަށް މިދިޔަ ދެ އަހަރު ވެސް ސިޓީއިން މަސައްކަތް ކޮށްފައިވާއިރު ބެލެވޭ ގޮތުގައި ކުރިޔަށް އޮތް 24 ގަޑިއިރުގެ ތެރޭގައި ސިޓީއިން އޭނާގެ ސޮއި ކަށަވަރުކުރާނެއެވެ. އުމުރުން 23 އަހަރުގެ ޑިއާސް ސިޓީއާ ގުޅޭނީ 62 މިލިއަން ޕައުންޑަށެވެ.\nމިހާރު ސިޓީއަށް ކުޅޭ ނިކޮލަސް އޮޓަމެންޓީ ބެނެފީކާއަށް ބަދަލުވުމަށް ވަނީ ހަމަޖެހިފައެވެ. މިއީ މުޅިން ވަކި ޓްރާންސްފަރއެއް ކަމަށްވާއިރު އޭނާ ބަދަލުވާނީ 14 މިލިއަން ޕައުންޑްގެ ފީއަކަށެވެ.\nމިއީ ސިޓީގެ ކުރީގެ ކެޕްޓަން ވިންސެންޓް ކޮމްޕެނީ އެޓީމު ދޫކޮށްލި ފަހުން ކޯޗު ޕެޕް ގާޑިއޯލާ އެޓީމުގެ ޑިފެންސް ވަރުގަދަ ކުރުމަށް ކުރަމުންދާ މަސައްކަތަށް ލިބިގެންދިޔަ ކުރިއެރުމެކެވެ. އެންމެފަހުން ލެސްޓާ ސިޓީއާ ދެކޮޅަށް ޕްރިމިއަރ ލީގުގައި ކުޅުނު މެޗުގައި ސިޓީ ކޮޅަށް ފަސް ލަނޑު ވަން އިރު މިއީ އެއް މެޗެއްގައި ގާޑިއޯލާ ކޯޗުކޮށްދިން ޓީމެއްގެ ކޮޅަށް އެންމެ ގިނަ އަދަދަކަށް ވަން ލަނޑެވެ.\n2017 ވަނަ އަހަރު ބެނެފީކާގެ އެކަޑަމީއިން ފުރަތަމަ ޓީމަށް ޕްރޮމޯޓްވުމަށްފަހު ޑިއާސް އަންނަނީ އެޓީމުގައި ރަނގަޅު ކުޅުމެއް ދައްކަމުންނެވެ. މިކަމުގެ ސަބަބުން އޭނާ ހޯދުމަށް ޔޫރަޕުގެ އެންމެ ބޮޑު ޓީމުތަކުން ދިޔައީ މަސައްކަތްކުރަމުންނެވެ.


އަވައްޓެރިޔަކާ ދަރިފުޅު ހަވާލުކޮށްފައި މަންމަ ދިޔައީ ބާޒާރަށް،...\nއަންހެނެއްގެ ހިތާމަވެރި ހަޔާތް\nރޮސަލިންޑާގެ ހަޔާތަކީ ހިތާމަވެރި ހާދިސާތަކުން ފުރިފައިވާ ހަޔާތެއް\nބަލައިބޮޑުކުރި ކުއްޖާގެ އުމުރުން 18 އަހަރުގައި އޭނާވެސް ވަނީ ފިލާފައި\nރޮސަލިންޑާގެ އަމިއްލަ ކޮއްކޮ ވަނީ ފިރިމީހާވެސް ޖަހައިގެންފައި\n15 މެއި 2021 | ހޮނިހިރު 10:55\nރޮސަލިންޑާ އާއި އަޑިއޯލާ: އަޑިއޯލާގެ މަންމަ އޭނާ ރޮސަލިންޑާގެ ގާތުގައި ބަހައްޓާފައި ދިޔައީ ބާޒާރަށޭ ބުނެފައި\nއިނގިރޭސިވިލާތުގެ މަންމަޔަކު އޭނާގެ ތުއްތު ފިރިހެން ދަރިފުޅު އަވައްޓެރިޔަކާ ހަވާލުކޮށްފައި މިދަނީ ބާޒާރަށޭ، ވަރަށް އަވަހަށް އެނބުރި އެބައަންނަމޭ ބުނެފައި ފިލިގޮތުގެ ވާހަކަ އެ އަވައްޓެރިޔާ ޓިކްޓޮކް ވީޑިއޯއެއްގައި އާއްމުންނާ ހިއްސާކޮށްފިއެވެ.\nއުމުރުން މިހާރު 70ށް ވުރެ މައްޗަށް ގޮސްފައިވާ ރޮސަލިންޑާ ބުނެފައިވަނީ އޭނާއަށް ކުއްޖަކު ނުލިބޭނެކަމަށް ވަރަށް ޒުވާން އުމުރުގައި ޑޮކްޓަރުން އަންގާފައިވާ ކަމަށެވެ. އެހެންވެ އެހެން މީހުންގެ ދަރިންދެކެވެސް ވަރަށް ލޯބިވާ ކަމަށާއި އަވައްޓެރިންގެ ދަރިންވެސް ލޯބިން ގެންގުޅޭ ކަމަށެވެ. މިގޮތަށް އުޅުނު އުޅުމުގެ ތެރޭގައި އަވައްޓެރި އަންހެނަކު އޭނާގެ ތުއްތު ފިރިހެން ދަރިފުޅު ހަވާލުކޮށްފައި ބާޒާރުކޮށްލައިގެން އެބައަންނަމޭ ބުނެފައި ދިޔަގޮތަށް އަދިވެސް ނާންނަކަމަށް ރޮސަލިންޑާ ބުންޏެވެ.\nމިކަމެއް ހިނގީ މީގެ ސާޅީސް އެތައް އަހަރެއް ކުރިންނެވެ. ބާޒާރަށް ދިޔަ މަންމަ ފިލީމާ އަމިއްލަ ދަރިއަކަށް ހަދައިގެން އެކުއްޖާ ބަލައިބޮޑުކުރީ ރޮސަލިންޑާއެވެ. މަންމަ ކޮބައިތޯ އާއި ބައްޕަވީތަނެއް ހޯދާކަށް އަދި މައްސަލަ ބޮޑުކުރާކަށް ވެސް ރޮސަލިންޑާއެއް ނޫޅެއެވެ. ކުޑަކުޑަ އަޑިއޯލާއަށް މަންމައެއްގެ ލޯބިދީގެން ބޮޑުކުރަމުން އައިސް އޭނާގެ އުމުރުން 18 އަހަރުގައި ދެން ދިމާވީ މާދެރަ ގޮތެކެވެ. އަޑިއޯލާއަށް ކޮންމެވެސް ގޮތަކުން އޭނާގެ އަސްލު ބައްޕަ ފެނުނީއެވެ. އެހިސާބުން ރޮސަލިންޑާ ދޫކޮށްފައި އެކުއްޖާ ބައްޕަގެ ގާތަށް ހިނގައްޖެއެވެ.\nއެހާ ގިނަ ދުވަސްކޮށްފައި ބަލައިބޮޑުކުރި މަންމަ ދޫކޮށްފައި އަޑިއޯލާ ދިޔުމުން ރޮސަލިންޑާ ވަރަށް ދެރަވެގެން ރުޔެވެ. އެކަމަކު އޭނާ ކުރަނީ ކީއްތޯ ފަހަކުން ނުބަލައެވެ. ރޮސަލިންޑާ ބުނެފައިވަނީ ބައްޕަ ގާތަށް ދިޔައިރު މަންމަވީ ތަނެއް އަދިވެސް ނޭނގޭ ކަމަށާއި ފަހަރުގައި މަންމަވެސް އުޅެނީ ބައްޕަގެ ކައިރީގައި ކަމަށް ވެދާނެ ކަމަށެވެ. އެކަން ބަލައި ހޯދާކަށް އޭނާ ނޫޅޭކަމަށްވެސް ބުންޏެވެ.\nރޮސަލިންޑާ ވަނީ މިނޫނަސް ވަރަށް ހިތާމަވެރި އެހެން ކަންކަން ތަޖުރިބާކޮށްފައެވެ. ދަރިޔަކު ލިބުމުން މަހުރޫމުވެ އެކަމުގެ ދެރަކަން އިހުސާސް ކުރަން ޖެހުނަސް އުފާވެރި ދިރިއުޅުމަކަށް އޭނާ އުއްމީދުކުރިއެވެ. ޒުވާން އުމުރުގައި ކައިވެންޏެއްވެސް ކުރިއެވެ. އެކަމަކު އޭނާގެ އަމިއްލަ ކޮއްކޮ ހެދިވަޑާމަކީ ފިރިމީހާ ޖަހައިގަތީއެވެ. އެއްދުވަހު ވަޒީފާ އަދާކޮށްފައި ރޮސަލިންޑާ އެނބުރި ގެޔަށް އައިތަނާ ފެނުނީ ކޮއްކޮއާއި ފިރިމީހާގެ ކުޅިވަރެވެ.\nމިކަމާ ރުޅިއައިސްގެން ޒުވާބުކޮށްގަތީމާ ދެމީހުންވެސް ބުނީ މިއީ އެޒާތުގެ ކަމެއް ނޫންކަމަށާއި ލޯބީގެ ގުޅުމެއް ނެތް ކަމުގައެވެ. މިހެން ބުނެފައި ދުވަސްކޮޅެއްވީތަނާ ރޮސަލިންޑާ ވަރިކޮށްފައި އެ ފިރިހެންމީހާ ވަނީ ކޮއްކޮއާ ކައިވެނިކޮށްފައެވެ. މިކަން މިމަގުން ހިންގުމަށް ފަހު ރޮސަލިންޑާގެ ކިބައިން މައާފަށްވެސް އެދުނު ކަމަށް ޓިކްޓޮކް ވީޑިއޯގައި އޭނާ ބުނެފައިވެއެވެ.\nސްކޮޓްލެންޑުން އިންގްލެންޑް ހިފަހައްޓައިފި\nޔޫރޯ 2020 - އިންގްލެންޑާއި ސްކޮޓްލެންޑުގެ ކުރިމަތިލުން\nއިނގިރޭސިވިލާތުގައި ކޮވިޑްގެ ކޭސްތައް އިތުރުވުމުގެ 50 އިންސައްތަ ހިއްސާކުރަނީ ޑެލްޓާ ވޭރިއަންޓް- ދިރާސާ\nކްރޮއޭޝިއާ އަތުން އިންގްލެންޑަށް ހަނި މޮޅެއް


Gaumee anhen TT Team ah Broze Medal\nގައުމީ އަންހެން ޓީޓީ ޓީމަށް ބްރޯންޒް މެޑަލް\nގައުމީ އަންހެން ޓޭބަލް ޓެނިސް ޓީމް: ޓީޓީ ޓީމް ވަނީ ބްރޯންޒް މެޑަލް ހޯދާފައި --\nސެމީ ފައިނަލުގައި ޝްރީ ލަންކާ އަތުން ބަލިވި ނަމަވެސް، ގައުމީ އަންހެން ޓޭބަލް ޓެނިސް ޓީމުން ބްރޯންޒް މެޑަލް ހޯދައިފި އެވެ.\nޕާކިސްތާންގެ މައްޗަށް ވާދަވެރި މެޗަކުން މޮޅުވުމަށް ފަހު އޭގެ ދެ ގަޑިއިރެއްހައި ފަހުން ރާއްޖެއިން ކުޅުނު މެޗުގައި ލަންކާ އަތުން ބަލިވީ ސީދާ ތިން ސެޓުންނެވެ. މިއީ ސައުތު އޭޝިއަން ގޭމްސްގެ ޓޭބަލް ޓެނިސްގައި ރާއްޖެއިން ހޯދި ފުރަތަމަ މެޑަލް އެވެ.\nފުރަތަމަ ސެޓަށް ރާއްޖޭގެ ޓީމުން ނުކުތީ، ގައުމީ ޗެމްޕިއަން ފާތިމަތު ދީމާ އަލީ އެވެ. ލަންކާގެ ޓީމުން ނުކުތީ އިރަންޑީ އެވެ. އިރަންޑީ ސެޓް ކާމިޔާބު ކުރީ 3-1 ގޭމުންނެވެ. ގޭމްތައް ދިޔައީ 11-4، 12-10، 12-14 އަދި 13-11 އިންނެވެ. ދީމާ ތިން ވަނަ ގޭމުން މޮޅުވި އެވެ.\nދެ ވަނަ ސެޓަށް ނުކުތީ އައިޝަތު ރަފާ ނާޒިމް އެވެ. ލަންކާގެ އިޝާރާ އަތުން ރަފާވެސް ބަލިވީ 3-1 ންނެވެ. އެ ސެޓްގައި ރަފާ ގެންދިޔައީ ދެ ވަނަ ގޭމެވެ. ސެޓް ދިޔައީ 11-6، 10-12، 11-3 އަދި 11-6 ޏްނެވެ.\nތިން ވަނަ ސެޓަށް ނުކުމެ ލައިސާ ފަތުހުﷲ އިސްމާއީލް، ލަންކާގެ ޕްއިސިލާގެ މައްޗަށް ފަހަތުން އަރައި ކުރި ހޯދުމުން ރާއްޖެއަށް އުންމީދެއް ލިބުނެވެ. އޭނާ ގޭމް ހޯދީ 12-10 ންނެވެ. އެހެންނަމަވެސް ދެން އައި ތިން ގޭމް ޕްއިސިލާ ކާމިޔާބު ކުރި އެވެ. އެއީ 11-6، 11-8 އަދި 11-4 ންނެވެ.\nގައުމީ އަންހެން ޓީމަށް މެޑަލް ހަވާލުކޮށް ދެއްވީ، ޔޫތު ސްޕޯޓްސް މިނިސްޓަރު އަހްމަދު މަހްލޫފް އެވެ. މިއަދަކީ ރާއްޖޭގެ ކުޅިވަރުގައި ތާރީހީ ދުވަހެކެވެ. ސައުތު އޭޝިއަން ގޭމްސްގެ 35 އަހަރުވީ ތާރީހްގައި ރާއްޖެއަށް ފުރަތަމަ ރަން މެޑަލް ލިބުނު ދުވަހެވެ.\nފިރިހެނުންގެ 100 މީޓަރު ދުވުމުގައި ވާދަ ކޮށް ރާއްޖޭގެ އެއް ވަނަ ދުވުންތެރިޔާ ހަސަން ދާއިދު ވަނީ ރަން މެޑަލް ހޯދާފަ އެވެ. ސައުތު އޭޝިއަން ގޭމްސްގައި ރާއްޖެއިން ހޯދި ފުރަތަމަ މެޑަލަކީ 1984 ވަނަ އަހަރު ފުޓްބޯޅަ ޓީމުން ހޯދި ލޯ މެޑަލް އެވެ.


Residence visa islaahu anburaa gendhey: Idhikolhu | Mihaaru\nރެސިޑެންސް ވިސާ އިސްލާހު އަނބުރާ ގެންދޭ: އިދިކޮޅު\nއިދިކޮޅު ކޯލިޝަނުން މިއަދު ބޭއްވި މީޑިއާ ބްރީފިންގައި ޕީއެންސީގެ ރައީސް އަބްދުއްރަހީމް ނޫސްވެރިންނާ ވާހަކަ ދައްކަވާއިރު، އެ ކޯލިޝަންގެ އެހެން ބައެއް އިސްވެރިން އަރިހުގައި.---ފޮޓޯ: ޕީޕީއެމް\n18 ޖުލައި 2020 - 17:07\nރާއްޖޭގައި 10 އަހަރަށް ވުރެ ދިގު މުއްދަތަށް ގެއެއް ކުއްޔަށް ހިފާ ބިދޭސީންނަށް ރެޒިޑެންޓް ވިސާ ދޭ ގޮތަށް އިމިގްރޭޝަންގެ ގާނޫނަށް ބަދަލު ގެންނަން ރައްޔިތުންގެ މަޖިލީހުގެ ރައީސް މުހައްމަދު ނަޝީދު ހުށަހަޅުއްވާފައިވާ ހުށަހެޅުން އަނބުރާ ގެންދަން އިދިކޮޅު ޕީޕީއެމް/ ޕީއެންސީން މިއަދު ގޮވައިލައިފި އެވެ.\nޕީޕީއެމްގެ އޮފީހުގައި ޕީޕީއެމް/ ޕީއެންސީން މިއަދު ބޭއްވި މީޑިއާ ބްރީފިންއެއްގައި ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ މަޑުވައްވަރީ ދާއިރާގެ މެމްބަރު އާދަމް ޝަރީފް ވިދާޅުވީ އިމިގްރޭޝަން ގާނޫނަށް ހުށަހަޅާފައިވާ އެ އިސްލާހަކީ ބޭރުގެ އިސްތިއުމާރީ ބާރުތަކުން "ދިވެހި ރައްޔިތުންގެ ގައިގައި އަތްލައިފިކަން ދޭހަކޮށްދޭ" ކަމެއް ކަމަށެވެ. އެ އިސްލާހު ގާނޫނަކަށް ވެއްޖެ ނަމަ ރާއްޖެގެ ގައުމިއްޔަތަށް ވަރަށް ނުބައި އަސަރެއް ކުރާނެ ކަމަށާއި ރައްޔިތުންނަށް އޭގެ ގެއްލުންވާނެ ކަމަށް ވެސް އޭނާ ވިދާޅުވި އެވެ.\n"އެހެންވީމާ މިއަދު އަޅުގަނޑު ހަމަ ސީދާ މަޖްލިސްގެ ރައީސަށް ގޮވައިލަން، މި ހުށަހަޅާފައި އޮތް އިސްލާހު މި ގައުމުގެ މިނިވަންކަމާ އިސްތިގުލާލަށް ޓަކައި އަދި މާތްވެގެންވާ އިސްލާމްދީނުގެ ހިދާޔަތާއި އަޅުގަނޑުމެންގެ މި ގައުމުގައި ވިޔަފާރިވެރިންނަށް އިތުރު ފުރުސަތުތަކެއް ފަހިކޮށްދިނުމަށް ޓަކައި އަނބުރާ ގެންދިއުމަށް،" އާދަމް ޝަރީފް ވިދާޅުވި އެވެ.\nއޭނާ ތުހުމަތު ކުރެއްވި ގޮތުގައި ރެސިޑެންސް ވިސާ ވަރަށް ފަސޭހައިން ލިބޭ ގޮތަށް އިމިގްރޭޝަން ގާނޫނަށް ހުށަހަޅާފައިވާ އިސްލާހު ފާސްވެއްޖެ ނަމަ ބޭރުގެ ވިޔަފާރިވެރިންގެ ނުފޫޒު ރާއްޖޭގެ ބާޒާރުަގައި ގަދަވެ، ދިވެހި ވިޔަފާރިވެރިންނަށް ބޮޑެތި ގެއްލުންތައް ލިބޭނެ އެވެ. ބޭރުގެ ވިޔަފާރިވެރިންގެ ނުފޫޒު ގަދަވުމުން ލިބޭ ގެއްލުމުގެ މިސާލެއްގެ ގޮތުަގައި އޭނާ ދެއްކެވީ ރާއްޖޭގައި ކުރިން އުޅުނު އިންޑިއާގެ ވޯރާ ވިޔަފާރިވެރިންގެ ސަބަބުން ރާއްޖޭގެ ވިޔަފާރި އަށް ވެެގެން ދިޔަ ގޮތެވެ.\nއޭނާ ވިދާޅުވީ ވޯރާ ވިޔަފާރިވެރިންގެ ސަބަބުން އޭރުގައި ރާއްޖޭގެ މިނިވަންކަމަށް ވަރަށް ބޮޑަށް އަަސަރުކުރި ކަމަށާއި އެގޮތުން ރާއްޖޭގެ މުޅި އިގުތިސާދު އޭރުގައި ބޭރުބައެއްގެ އަތްމައްޗަށް ދިޔަ ކަަމަށެވެ.\n"މިހާރު މިގޮތަށް ކަންތައް ހިނގައްޖިއްޔާ އޭގެ އަސަރު އެންމެ ބޮޑަށް ކުރާނެ ބަޔަަކަށް ވާނެ ރާއްޖޭގެ ވިޔަފާރިވެރިން. އަދި ވޯރާ ވިޔަފާރިވެރިންގެ ނަމުގައި ބަޔަކު ނައި ކަމުގައި ވިޔަސް ހަމަ އެގޮތަށް މާލެ ހިސޯރުކޮށްފައި ރާއްޖޭގެ ބާޒާރުތަކުގައި އެބައެއްގެ މުޅި ވިޔަފާރި ފެތުރިގެންދާނީ،" އާދަމް ޝަރީފް ވިދާޅުވި އެވެ.\nޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ އިމިގްރޭޝަން ގާނޫނަށް ގެންނަން އުޅޭ އެ ބަދަލާ ދެކޮޅަށް ކުރެވެން ހުރި ހުރިހާ މަސައްކަތެއް އިދިކޮޅުން ކުރާނެ ކަމަށެވެ. ގާނޫނަށް އެ ބަދަލު ގެންނަން އުޅެނީ ރާއްްޖެއަށް ތަފާތު އެހެން ދީންތައް ގެންނަން ކުރާ މަސައްކަތެއްގެ ބައެއް ކަަމަށް އޭނާ ތުހުމަތު ކުރެއްވި އެވެ. އެކަމާ ދެކޮޅަށް ރައްޔިތުން ނުކުމެ އަޑު އުފުލަން އަބްދުއްރަހީމް ގޮވައިލެއްވި އެވެ.\n"މިއަދު އަޅުގަނޑުމެން މިކަމާ ދޭތެރޭގައި ސަމާލު ނުވެއްޖެއްޔާ މާދަމާ އަަޅުގަނޑުމެން ކުރާނެ އެއްވެސް ކަމެއް ނޯންނާނެ،" އަދުރޭ ވިދާޅުވި އެވެ.\nނަޝީދު އެދިވަޑައިގެން އިމިގްރޭޝަން ގާނޫނަށް ހުށަހެޅި އިސްލާހު ދިރާސާކުރި ކޮމިޓީން ނިންމާފައި ވަނީ ނަޝީދު ބޭނުންފުޅުވި ގޮތާ މެދު އިކޮނޮމިކް މިނިސްޓަރު ފައްޔާޒް އިސްމާއިލް އެ ކޮމިޓީ އަށް ހާޒިރުކޮށް، އޭނާ ދެކެވައިގަންނަވާ ގޮތް ވެސް ސާފުކުރުމަށެވެ.\nރައީސް މުހައްމަދު ނަޝީދު އިދިކޮޅު ފަރާތްތައް ޕީޕީއެމް ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު ކުރީގެ މެމްބަރު އަބްދުއްރަހީމް އަބްދުﷲ ރެޒިޑެންޓް ވީސާ ވީސާ އެމްޑީޕީ ރައްޔިތުންގެ މަޖިލިސް ބިދޭސީން\n70 ކޮމެންޓް, 86 ރިއެކްޝަންސް\nމީއާކަމެއްނޫން މިހާރުވެސް ރެސިޑެންސްވިސާ ހަމަދެވޭ ކޮބާ މައްސަލައަކީ އިތުރައް އެއްވެސް ބަދަލެއް ގެންނާނެކަމެއްނެތް\nކީއްކުރާ ވިސާއެއް މިހާރުވެސް ރާއްޖޭގައި ޤަވާއިދާ ޚިލާފަށް އެތަށް ލައްކަ މީހުން އެބައުޅޭ ، މިހުރިހާ މީހުން އެތެރެކުރީ މިބައިގަޑު ދެންކޮންވާހަކައެއްދައްކާކަށް؟\nޔޫރަޕްއިން މަސައްކަތްތެރިންނަށް ރައްވެހިކަން ދިނީ މަސައްކަތްތެރިންގެ އާބާދީ އިންޓަރގްރޭޓް ވާނޭގޮތަށް ކަންކަންރާވައި ބައްޓަންކޮށްގެން. އެތައްބައިވަރު ބިދޭސީންނެއް އިންޓަރގްރޭޑްކުރަން ދިވެހިން ތައްޔާރެއްނޫން ހޭލުންތެރިއެއްވެސް ނޫން. އިންޓަރގްރޭޑްވާން ބިނޭސީއާބާދީވެސް ތައްޔާރެއްނޫން މީއެއްލައްރުފިޔައަކުން ނުވަތަ 10އހަރުގެކުލިލިބުމަކުން ކުރވޭނެކަމެއްނޫން. މީއެމެރިކާ ދިމާވިފަދަ ނަސްލީހަމަނުޖެހުންތަކަކާ ކުރިމަތިލާން ޖެހިދާނެކަމއެއް.\nބައެއްވިޔަފާރިވެރިން ބިދޭސީންގެ ވަލްނަރަބިލިޓީ ބޭނުންކޮށް އެކަށީގެންވާމުސާރަނުދީ ވިޔަފާރިފުޅާކޮށ މުއްސަނދިކަން އިތުރުކުރާތާ ދުވަސްތަކެއްވެއްޖެ. މީސިޔާސީ ފަރާތްތަކުން ދަންނަ އެމީހުން ވާކިވެރިވާކަމެއް. ރެސިޑެންޓްވިސާ އަކުން މިކަން ހައްލެއްނުވާނެ. އިންސާނީ ހައްޤެއްވެސް ރައްކާތެރި ނުކުރެވޭނެ. މުސްތަޤްބަލުގއި މައްސަލައިތުރަށް ގޯސްވާނީ މަސައްކަތުމީހާ ނިސްބަތްވާ ޤައުމަށާ ނަސްލައް ނުބަލައި ކުރާމަސައްކަތާ އެކަށީގެންވާ މުސާރަދީ.\nއަވަހަށް އަނބުރާ ތިޔަ ބިލު ގެންދޭ. ރައްޔިތުންގެ ކަރަށް ފައިން އަރަން ނޫޅޭ.\nނަޝީދަށް ކިތަންމެވަރަކަށްވެސް އާޓިކަލް ލިޔެވިދާނެ އެކަމަކު ހަޤީޤަތެއް އޮޅުވައެއްނުލެވޭނެ. މައްސަލައަކީ ނަޝީދުގެވިސްނުން ނޭފަތުކުރިއާ ހަމާގަ ހުންނާތީ، އެހެންނޫންނަމަ އެދުވަހު އިންޑިއާ އެމްބަސީއަކަށް ނުވަނީސް އަދިމިޤަޢުމުގެ ދާޚިލީ މައްސަލައެއް ހައްލުކުރަން ބޭރުޤަޢުމަކުން ސިފައިން ފޮނުވާކަށް ނޭދުނިސް، މިއީ ބިންނެތް ޤަޢުމަކަށްވާއިރު ދުރުރާސްތާ ވިސްނުމަކުން އެކި ޤަޢުމުތަކުގެ މީހުން އާބާދުކުރުންނޫން ވިސްނުމެއް މިޤަޢުމުގެ ސިޔާސީމީހުންގެ ހުންނަންވާނެ.\nމިވަރުވެގެންދާއިރު އެކިޔާއުޅޭ ޖޭޕީގެ ލީޑަރާއި، އެމް އާރު އެމްގެ ލީޑަރާއި، ޢަދާލަތުގެ ރައީސް ވެސް ގެއްލުނީބާ! ކަމެއްޖެހެން އުޅޭތާގައި އެވެރިންވެސް ގެއްލެނީ! އެކަމަކު ވޯޓަކާއި ކުރިމަތިވާއިރު ދޮން ބަފަޔަށްވެގެން އެންމެ ކައިރީގަ ތިބޭނެ! މިވަރު ދެންބޮޑު؟\nޢަހަރެމެން ދިވެހިން މީ އެއްވެސް ބައެއް ނޫން ތަ، މާލޭގަ 10 އަހަރު އުޅުނީމަ މާލެއިން ފުލެޓާ ބިމާ ދިނުން މާ އައުލާކަން ބޮޑު ތިކަމަށްވުރެ\nމިހުރިހާ ކަމެއް މިހެން ހުއްޓަސް ވޯޓެއް ލައިފިނަމަ ނަޝީދު އެ ކާމިޔާބުކުރޭ. އޭގެ މާނައަކީ ނަޝީދު ކޮންމެ ފާޑަކަށް އުޅުނަސް ދިވެހިންގެ ބަޔަކު އަދިވެސް ނަޝީދަށް ތާއީދު ކުރޭ. ނަމަވެސް އަޅުގަނޑުގެ އިލްތިމާސްއަކީ ނަޝީދަށް ކުރާ ތާއީދު އަނބުރާ ގެންދަވާށޭ. ރަނގަޅު އެހެން ބޭފުޅެއްގެ ފަހަތަށް ޖެހިލައްވާށޭ.\nއަމީން ދީދީގެ ވެރިކަމުގެ މަތިން ހަދާންވަނީ!